Sports Talk Groupun FAMai VAMge Raes Nukunnavaifi\n1 އޭޕްރީލް 20174ކޮމެންޓް\nސްޕޯޓްސް ޓޯކް ގްރޫޕުން އެފްއޭއެމާއި، ވީއޭއެމްގެ ރައީސް ނުކުންނަވައިފި\nރާއްޖޭގެ އެންމެ މަގުބޫލު ދެ ކުޅިވަރުކަމަށްވާ، ފުޓްބޯޅަ އާއި ވޮލީ އެސޯސިއޭޝަންގެ ރައީސުން، ސްޕޯޓްސް ޓޯކް ވަޓްސްއެފް ގްރޫޕުން އަމިއްލައަށް ނުކުމެވަޑައިގެންފިއެވެ.\nފުޓްބޯލް އެސޯސިއޭޝަން އޮފް މޯލްޑިވްސްގެ ރައީސް ބައްސާމް ޢަދީލް ޖަލީލް ބުރާސްފަތި ދުވަހުގެ ރޭ އެ ގްރޫޕް ދޫކޮށްލެއްވިއިރު، ވޮލީ ބޯލް އެސޯސިއޭޝަންގެ ރައީސް މުޙައްމަދު ލަތީފު މި ގްރޫޕް ދޫކޮށްލެއްވީ ރޭގެ ދަންވަރުއެވެ.\nވޮލީ އެސޯސިއޭޝަންގެ ރައީސް މުހައްމަދު ލަތީފު މި ގްރޫޕުން ނުކުންނެވިއިރު، ނިމިގެން ދިޔަ އޭވީސީ ސެންޓްރަލް ޒޯން ވޮލީ މުބާރާތުގައި ހިނގައިދިޔަ ކަންތައްތަކާ ގުޅިގެން ސްޕޯޓްސް ތިންކް ވަޓްސްއެޕް ގްރޫޕުގެ ތެރޭގައި ވޮލީ އެސޯސިއޭޝަނަށް ގިނަ ފާޑު ކިޔުންތަކެއް އަމާޒުވެފައިވެއެވެ. އަދި އެ ފާޑު ކިޔުންތަކަށް ލަތީފުއާއި އެ މުބާރާތް ހިންގުމުގައި އިސްކޮށް އުޅުއްވި ޝާފީވަނީ ރައްދު ދެއްވާފައެވެ.\nފުޓްބޯލް އެސޯސިއޭޝަން އޮފް މޯލްޑިވްސްގެ ރައީސް ބައްސާމް ޢަދީލް ޖަލީލް އެ ގްރޫޕުން ނުކުންނެވިއިރު، އޭޝިއަން ކަޕް ކޮލިފައިންގައި ފަލަސްތީން މެޗުން ރާއްޖެ ބަލިވުމާއި ގުޅިގެން ފާޑު ކިޔާފައިވެއެވެ. އަދި އޭގެ އިތުރުން އޭއެފްސީ 23 އަހަރުން ދަށުގެ މުބާރާތުގައި ރާއްޖޭން ބައިވެރިވެފައިނުވާތީ އެކަމާ ގުޅޭ ގޮތުންވެސް މި ގްރޫޕްގައި ފާޑު ކިޔުންތައް އަމާޒުވެފައިވެއެވެ.\nސްޕޯޓްސް ޓޯކް ވަޓްސްއެޕް ގްރޫޕަކީ ރާއްޖޭގައި އެންމެ ފުޅާ ދާއިރާއެއްގައި ކުޅިވަރުގެ މަޝްވަރާތައް ހިންގަމުންދާ ވަޓްސްއެޕް ގްރޫޕެވެ. މި ގްރޫޕްގައި ގަވާއިދުން ވާހަކަ ދައްކަވާ ފަރާތްތަކުގެ ތެރޭގައި ކުޅިވަރާ ބެހޭ ވަޒީރު އިރްތިޝާމް އާދަމް ހިމެނިވަޑައިގަންނަވައެވެ. ރާއްޖޭގެ ގާތްގަނޑަކަށް ހުރިހާ ކުޅިވަރު އެސޯސިއޭޝަނެއްގެ އިސްވެރިންނާ، ހިންގާ ކޮމިޓީގެ މެންބަރުންގެ އިތުރުން ކުޅިވަރު ނޫސްވެރިންނާއި ސްޕޯޓްސް ކައުންސިލްގެ ބޭފުޅުންނާ ކުޅިވަރާ ގުޅުން ހުރި ރައްޔިތުންގެ މަޖިލީހުގެ މެންބަރުންނާއި އެކު ގާތްގަނޑަކަށް 200 އަށްވުރެ ގިނަ މެންބަރުން މި ގްރޫޕްގައ ހިމެނިވަޑައިގަންނަވައެވެ.\nސްޕޯޓްސް ޓޯކް ވަޓްސްއެޕް ގްރޫޕުގައި އެންމެ ގިނައިން ޚިޔާލު ފާޅުކުރައްވާ ފަރާތްތަކުގެ ތެރޭގައި އޮލިމްޕިކް ކޮމިޓީގެ ޖެނެރަލް ސެކެއްޓްރީ އަހްމަދު މަރުޒޫގުއާ، ކުރީގެ ކުޅިވަރާ ބެހޭ ވަޒީރު އަދި ޖަޕާނަށް ކަނޑައަޅުއްވާފައި ހުންނަވާ ސަފީރު މުހައްމަދު ހުސެއިން ޝަރީފު ހިމެނިވަޑައިގަންނަވައެވެ.\nކުޅިވަރު އެފްއޭއެމް ވޮލީ ބޯޅަ\nކީއްވެ ބާ އެދެ ބޭފުޅުން އަމިއްލައަށް ބޭރުވީ. އަނެއްކާ ކުޅިވަރާ ބެހޭ ވަޒީރުވެސް އެ ގްރޫޕުގައި އިންނަވާކަމަށް އެވަނީ. ވަޒީރަށް ހަޖަމް ކުރެވޭއިރު އެދެ ބޭފުޅުންނަށް ހަޖަމްނުކުރެވިގެން ގްރޫޕުން އަމިއްލައަށް ނުކުތުމަކީ ހިތާމައެއް\nއެދެ ބޭފުޅުން އެ ގްރޫޕުން އަމިއްލައަށް ބޭރުވުމަކީ ދެރަކަމެއް.\nއެދެ މީހުންވެސް މިހާރު އެއުޅުއްވަނީ މާމަތީގައި. ކިހިނެއް ރަނގަޅުވާނީ. ކަމަކާ ހަވާލުވެގެން އުޅޭއިރު ފާޑުކިޔާނެ. އެފާޑުކިޔުންތަކަށް އިހްތިރާމްކުރަންވާނެ. އޭރުންދޯ ލީޑަރުންނަށް ވެވޭނީ\nކަލޯ ތިވަނީ ރަނގަޅަށް ހަޖަމެއްނުވާނެ ޔާމީނަށް ތާއިދުކުރާ މީހުންނަންވެސް. އަނެއްކާ އެފްްއޭމުގެ ރައީސް އަކީ ކުޑަކުޑަ ބޭބީއެއްދޯ. މިރާއްޖޭގެ ފުޓްބޯޅަގެ ކަންކަމާ ހަވާލުވާން ކޮބާ ލަދު. މަށަށް އެނގޭ އެސޮރު އެކުރާ ކެމްޕެއިން އެއުޅެނީ ހިތުން މަހުލޫފް ދާއިރާގެ ގޮޑިއަށް ވާދަކުރަން. ކޮން ފަދަ ކަމެއް. މަހޭ ވާދަކުރާ ނަމަ އެގޮޑި ޖެހޭނީ މަހޭ ގޮޅީގައި ބާއްވައިގެން ކާމިޔާބުކުރަން. ހިތުން އޮޅުވާލައިގެން މާ ބުއްދިވެރިކަމަށް ހެދިގެން ދޯ އެ އުޅެނީ


ގޯލްޑެން ބޯއީ އެވޯޑް ހާލަންޑް ހޯދައިފި\nޔޫރަޕްގައި ކުޅޭ ފުޓްބޯޅަ ކުޅުންތެރިންގެ ތެރެއިން އަހަރުގެ 21 އަހަރުގެ އެންމެ މޮޅު ފުޓްބޯޅަ ކުޅުންތެރިޔާ އަށް ދޭ “ގޯލްޑެން ބޯއީ” އެވޯޑް ބޮރޫޝިއާ ޑޯޓްމަންޑާއި ނޯވޭގެ ހުނަރުވެރި ފޯވާޑް އާލިން ބްރައުޓް ހާލަންޑް ހޯދައިފި އެވެ.\nގޯލްޑެން ބޯއީ އެވޯޑަކީ އިޓަލީގެ ޓުޓޯސްޕޯޓް ނޫހުން 2003 ވަނަ އަހަރު ތައާރަފްކުރި އެވޯޑެކެވެ. މި އެވޯޑަށް ވާދަކުރާ ކުޅުންތެރިންނަށް ވޯޓު ދެނީ ޔޫރަޕްގެ މަޝްހޫރު ބައެއް ގައުމުތަކުގެ ނޫސްވެރިންނެވެ. މިގޮތުން މި އެވޯޑަށް ވޯޓުދޭ ނޫސްވެރިން ނިސްބަތްވާ ގައުމުތަކުގެ ތެރޭގައި ޖަރުމަނު، ސްވިޒަލެންޑް، ޕޯޗުގަލް، ފްރާންސް، ސްޕެއިން، ގްރީސް، ރަޝިއާ، ނެދަލެންޑްސް އަދި އިނގިރޭސި ވިލާތް ހިމެނެ އެވެ. ކޮންމެ ނޫސްވެރިއަކު ވެސް ފަސް ކުޅުންތެރިއަކު ހޮވާއިރު ވަކި ތަރުތީބަކުން ކުޅުންތެރިންނަށް ވޯޓު ދޭނެ އެވެ.\nމި އެވޯޑް ހޯދާނެކަމަށް ކުރިން ވެސް ހީކުރެވުނު ހާލަންޑްގެ ފަހަތުން މިފަހަރުގެ އެވޯޑަށް ޒުވާން ހުނަރުވެރި ގިނަ ކުޅުންތެރިންތަކެއް ވާދަކުރި އެވެ. ހާލަންޑަށް 302 ޕޮއިންޓް ލިބުނުއިރު އެވޯޑުން ދެ ވަނަ ލިބުނު ބާސެލޯނާގެ ހުނަރުވެރި ފޯވާޑް އަންސޫ ފާޓީ ވަނީ 239 ޕޮއިންޓް ހޯދައިފަ އެވެ. ތިން ވަނަ ލިބުނީ 226 ޕޮއިންޓް ލިބުނު ބަޔާން މިއުނިކްގެ އަލްފޮންސޯ ޑޭވީސް އަށެވެ. ހަތަރު ވަނަ އަށް ދިޔައީ 80 ޕޮއިންޓް ލިބުނު ޖޭޑަން ސަންޗޯ އެވެ. ފިލް ފޯޑެން އަށް ހަތް ވަނަ ލިބުނުއިރު އާސެނަލްގެ ބުކަޔޯ ސާކާ އަށް ލިބުނީ ނުވަ ވަނަ އެވެ. މެންޗެސްޓަރ ސިޓީގެ ފެރާން ޓޮރޭސް 11 ވަނައިގައި އުޅޭއިރު މެންޗެސްޓަރ ޔުނައިޓެޑްގެ މޭސަން ގްރީންވުޑަށް ލިބުނީ 12 ވަނަ އެވެ.\nއުމުރުން 20 އަހަރުގެ ހާލަންޑް ވަނީ މިދިޔަ ސީޒަނުގައި ކުޅުނު ހުރިހާ މުބާރާތެއްގައި 44 ލަނޑު ޖަހައިފަ އެވެ. އޮސްޓްރިއާގެ ސާލްޒްބާގްގައި ދައްކަމުން އައި މޮޅު ކުޅުމާ އެކު ބޮޑެތި ޓީމުތަކުން ހާލަންޑް ހޯދަން ކުރި މަސައްކަތް މިއަހަރުގެ ޖެނުއަރީ މަހު ކާމިޔާބުކުރީ ބޮރޫޝިއާ ޑޯޓްމަންޑުންނެވެ. އެ ކްލަބަށް ބަދަލުވުމަށް ފަހު މިދިޔަ ސީޒަނުގައި ހާލަންޑް ވަނީ 18 މެޗުގައި 16 ލަނޑު ޖަހައިފަ އެވެ. ޖަރުމަނުގެ ލީގުގެ މެދެތެރެއިން ޑޯޓްމަންޑަށް ބަދަލުވި ނަމަވެސް ގޯލް ޖެހުމުގެ ރޭޓުން ޖަރުމަނު ލީގުގައި ހާލަންޑަށް ވުރެ ކުރި ލިބުނީ ބަޔާން ފޯވާޑް ރޮބާޓް ލެވަންޑޮސްކީ އެކަންޏަށެވެ.\nމި ސީޒަނުގައި ހާލަންޑް ވަނީ ލީގުގައި މިހާތަނަށް ހަ ލަނޑު ޖަހައިފަ އެވެ. ޔޫއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ކުޅުނު ތިން މެޗުގައި ހަތަރު ލަނޑު ޖަހާފައިވާއިރު ސީޒަނުގައި ޑޯޓްމަންޑަށް ހުރިހާ މުބާރާތެއްގައި ކުޅުނު 11 މެޗުގައި ހާލަންޑް ވަނީ 11 ލަނޑު ޖަހައިފަ އެވެ.\nޑޯޓްމަންޑުގައި ހާލަންޑް ދައްކަމުން އަންނަ މޮޅު ކުޅުމާ އެކު އޭނާ ހޯދުމުގެ ރޭހަށް މަޝްހޫރު ކްލަބްތަކުން އަނެއްކާވެސް ވަންނަން ތައްޔާރަށް ތިބިކަމަށް ރިޕޯޓުތައް ބުނެ އެވެ. އޭގެތެރޭގައި ހިމެނޭ ދެ ކްލަބަކީ ރެއާލް މެޑްރިޑް އަދި ކުރިން ހާލަންޑް ގެންނަން ވަރުގަދައަށް މަސައްކަތްކުރި މެންޗެސްޓަރ ޔުނައިޓެޑެވެ.\n“މޮޅަށް ކުޅެންޏާ ބޮޑެތި ކްލަބްތަކުން ފާރަލާނެ އަބަދުވެސް. އެކަމަކު އެއީ ހަމަ ދެކެވޭ ވާހަކަތަކެއް. މިވަގުތު އެހެން ކްލަބަކަށް ބަދަލުވުމުގެ ވިސްނުމެއް ހާލަންޑްގެ ނެތް. ހާލަންޑް ޑޯޓްމަންޑަށް ސޮއިކުރީ ދިގު މުއްދަތަކަށް. އިތުރު ގޮތްތަކެއް ބަލާކަށް ބޭނުމެއް ނޫން” ކުރީގެ ފުޓްބޯޅަ ކުޅުންތެރިޔާ އަދި ހާލަންޑްގެ ބައްޕަ އަލްފިން ހާލަންޑް ސްޕޯޓް1 އަށް ދިން އިންޓަވިއުއެއްގައި ބުންޏެވެ.\nހާލަންޑްގެ ބައްޕަ އިތުރަށް ބުނީ ޑޯޓްމަންޑްގައި ހާލަންޑް ތަށި ކާމިޔާބުކުރަން ބޭނުންވާ ކަމަށާއި މިވަގުތު އެހެން ގައުމެއްގެ ކްލަބަކަށް ބަދަލުވުމުގެ ވިސްނުން އެއްވެސަ ވަރަކަށް ނުގެންގުޅޭ ކަމަށެވެ.\nއާލިން ބްރައުޓް ހާލަންޑް\nއެމްބާޕޭ އަށް ވުރެ ހާލަންޑް ގެންނަން ރެއާލަށް ފަސޭހަވާނެ: ރާމޯސް


Night market gai dhen vikkeynee fihaarathakugai nuviki hunna mudhaa ekani | Mihaaru\nުހަފްތާރެސް ނައިޓް މާކެޓް: އިކޮނޮމިކް މިނިސްޓްރީން ވަނީ ނައިޓް މާކެޓާއި މަގުމަތީ ބާޒާރު ހިންގުމުގެ އުސޫލެއް ކަނޑައާފައި- ފޮޓޯ: އަހުމަދު ނިޝާތު/ މިހާރު\nނައިޓުމާކެޓުގައި ދެން ވިއްކޭނީ ފިހާރަތަކުގައި ނުވިކި ހުންނަ މުދާ އެކަނި\n11 ޖޫން 2019 - 14:47 17 comments\nނައިޓުމާކެޓުތަކާއި މަގުމަތީ ބާޒާރު އަދި ފެއާތަކުގައި މީގެ ފަހުން ވިއްކޭނީ ފިހާރަތަކުގައި ނުވިކި ހުންނަ މުދާ އެކަނި ކަމަށް އިކޮނޮމިކް މިނިސްޓްރީން ހަމަޖައްސައި އާ އުސޫލަކަށް އަމަލުކުރަން ފަށައިފި އެވެ.\nއެ މިނިސްޓްރީން މިގޮތަށް ކަނޑައެޅީ މިއަދު އާއްމުކުރި މަގުމަތީ ބާޒާރުތަކާއި ނައިޓް މާކެޓު އަދި ފެއާތަކުގައި ބައިވެރިވުމަށް ރަޖިސްޓްރީވާންޖެހޭ އުސޫލުގަ އެވެ.\nމި އުސޫލުގެ ދަށުން ނައިޓުމާކެޓާއި މަގުމަތީ ބާޒާރު ބާއްވާ ފަރާތަކީ ދިވެހިރާއްޖޭގައި ރަޖިސްްޓްރީ ކޮށްފައިވާ ވިޔަފާރިއެއް ނުވަތަ ޖަމިއްޔާއަކަަށް ވާން ޖެހޭނެ އެވެ.\nއިކޮނޮމިކް މިނިސްޓްރީގެ ރަޖިސްޓްރާ އޮފް ކޮމްޕެނީސް، މަރިޔަމް ވިސާމް ވިދާޅުވީ ނައިޓުމާކެޓުތަކާއި މަގުމަތީ ބާޒާރު އަދި ފެއާތަކުގައި ވިއްކާ މުދަލަކީ ފިހާރަތަކުގައި ނުވިކި ހުރި މުދާކަން ކަށަވަރު ކުރަން ޖެހޭނީ ނައިޓް މާކެޓް ފަދަ ވިޔަފާރިތައް ބާއްވަން ރަޖިސްޓްރީ ކުރާ ކުންފުނިން ނުވަތަ ޖަމިއްޔާއިން ކަމަށެވެ. އަދި އެގޮތަށް ކަށަވަރުކޮށްފައިވާކަން އެނގޭނެހެން ލިޔުމަކުން ހުށަހަޅަން ޖެހޭނެ ކަމަށް ވިސާމް ވިދާޅުވި އެވެ.\n"މި ފުރުސަތުގެ ދަށުން ރަޖިސްޓްރީކުރާ ވިޔަފާރިތަކުން ވިއްކާ މުދާ އެއީ ރާއްޖޭގައި ހުރި ފިހާރައަކުން ނުވިކި ހުރި މުދާކަން ލިޔުމަކުން ކަށަވަރުކޮށްދޭން ޖެހޭނީ ރަޖިސްޓްރީކުރާ ފަރާތުން،" ވިސާމް ވިދާޅުވި އެވެ.\nމަގުމަތީ ބާޒާރުތަކާއި ނައިޓް މާކެޓް އަދި ފެއާތަކުގައި އިމްޕޯޓު މުދާ ވިއްކާ ފަރާތްތަކުން އިކޮނޮމިކް މިނިސްޓްރީގައި ރަޖިސްޓްރީ ވާން ޖެހޭ ގޮތަށް ވެސް އުސޫލުގައި ކަނޑައަޅާފައިވެ އެވެ. ފެއާތައް ބޭއްވުމުގެ ހުއްދަ ދޫކުރާނީ ރަށެއްގައި ނަމަ ރަށު ކައުންސިލުންނެވެ. އަދި ސީޓީއެއްގައި ނަމަ ސިޓީ ކައުންސިލުންނެވެ.\nމީގެ އިތުރުން މިފަދަ ފެއާތައް ބާއްވަން ޖެހޭނީ ވަކި މުނާސަބަތަކާ ދިމާކޮށެވެ. އެ މުނާސަބަތުތައް ރަށު ކައުންސިލްތަކުންނާއި ސިޓީ ކައުންސިލްތަކުން އިއުލާނު ކުރާނެ ކަމަށް އިކޮނޮމިކް މިނިސްޓްރީން ބުންޏެވެ.\nމަގުމަތީ ބާޒާރުތަކާއި ނައިޓް މާކެޓުތައް ބާއްވަން ބޭނުންވާ ފަރާތްތަކުން، އެ ހަރަކާތެއް ބާއްވަން ބޭނުންވާ ތާރީހުގެ 14 ދުވަސް ކުރިން ރަޖިސްޓްރީކުރަން ޖެހޭނެ އެވެ.\nމީގެ އިތުރުން ކެއުމުގެ ބާވަތްތައް ވިއްކާ ނަމަ ރަޖިސްޓްރީ ކުރާ ކުންފުނި ނުވަތަ ޖަމިއްޔާއިން އާއްމު ސިއްހަތު ރައްކާތެރި ކުރުމުގެ ގާނޫނުގެ ދަށުން ނަގަން ޖެހޭ ހުއްދަ ނަގާފައިވާކަން ކަށަވަރު ކުރަން ޖެހޭނެ އެވެ. އަދި ވިއްކާ ހުރިހާ މުދަލެއްގައި ވެސް އާއްމުންނަށް ފެންނާނެހެން އަގު ޖަހާފައި ހުންނަން ޖެހޭނެ އެވެ.\nއިކޮނޮމިކް މިނިސްޓްރީން މަގުމަތީ ބާޒާރުތަކާއި ނައިޓްމާކެޓު އަދި ފެއާތައް ހިންގުމުގެ ހުއްދަ ދޫކުރުމަށް އުސޫލެއް ކަނޑައަޅާފައިވަނީ ރާއްޖޭގައި ހިންގާ އެހެނިހެން ވިޔަފާރިތަކަށް ގެއްލުން ނުވާ ގޮތަށް ހެދުމުގެ މަގުސަދުގަ އެވެ.\nއިތުރު ލިޔުންތައް ނައިޓް މާކެޓް އިކޮނޮމިކް މިނިސްޓްރީ


Raajjey Gai Dhen Islamic Center Eh Binaaeh Nukuraane, Binaa Kuraanee House of Wisdom - Vaguthu\nރާއްޖޭގައި ދެން އިސްލާމިކް ސެންޓަރެއް ބިނާއެއް ނުކުރާނެ، ބިނާ ކުރާނީ ހައުސް އޮފް ވިސްޑަމް\nރާއްޖޭގައި ދެން އިސްލާމިކް ސެންޓަރެއް ބިނާ ނުކުރާނެ ކަމަށާއި ދެން ފަސް ސަރަހައްދެއްގައި ބިނާ ކުރާނީ ހައުސް އޮފް ވިސްޑަމް ކަމަށް ދޭހަވާ ގޮތައް ހައުސިން މިނިސްޓަރ މުހައްމަދު އަސްލަމް ވާހަކަފުޅު ދައްކަވައިފިއެވެ.\nއަސްލަމް މިގޮތައް ވާހަކަފުޅު ދެއްކެވީ އެމްޑީޕީ އަށް ނިސަބަތްވާ ކައުންސިލަރުންނަށް އަމާޒުކޮށް އެޕާޓީން ބޭއްވި ސެމިނާރުގައި ކައުންސިލަރުންނަށް މައުލޫމާތު ދެއްވަމުންނެވެ.\nހައުސް އޮފް ވިސްޑަމް ބިނާ ކުރުމަކީ ސަރުކާރުން ވަރަށް ބޮޑަށް ކުރަން ބޭނުންވާ ކަމެއް ކަމަށާއި އަށް ވަނަ ގަރުނާއި 12 ގަރުނާއި ދެމެދު ބަޣުދާދުގައި ވެސް އެފަަދަ ތަނެއް ހުރި ކަމަށް އަސްލަމް ވިދާޅުވިއެވެ. އެއީ ދުނިޔޭގެ އެތަން މިތަނުން އިލްމުވެރިން ޒިޔާރަތް ކުރިތަނެއް ކަމަށް އޭނާ ވިދާޅުވިއެވެ.\nދީނާއި ދުނިޔެވީ އިލްމު އެއްކޮށްލަން އެބަޖެހޭ ކަމަށް އަސްލަމް ވިދާޅުވިއެވެ.\n"ވަކިގޮތަކަށް އަޅުގަނޑުމެން ފިކުރު ބައްޓަންވުން ހުއްޓުވުމަށް އިންޓަގްރޭޝަނެއް (މައްސުނިވުމެއް) އިލްމުވެރިންގެ ތެރެއަށް ގެންނަން އެބަޖެހޭ." އަސްލަމް ވިދާޅުވިއެވެ.\nއަސްލަމް ވިދާޅުވީ ސަރުކާރުން ބިނާ ކުރާ ސެންޓަރުތަކަށް އިސްލާމިކް ސެންޓަރޭ ނުކީ ގަސްދުގައި ކަމަށެވެ. "ކަނޑައެޅިގެން އިސްލާމިކް ސެންޓަރެއް ނުކީ. އެއީ ވަކި އިލްމަކަށް ހާއްސަ ނުކުރަން ވެގެން." އަސްލަމް ވިދާޅުވިއެވެ.\nއަސްލަމް ވިދާޅުވީ މިއީ ވިސްނުންތެރިކަމާއި އެކު ކޮށްފައި އޮތް ކަމެއް ކަމަށާއި މިއީ ވަކިވަކި ބައިބައިތައް ބަލާފައި ކުރާ ކަމެއް ކަމަށެވެ.\n"އަޅުގަނޑުމެންދާ މިސްރާބު ތިބޭފުޅުންނަށް މިހާރު ސާފުވާނެ." އަސްލަމް ވިދާޅުވިއެވެ.\nއަސްލަމް ވިދާޅުވީ މިކަމަށް އަދި ކެބިނެޓުން ރުހުން ނުދިން ނަމަވެސް ކެބިނެޓްގައި ހައެއްކަ ދުވަހު މަޝްވަރާ ކުރެވި ކަންތައްތަކަކަށް އެއްބަސްވެވިފައިވާ ކަމަށެވެ.\nއޮގަސްޓް 23, 2019 22:54\nކަލޭމެން މިސްރާބު ޖަހާފަ ތިހުރީ މި ގައުމުން އިސްލާމްދީން ފޮހެލަންކަން މިހާރު ނޭގޭ މީހަކު ނެތް.\nހައުސް އޮފް ވިސްޑަމް\nއޮގަސްޓް 24, 2019 09:28\nކީއްކުރާނީ، މި ޤައުމުގެ 80% އަށއ ކަމުދާނެ މި ދައްކާ ވާހަކަ. މިކަހަލަ ވާހަކައެއް ދައްކާ މީހަކަށް އަތުގެ ރޯހަން ކެނޑެންދެން އަތް ޖެހީމާ ދެން އެޔޮތީ ނިމިފަ!\nއޮގަސްޓް 24, 2019 23:52\n"އަސްލަމް ވިދާޅުވީ ސަރުކާރުން ބިނާ ކުރާ ސެންޓަރުތަކަށް އިސްލާމިކް ސެންޓަރޭ ނުކީ ގަސްދުގައި ކަމަށެވެ. "ކަނޑައެޅިގެން އިސްލާމިކް ސެންޓަރެއް ނުކީ. އެއީ ވަކި އިލްމަކަށް ހާއްސަ ނުކުރަން ވެގެން." "އަޅުގަނޑުމެންދާ މިސްރާބު ތިބޭފުޅުންނަށް މިހާރު ސާފުވާނެ." އަސްލަމް ވިދާޅުވިއެވެ." ވަރަށް ސާފު އެއްވެސް އޮޅުމެއް ތިއަކު ނެތް. ތިކަން ތިހެން ކުރާނެ ވާހަކަ މާކުރިއްސުރެވެސް ދައްކަމުން މިގެންދަނީ މާކުރިންވެސް ތިކަން ސާފުވެ އެނގޭތީ. އިތުރަށް ސާފުކޮށްދޭން ނަހަދާ ކުރިއަށް ގެންދޭ. ފުރުސަތު ލިބިފައެއްނު ތިއޮތީ\nމިއީ މާމޮޅަށް އިނގިގަނެގެން އުޅޭ ފެއިލްވެފައި އޮތް ޖާހިލެއް. މިކަލޭގެ ހިތުން މިއިސްލާހު ކުރަނީއޯ.\nއަނގަކުޑޭއެކޭ ފޯނުބިލުވަގެކޭ ތަފާތެއް ކޮބާ؟\nއޮގަސްޓް 23, 2019 23:03\nބައެއް ކަހަލަ ފިރުޤާތަކުގައި އެމީހުންގެ ފައްޅިއަށް ކިޔާނެ ހައުސް އޮފް ވިޝްޑަމް. ސައިންޓޮލޮޖީ ފަދަ ފިރުޤާތަކުގައި ފިރުޤާތަކުގެ މީހުން ކިޔަނީ އެހެން! ވީމާ ދެން ބިނާކުރާނީ ފައްޅި! ޝައިޚް އިލްޔާސަށް ވަރަށް ސަލާމް!\nހީވި ކަމެހެން ލަސްވެއްޖެތަ ވެރިކަމަށް 100ދުވަސްނުފުރޭ.. އިސްލާމިކް ސެންޓަރު ނުކިޔަނީ ވަކި އިލްމަކަށް ހާއްސަނުކުރަންޖެހެނީ މިދިވެހި ރާއްޖޭގަ އިސްލާމްދީން ނޫން ދީނެ އެބައޮތްތަ؟އެހެންދީނަކަށް އުޅެން މިގައުމުގަ ހުއްދައޮތީތަ؟ﷲބިރުވެތިވޭ މިވެރިކަން ގެންނަން ވޯޓުދިންމީހުން ވޯޓު ވިއްކިމީހުން އެމީހުން ﷲއަށް ބިރުވެތިވެ މިވެރިކަން ނިންމުމަށް ނުކުމޭ.. ތައުބާވެ ދެވުނު ވޯޓުގެ ނަތީޖާ އިސްލާމްދީންނެތިވެ ގައުމިއްޔަތުނެތި މިނިވަންކަންނެތުނީ.. ﷲއަށް ބިރުވެތިވޭ.. މާތްﷲ މިވެރިކަން ނިންވާފާންދޭވެ.. އަވަސްގޮތަކުން ނިންމަވާފާންދޭވެ... ޔާﷲ ޔާﷲ ޔާﷲ...\nއޮގަސްޓް 24, 2019 00:07\nމިފަދަ ގަދަބަސްބުނެގެން ޤާރޫނުވެސް ޖައްބާރުކަންދެއްކި، ނިމުންހިތި ނުންތޯ، ދީނަށް ފުރައްސާރުކުރާ މިބައިގަޑުގެ ވެރިކަން ވެއްޓޭނީ ކުއްލިއަކަށް، މީހަކަށްޖެހޭ ހާޓް އެޓެކެއްފަދައިން...\nއޮގަސްޓް 24, 2019 00:08\nއޮގަސްޓް 23, 2019 23:22\nމި އަސްލަމް އަކީ އަމީރުލްހައްޖުގެ ގޮތުގަ މިއަހަރު ހައްޖަށް ގޮއްސަ އައިސް ހުރި މީހެއް. މީނާ އިސްލާމް ދީން ފޮހެލަން ފައި ނަގާފަ މިހުރީ. މަބްރޫރް ޙައްޖެއްގެ ޢަލާމާތެއްގެ ގޮތުން އެމީހާގެ އުޅުމާއި އަޚްލާޤް ރަނގަޅުވެ ހެޔޮޢަމަލް ތައް ކުރުން މަތީ ދެމި ހުރުން ހިމެނޭ. މީނާ މާލެ އައުން ލަސްވެފަ ހުރި ހެން ހީވަނީ އިސްލާމް ދީން ނައްތާލަން މަސައްކަތް ފަށައިގަންނަން. އެޖެންޑާ 19 ތަފާތު ވާނެ ކަން ނޭނގޭ ދިވެހި ރައްޔިތެއް މިހާރަކު ނެތް.\nއޮގަސްޓް 23, 2019 23:33\nމިކަލޭގެ ބޮލައްމިހިރީ އިބްލީސްވާވެފަތާ ގައިމު މިކަލޭގެ މިފަހަރު ޙައްޖައްވެސްދިޔަހެންހީވަނީ\nއޮގަސްޓް 23, 2019 23:35\nރާއްޖޭެގައި ފައްޅި އެޅުމަށާ މީހުން ދިރިއުޅޭ ރައްރަށުގައި ބަނގުރާ ވިއްކުމުގެ ހުއްދަ ދިނުމަށާ ޢިޒުރޭލުގެ އެމްބަސީ ރާއްޖެގައި ހުޅުވުމުގެ މަޝްވަރާތައް ކުރެވި އަމަލީ ސިފަޖެއްސުމުގެ މަގުމަތީގައިވަނީ .\nއޮގަސްޓް 24, 2019 00:05\nބަލަގަ އަސްލަމާ އަހަރެމެނަށް މާކުރިންވެސް އެނގޭ ކަލޭމެންގެ ވިސްނުމަކީ ބިމުން އިސްލާމް ދީން އެއްކޮށް ފޮހެލުންކަން.. ނަންވެސް ނުބާއްވަން ކަން.. ان شاء الله ތިޔަ މިސްރާބު ދާނީ ނަރަކަޔާ ދިމާލަށް..މީސްތަކުން ސަމާލުވެ ތިބުމަށް އެދެން..\nޔާﷲ. މި ނުބައި ޙީލަތްތެރި ސަރުކާރުގެ ވެރިންނަށާއި މިސަރުކާރު ގެންނަން ވޯޓުދީ އަދި ވޯޓުވިއްކި މީހުންނަށް މާތްﷲ ރުހިވޮޑިގެންވީ ތެދުމަގަށް މަގު ދައްކަވާ މިދިވެހި ޤަވްމު މިމާތް އިސްލާމްދީން މަތީ ދަމަހައްޓަވާފާނދޭވެ. އާމީން.\nއޮގަސްޓް 24, 2019 00:24\nއިސްލާމިކް މިހެން ކިޔާތީވެސް ލާދީނީ މީހުންނަށް ހަޖަމެއް ނުވާނެ. ލާދީނީ މީހުން ރުއްސަން.\nކަލޭމެންގެ މިސްރާބު ނޭނގިގެން ތެޅެނީ ތި އެމްޑީޕީ ބައިގަނޑަށް.. އަހަރެމެނަށްއެނގޭ ކަލޭމެން މިގައުމަށް ކިރިސްޓިއަން ދީން ނުގެނެވިގެން އުޅޭ ކަން\nއޮގަސްޓް 24, 2019 02:13\nހަމަ އެޅީ... އެތަނަށް އަންދާލާނަން... ނިކަންއަޅާ ބަލަ.\nއޮގަސްޓް 24, 2019 05:51\nއަޅުގަނޑުމެންދާ މިސްރާބު ތިބޭފުޅުންނަށް މިހާރު ސާފުވާނެ." އަސްލަމް ވިދާޅުވިއެވެ.\nޥަރަށް ސާފު! އިސްލާމްދީން މިގައުމުން ފޮހެލުމަށް މިސްރާބު ޖަހާފަ ތި ހުރީ\nއޮގަސްޓް 24, 2019 06:02\nމުސްލިމުން އެމީހުންގެ ދީނަށާއި ބަހަވީ މަންހަަޖްތަކަށް ފަހުރު ވެރިވާނެ މި ޤައުމުގައި މިހާރު ދެން ކޯއްޗެއްތޯ އޮތީ، ގައިރު މުސްލިމުން ނުރުހޭތީ؛-\n1. މަދަރުސާތައް ...ސްކޫލްތަކަށް ބަދަލުކޮށް\n2. ޜަސްރަނި ބަޖީޗާ..... ސަލްޓަން ޕާކަށް\n3. ޢިސްލާމީ މަރުކަޒު.... ހައުސް އޮފް ވިސްޑަމްސް\nޙުރި ހިތާމައެއްގެ ބޮޑުކަމާއެޭ....!!!\nއޮގަސްޓް 24, 2019 07:04\nވަރަށް ރަގަޅު ސިޔާސަތެއް.\nއޮގަސްޓް 24, 2019 07:34\nމިސަރުކާރު ގެންނަށް ބުރަކަން މަސައްކަތްޕުޅު ކުރެއްވި ޝޭޚުންނަށް މިޚަބަރުތަށް ލިބޭބާ!\nމިބޭފުޅާތޯ ޙައްޖަށް ވަޑައި ގެންނެވީ؟\nދުޢާދެއްވާފަހުރި ސޯލިހެއްގެ ސަރުކާރުންބާ މިފެންވަރުގެ ވާހަކަ މިދައްކަނީ .\nއެއްވެސްދިވެހި ރައްޔިތަކު މިފަދަ ބަޔަކަށް ވޯޓް ދެއްވައިގެން ނުވާނެ ހާދަހާ ނުބައި ކަމެކޭ މި ދައްކަނީ ޣައިރު މުސްލިމުން ނާއި މާތް ގާތްވެ ގަނެގެން\nއޮގަސްޓް 24, 2019 07:35\n"ވަކިގޮތަކަށް އަޅުގަނޑުމެން ފިކުރު ބައްޓަންވުން ހުއްޓުވުމަށް އިންޓަގްރޭޝަނެއް (މައްސުނިވުމެއް) އިލްމުވެރިންގެ ތެރެއަށް ގެންނަން އެބަޖެހޭ." އަސްލަމް ވިދާޅުވިއެވެ. ؟؟؟؟ އަޅުގަނޑުމެންގެ ފިކުރަކީ އެއްވެސް ޝައްކެއްނެތްގޮތުގައި އިސްލާމީ ފިކުރު. މި ފިކުރު ނުފޮހެވޭނެ.\nއޮގަސްޓް 24, 2019 07:50\nއާ ކުރިންވެސް ކަލޭމެންގެ ވިސްނުން އިނގޭ. އެއީ ިގައުމުން އިސްލާމްދީން ނައްތާލުން. އެކަން ނޭގެނީ އެމްޑީޕީ ކުދިންނަށް. މިހާރު އެކުދިންނަށްވެސް ސާފުވާމިންވަރަށް ތިބުނީ. އަދިވެސް ތިބޭނެ ނުދަންނަ ކަމަށްހެދިގެން އެކުދިން. ބަޣުދާދޭ ކިޔާނެކަމެއްނެތް. ހައުސްއޮފް ވިސްޑަމް ހައުސްއޮފް ލޯރޑް. ހައުސް އޮފް ކްރިސްޓިއަން މިޝަނަރީސް މީ ހަމަ އެއްތަނެއް. އެތަނަށްދާނީ ޔަހޫދީ ފާރިދީން. އިސްލާމްދީނުގެ އިލްމުވެރިޔަކު ނުދާނެ. ކަލޭމެންގެ އިލްމް ވެރިންނަކީ ޔަހޫދީ ޕޮޕުން. އިސްރާއީލުގަވެސް ހުރޭ ވިސްޑަމް ހައުސް ކިޔާތަނެއް.\nއޮގަސްޓް 24, 2019 07:58\nދެންވެސް ވޯޓެއްލައިފިއްޔާ އެމްޑީޕީ ކާމިޔާބު ވާނީ ހެވެއްނު ހެވެއްނު މުޅިގައުމް ކާފަރުދީނަށް ބަދަލު ކުރިޔަސް\nއޮގަސްޓް 24, 2019 08:20\nކީރިތި ޤުރުއާނުގެ އައް ޛާރިޔާތު ސޫރަތުގެ 56 ވަނަ އާޔަތުގެ މާނައީ" ތިމަން ރަސްކަލާނގެއަށް އަޅުކަން ކުރުމަށް މެނުވީ، ތިމަންރަސްކަލާނގެ ޖިންނީންނާއި' އިންސީން ނަހައްދަވަމެވެ.\nކޮންކަމަކާތޯ މިބޭފުޅުން މޭ ފުއްޕާފަ މިއުޅެނީ. ކޮންމެ ކަމަކަށް ކުޅަދުންވަންތަފަރާތަކީ ﷲ.\nއޮގަސްޓް 24, 2019 08:22\nﷲ ކަލެއަށް ހިދާޔަތް ދައްކަވާށި، ނޫންނަމަ ކަލޭގެ ބުރަކަށި ބިންދަވައި ހިއްޕަވާނދޭވެ.\nބަޣްދާދުގަ ހެދި ބައިތުލް ހިކްމާ އަކީ އިސްލާމީ ސައްހަ އަގީދާއިން މީސްތަކުން އެންމެ ބޮޑަށް މަގު ގެއްލުވާލާ، އުއްމަތް އެންމެ ބޮޑަށް ބަލިކަށި ކޮށް ސަބބު. ގްރީކް ފިލޯސަފީ ފޮތްތައް ތަރުޖަމާ ކުރުމުގެ ސަބަބުން އެހުރިހާ ނުބަޔެއް ނުކިތީ، ﷲ އަށް އީމާންވުމާ ޣައިބަށް އީމާންވުމުގެ ހުރިހާ ކަމަކަށް ބުެއދިއާ މަންތިގު އަދި ފިލޯސަފީ ގެ ބާތިލު ދެކޮޅު ނުޖެހޭ ފުށުއަރާ ޕްރިންސްޕަލްސްތައް އިސްކުރީމަ.\nހުރިހާ ހެވަކާ ހިކުމަތެއް އޮތީ ގުރްއާނާ ސުންނަތުގައި. އަހަރުމެނަށް އެ ފުދޭ.\nމި ރީނދޫ ބައިގަނޑު ހަމަ ސީދާ ޔަހޫދީން ކައިރިން ކިޔަވައިގެން މި އުޅެނީ އިސްލާމް ދީނުގެ އަހުލުވެރިން މަގުފުރައްދާނެ ގޮތް\nއޮގަސްޓް 24, 2019 08:26\nދިވެހިރާއްޖޭގެ ގާނޫނުއަސާސީގައި ، ދިވެހިރާއްޖޭގެ ދީނަކީ އިސްލާމްދީން، ކަމުގައި ލިޔެފައިއެބަވޭ. އެހެންކަމުން ގާނޫނާޚިލާފުކަމެއް ކުރިޔަކަނުދޭނަށް. މިހާރު މަޖިލީހުގެ ސޫޕަރމެޖޯރިޓީ ލިބިފައިވަނީ އެމްޑީޕީ އަށް. އެހެންވީމާ އަސްލަމަށް ކެރެންޏާ ގާނޫނުއަސާސީގައި މިވާ ދީނަކީ އިސްލާމްދީން ، މިޖުމްލަ ކަނޑާލާބަލަ. ހަމަހިލާ އެކަމެއް ނުކުރެވޭނެ. އެކަންނުކޮށް ތިބުނާ ނަންނަމުގައި ހެދޭތަންތަނަކި ގާނޫނާޚިލާފު ތަންތަން. ގާނޫނާޚިލާފަށް ކުރަން ހަމަލާހިކެއްނޫން. ނައްތާލާނަށް. ފުރާނަ ގުރްބާންކޮށްލަންވެސް ތައްޔާރު. ފާޑުފާޑަށް އިސްލާމްދީނާ ކުޅެން ނަހަދާތި. ތީގެ އަޑީގައި ހުރީ ކިރިސްޓިއަން އަންނި.\nއޮގަސްޓް 24, 2019 09:31\nހީވަނީ އެމްޑީޕީގެ ސަރުކާރުން މާގިނަ އިސްލާމީ މަރުކަޒު ތަކެއް އެޅިގެން ވާހަކަ ދައްކާ ހެން.\nކޮންކޮން ރަށްރަށެއްގައިބާ އެޅީ ؟ އެނގޭ ކުދިން ލިސްޓް ކިޔާބަލަ . ކިތައް ރަށުގައި ކިތައް އިސްލާމީ މަރުކަޒުގެ ތޯ އެޅީ. މީއަދި ނޭނގޭކަމެއް.ގެއްލޭ ބެޑްޝީޓް އަޅާ ފޮރުވާފަބާ ހުންނަނީ؟\nއެމްޑީޕީ ގެ ލާދީނީ އެއްޗިއްސައް ފެނޭތަ މިވާ ގޮތް. ނޭގޭނެތާ ސިކުނޑި ދުޅަވީމަކާ\nއޮގަސްޓް 24, 2019 11:31\nހާދަނުކެރި ހުރެގެން ތިޔަބުނަނީ ބުނެބަލަ ދެން އަޅާނީ ފައްޅިއެކޭ ތިކަން ކުރަން ރައްޔިތުން ކަލޭމެންނަށް ވޯޓްދިނީ އަދި އަނެއް ބޭނުންކަމެއް ބޭނުން ގޮތަކަށް ކޮށްލުމުގެ ފުލްޕަވަރު ލިބިފަ އޮތީވެސް ނަމަވެސް މިއަދާހަމަޔަށްވެސް ކުރެވުނުހާކަމަކީވެސް ނަންބޯޑްތަކާ ކުލަބަދަލުކުރުން އެކަނި ދެން ރައްޔިތުންނަށްޓަކާ ރައްޔިތުންގެ ޙައްގުގައި ވަޒީފާތަކުން ވަކިކޮށް ބަދުއަޚްލާގީ އަމަލްތަކަށް ހިއްވަރުލިބޭގޮތަށް ހުރިހާ ކަމެއް ފުރީކުރުން އެހެންނޫންތޯ މިކަހަލަ އެއްވެސްކަމެއް ގޯސްވެގެން އަތްހިއްލާލާނެ ހަމަ އެކަކުވެސް މިފަސްގަނޑު ގައި މިއަދަކު ހަމަނެތް ހުރިހިތާމައެއްގެ ބޮޑުކަމާ!\nއޮގަސްޓް 24, 2019 11:45\nމާތް الله ވަނީ ޤުރުއާނުގައި އަންގަވާފައި ދީނަކީ އިސްލާމްދީންކަން. އަދި އެކަނލާގެ އިސްލާމްދީނަށް ރުހިވޮޑިގެން ވާކަން. ވީހިނދު އިސްލާމްދީން އޮތް ޤައުމެއްގައި ހުންނާނީ މަސްޖިދު. ހައުސް އޮފް ވިސްޑަމް އޭކިޔައި ފާޑުފާޑުގެ ތަންތަން ހަދާނެ ކަމެއްނެތް.\nالله ކަލޭމެންގެ ތި ނުބައިރޭވުންތައް ނެތިކޮއްލާނެ އަދި އިސްލާމް ދީނަށާއި ރަސޫލާއަށް ފުރައްސާރަ ކުރާމީހުން ހަލާކު ކުރައްވާނެ.. އިންޝާ الله.\nއޮގަސްޓް 25, 2019 10:01\nއޮގަސްޓް 25, 2019 16:55\nމީވެސް ހައްޖާޖީއެއް އޮތަ..


SunOnline: Corruption ge mahsalathah balan kuraa haradhu ves dhaulathah nulibeythee kanbodu vun\nކޮރަޕްޝަނުގެ މައްސަލަތައް ބަލަން ކުރާ ހަރަދުވެސް ދައުލަތަށް ނުލިބޭތީ ކަންބޮޑުވުން\nމުހައްމަދު މުޒައްޔިން ނާޒިމް 11 Oct 2020, 15:26\nއޮކްޓޯބަރ 15، 2019: އެންޓި ކޮރަޕްޝަން ކޮމިޝަން (އޭސީސީ)ގެ ފަރާތުން ނޫސްވެރިންނަށް މައުލޫމާތު ދިނުން -- ސަން ފޮޓޯ/ ފަޔާޒުމޫސާ\nކޮރަޕްޝަނާއި ވައްކަމާއި ހިޔާނާތުގެ މައްސަލަތައް ބަލަން ޖެހޭ ސަބަބުތައް ބައިވަރެވެ. އޭގެ ތެރެއިން އެއް ކަމަކީ އެ ކުށް ކުރި މީހާއަށް އަދަބު ދިނުމެވެ. އަނެއް ކަމަކީ އެ ހިޔާނާތެއްގެ ތެރެއިން ގެއްލުނު ފައިސާ ދައުލަތަށް ހޯދުމެވެ. އެކަމަކު އެކަން ވޭތޯ އެއީ ބޮޑު ސުވާލެކެވެ. ދައުލަތުން ވައްކަން ކޮށްގެން ނުވަތަ ހިޔާނާތުގެ ތެރެއިން ގެއްލުނު ފައިސާގެ ތެރެއިން ކިހާ ފައިސާއެއް ދައުލަތަށް މިހާތަނަށް ލިބިއްޖެ ހެއްޔެވެ؟\nވޭތުވެ ދިޔަ ހަފްތާގައި ރައްޔިތުންގެ މަޖިލީހުގައި ވަރަށް ހޫނުކޮށް އެ މައުލޫއަށް ބަހުސް ކުރެވުނެވެ. ގިނަ މެމްބަރުންގެ ސުވާލަކަށް ވީ ވެސް ގެއްލުނު ފައިސާގެ ތެރެއިން ދައުލަތަށް މިހާތަނަށް ލިބުނީ ކިހާ ފައިސާއެއް ހެއްޔެވެ؟ އަދި އެ ފައިސާ ހޯދަން މިހާތަނަށް ދައުލަތުން ކިހާ ހަރަދެއް ކޮށްފި ހެއްޔެވެ؟ އަދި ބޮޑެތި އަދަދުތަކުން ފައިސާ ގެއްލިފައި ވަނިކޮށް އިސްކަމެއް ދީގެން ބޮޑު ހަރަދު ކޮށްގެން ކުދި ކުދި މައްސަލަތައް އެންޓި ކޮރަޕްޝަން ކޮމިޝަނުން ބެލުމުން އޭގެން ލިބުނު ފައިދާ އަކީ ކޮބައި ހެއްޔެވެ؟ އެ ހުރިހާ ސުވާލަކާއެކު މެމްބަރުންގެ ބޮޑެތި ކަންބޮޑުވުންތަކެއް ވަނީ ބަންޑުން ކޮށްލާފަ އެވެ.\nއެންޓި ކޮރަޕްޝަން ކޮމިޝަން (އޭސީސީ) ގެ ގާނޫނަށް އިސްލާހު ގެނައުމުގެ ބިލަށް މަޖިލީހުގެ ތަޅުމުގައި ބަހުސް ކުރައްވަމުން ކެންދޫ ދާއިރާގެ މެމްބަރު އަލީ ހުސައިން ވިދާޅުވީ އޭސީސީ އުފެދުނު ފަހުން 12 އަހަރު ވެފައިވާއިރު ކޮރަޕްޝަނާ ގުޅިގެން ކިތައް މީހުންގެ މައްޗަށް ދައުވާ ކުރެވުނުތޯ އެއީ އުފެދޭ ސުވާލެއް ކަމަށެވެ.\n"ކިހާ ފައިސާއެއްތޯ ދައުވާކޮށްގެން ހޯދުނީ. ނުވަތަ އެ ކޮރަޕްޝަން އެންޓި ކޮރަޕްޝަން ކޮމިޝަނުގެ މަސައްކަތާއި ދޭތެރޭ ރައްޔިތުން ދެކެނީ ކިހިނެތްތޯ މިއީ އަޅުގަނޑުމެން މިއަދު ކޮށްލަން ޖެހޭ ސުވާލެއް." އަލީ ހުސައިން ވިދާޅުވި އެވެ.\nއަލީ ހުސައިން ވަނީ ދައުލަތުގެ ކަމާ ބެހޭ އިދާރާއަކުން ހިއްސާ ކުރި މައުލޫމާތެއް ކަމަށް ވިދާޅުވެ ބައެއް މައުލޫމާތު ހިއްސާކުރައްވާފަ އެވެ. އޭނާ ވިދާޅުވާގޮތުން ދައުލަތުގެ ބަޖެޓުން އޭސީސީއަށް ކުރާ ހަރަދުވެސް ކޮރަޕްޝަނުގެ މައްސަލަތައް ބަލައިގެން ދައުލަތަށް ހޯދިފައެއް ނެތެވެ.\nއެކަމަށް ބަލާއިރު ފަސް މެމްބަރުންނާއި 40 ވަރަކަށް އިންވެސްޓިގޭޓަރުން ބައިތިއްބައިގެން ކުރެވެނީ ކީއްތޯ އަލީ ހުސައިން ސުވާލު ދުފެއްދެވި އެވެ. އަދި ރާއްޖޭގައި ކޮރަޕްޝަން ހިންގާ ފަރާތްތަކުގެ އެކަށީގެންވާ ތަހުގީގެއް ނުހިންގި ދައުވާ ނުކުރެވިގެން އުޅެނީ ކީއްވެތޯވެސް އޭނާ ސުވާލު އުފެއްދެވި އެވެ. އަދި ވަކި ބާރެއް ނުލިބިގެން މައްސަލަތައް ލަސްވާ ކަމަށް ބުނާ މައްސަލައަށް މިހާރު ގާނޫނުތަކަށް ގެންނަ އިސްލާހާ އެކު ހައްލު ލިބިގެންދާނެ ކަމަށް އަލީ ހުސައިން ވިދާޅުވި އެވެ.\nމެމްބަރު އަލީ ހުސައިންގެ ސުވާލުތަކަކީ މިހާތަނަށް ރައްޔިތުންނަށްވެސް ޖަވާބު ލިބިފައި ނުވާ ސުވާލުތަކެކެވެ. ފޮނަދޫ ދާއިރާގެ މެމްބަރު މޫސާ ސިރާޖުވެސް ވަނީ ހަމަ އެ ސުވާލުތައް މަޖިލީހުގެ ތަޅުމުގައި ބަހުސް ކުރައްވަމުން ކުރިމަތި ކުރައްވާފަ އެވެ.\n"އަޅުގަނޑަށް ފެެންނަ މަންޒަރުތަކުން އަޅުގަނޑަށް ލިބިފައިހުރި މައުލޫމާތަށް ބަލާއިރު ވަރަށް މަދު މައްސަލައެއްގައި ފިޔަވާ ޕްރޮސެކިއުޓަ އޮފީހަށް ދައުވާކުރަން ފޮނުވިފައެއް ނުވޭ. ދައުލަތުގެ ބަޖެޓުން އެތައް މިލިއަނެއް އެތައް ބިލިއަނެއް ވޭތުވެ ދިޔަ 12 އަހަރުގެ ތެރޭގައި އޭސީސީއަށް މިހާރު ވަނީ ހަރަދު ކުރެވިފައި." މޫސާ ސިރާޖު ވިދާޅުވި އެވެ.\nއޭނާ ވިދާޅުވީ އެކުރި ހަރަދުން ރައްޔިތުންނަށް ހާސިލްވީ ކޮން ކަމެއްތޯ އެއީ ބަލާލަން ޖެހޭ ކަމެއް ކަމަށެވެ. އޭސީސީއަށް މާ ބޮޑު މަސައްކަތްތަކެއް ކުރެވިފައި ނުވާ ކަމަށް މޫސާ ސިރާޖު ވިދާޅުވި އެވެ.\n"ރަށެއްގައި ހިނގާ ކުޑަ ކުޑަ ކޮރަޕްޝަނުގެ ކަމެއް. ބަލަން ޖެހޭނެ ކިތަންމެ ކުޑަވިޔަސް. އެހެންނަމަވެސް އެންމެ އިސްކަމެއް ދީގެން އަޅުގަނޑުމެންނަށް މިފެންނަނީ މިބާވަތުގެ މައްސަލަތައް. މިސާލަކަށް 2000 ރުފިޔާއަށް ހިޔާނާތްވާ މައްސަލައެއް ބަލައެއް 30،000 ރުފިޔާ ހަރަދުކޮށްފައި އެރަށަށްގޮސް އެމައްސަލަ ބަލާތަން އަޅުގަނޑުމެންނަށް އެބަފެނޭ." މެމްބަރު މޫސާ ސިރާޖު ވިދާޅުވި އެވެ.\nފޮނަދޫ ދާއިރާގެ މެމްބަރު މޫސާ ސިރާޖު -- ފޮޓޯ/ މަޖިލިސް\nހިޔާނާތުގެ ބޮޑެތި މައްސަލަތައް ދައުލަތުގެ ބަޖެޓުން ގެއްލިފައިވާ ބޮޑެތި ފައިސާގެ މައްސަލަތައް މިހާތަނަށް އޭސީސީއަށް ބެލިފައި ނުވާ ކަމަށް ސިރާޖު ވިދާޅުވި އެވެ. އޭނާ ވިދާޅުވީ އޭސީސީއަށް މިހާރު އައްޔަނުކޮށްފައި ތިބި މެމްބަރުންގެ މައްސަލައަކަށްވެސް އެކަން ވެދާނެ ކަމަށެވެ.\nމެމްބަރުންގެ ކަންބޮޑުވުމަކީ ކޮރަޕްޝަނުގެ މައްސަލަތަށް ބެލުމުގެ ނަމުގައި ބޮޑެތި ހަރަދުތަކެއް ކުރާއިރު އޭގެން ދައުލަތަށް ލިބޭ ފައިދާއެއް ނެތުމެވެ. ކުދި މައްސަލަވެސް ބަލަން ޖެހޭނެކަން މެމްބަރުން ފާހަގަކުރި އެވެ. އެކަމަކު ހިޔާނާތުގެ ބޮޑެތި މައްސަލަތަކަށް އިސްކަމެއް ދީ އަވަހަށް ބަލަން ޖެހޭނެ ކަމަށް މެމްބަރުން ވަނީ ފާހަގަކުރައްވައިފަ އެވެ.


ގާނޫނު އަސާސީން ލިބިދީފައި ނުވާ ބާރެއް އެއްވެސް މީހަކަށް ލިބިގެން ނުވޭ: ރައީސް\nޟަމްރަތު އަޙްމަދު 10 ނޮވެމްބަރ 2019\nގާނޫނު އަސާސީން ލިބިދީފައި ނުވާ ބާރެއް އެއްވެސް މީހަކަށް ލިބިގެން ނުވާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސާލިހު ވިދާޅުވެއްޖެއެވެ.\nމިހާރު ކުރިއަށްދާ ޖުމްހޫރީ ދުވަހުގެ ޚާއްސަ ޖަލްސާގައި ވާހަކަފުޅު ދައްކަވަމުން ރައީސް ވިދާޅުވީ އެމަނިކުފާނަށް ވެސް ގާނޫނުއަސާސީއަށްވުރެ މަތީގައި ނުހުންނެވޭނެ ކަމަށެވެ. އަދި ދައުލަތް ހިންގުމުގެ އަނެއް ދެބާރުގެ ވެރިންނަށް ވެސް ގާނޫނު އަސާސީއަށްވުރެ މަތީގައި ނުތިއްބެވޭނެ ކަމަށެވެ. އެމަނިކުފާނު މަސައްކަތް ކުރައްވާނީ ގާނޫނު އަސާސީ ނަގަހައްޓައި އެއާ އެއްގޮތަށް ވެރިކަން ކުރެއްވުމަށް ކަމަށް އެމަނިކުފާނު ވިދާޅުވިއެވެ.\nއެމަނިކުފާނު ވިދާޅުވީ މިސަރުކާރު ވެރިކަމަށް އައިސްފައިވާގޮތް އެންމެން ވެސް ހަނދާން ހުންނާނެ ކަމަށެވެ. މިސަރުކާރު ވެރިކަމަށް ގެނައުމަށް ވޯޓުނުދޭ މީހުން ތިބުކަން ވެސް ހަނދާން ނައްތާލައިގެން ނުވާނެ ކަމަށެވެ.\nއެމަނިކުފާނު ވިދާޅުވީ މިސަރުކާރު ދެމިއޮންނާނީ އެއްވެސް ތަފާތު ކުރުމެއްނެތި ރައްޔިތުންނަށް ޚިދުމަތް ކުރަން ކަމަށެވެ. ޚިދުމަތް ފޯރުކޮށްދެއްވުމުގައި ސަރުކާރު ގެންނަން ވޯޓުދިން މީހުންނާއި ނުދޭ މީހުން ތަފާތުކުރުމެއް ނުގެންގުޅުއްވާނެ ކަމަށް ވެސް އެމަނިކުފާނު ވިދާޅުވިއެވެ. "މި ސަރުކާރުން މަޝްރޫއުތައް ހިންގުމާއި ޚިދުމަތްތައް ދިނުމުގައި އެއްވެސް ރައްޔިތަކު ތަފާތުކޮށް، އެއްވެސް ބަޔަކު ބާކީއެއް ނުކުރާނެ،" ރައީސް ވިދާޅުވިއެވެ.\nރައީސް ވިދާޅުވީ ރާއްޖޭގެ ފަނޑިޔާރުންގެ ވެސް މަސްއޫލިއްޔަތަކަށްވާންޖެހޭނީ އެއްވެސް ރައްޔިތަކަށް ތަފާތުކުރުމެއްނެތި އިންސާފު ހޯއްދަވައި ދެއްވުން ކަމަށެވެ.\nއަރުޝީފަށް ނެގީ 10/11/2019 22:20\nއެންމެފަހުން އަޕްޑޭޓްކުރީ 10/11/2019 22:20\nމުއިއްޒު އިބްރާހިމް 13 މިނެޓު ކުރިން\nމަރިޔަމް ވަހީދާ 15 މިނެޓު ކުރިން


Saif Ali Khan "Bunty aur Babli" ge2vana bai dhookohlaifi | Mihaaru\nސައިފް ވައިއާރްއެފްގެ "ބަންޓީ އޯރް ބަބްލީ" ގެ ދެވަނަ ބައި ދޫކޮށްލައިފި\n24 ސެޕްޓެމްބަރ 2019 - 08:30 1 comment\nސައިފް ދޫކޮށްލި ފިލްމަކީ 2005 ގައި ރިލީޒްކުރި އަބީޝެކް ބައްޗަން އާއި ރާނީ މުކަރްޖީގެ "ބަންޓީ އޯރް ބަބްލީ" ގެ ދެވަނަ ބައެވެ. ފިލްމީ ޚަބަރުތައް ގެނެސްދޭ ނޫސްތަކުން ބުނިގޮތުގައި އެ ފިލްމަށް އެއްބަސްވުމަށް ފަހު، ސައިފް ކުއްލި ގޮތަކަށް ފިލްމު ދޫކޮށްލުމުން އެ ރޯލަށް އެހެން އެކްޓަރަކު ހޯދުމުގެ މަސައްކަތް މިހާރު ވަނީ ފަށައިފަ އެވެ.\n"ބަންޓީ އޯރް ބަބްލީ" ގެ ސީކްއެލްގެ ރޯލެއް ސައިފަށް ހުށަހެޅުމުގެ ކުރިން އަބީޝެކަށް ވެސް ފިލްމު ހުށަހެޅި ކަމަށްވެ އެވެ. އެކަމަކު އޭނާ އަށް ދިން ކެރެކްޓާގައި މާ ހާއްސަ ކަމެއް ނެތުނުން ފިލްމަށް އަބީޝެކް ވެސް އެއްބަސް ނުވި ކަމަށް މީޑިއާތަކުން ބުންޏެވެ.\nA post shared by Siddhant Chaturvedi (@siddhantchaturvedi) on Jul 4, 2019 at 6:05am PDT\nކުރިން އަޑު އަރާފައި އޮތް ގޮތުން "ބަންޓީ އޯރް ބަބްލީ" ގެ ދެވަނަ ބައި ވެސް ކުޅޭނީ އަބީޝެކާއި ރާނީ އެވެ. އެ ފިލްމުގެ މުހިއްމު ރޯލެއް އަބީޝެކްގެ ބައްޕަ އަމީތާބް ބައްޗަން ވެސް ކުޅެފައިވެ އެވެ. އަދި ފިލްމުގެ ހާއްސަ ލަވައަކުން އަބީޝެކްގެ އަންހެނުން އައިޝްވާރިޔާ ރާއީ ވެސް ފެނިފައިވެ އެވެ.\nމީޑިއާތަކުން މިހާރު ބުނަމުން އަންނަ ގޮތުގައި "ބަންޓީ އޯރް ބަބްލީ 2" ގެ މައިގަނޑު ރޯލްތައް މި ފަހަރު ކުޅޭނީ "ގަލީ ބޯއި" އިން ތައާރަފުވި އެކްޓަރު ސިދާންތު ޗަތުރަވެދީ އާއި އަލަށް ތައާރަފުކުރާ ބަތަލާ ޝަރްވާރީ ވާގެވެ.\nއަދި ކުރީގެ ފިލްމުގެ ޑައިރެކްޓަރު ޝާދު އަލީގެ ބަދަލުގައި ދެވަނަ ބައި ޑައިރެކްޓްކުރާނީ ވަރުން އެސް ޝަރުމާ ކަމަށް މީޑިއާތަކުން ބުނެ އެވެ.\nނަމަވެސް "ބަންޓީ އޯރް ބަބްލީ" ގެ ސީކްއެލްއާ ބެހޭ އެއްވެސް ވާހަކައެއް ވައިއާރްއެފުން ރަސްމީކޮށް އަދި ހިއްސާއެއް ނުކުރެ އެވެ.\nMi faharu "Bunty aur Babli Agai"\nސައިފް އެ ފިލްމު ދޫކޮށްލި އިރު، އޭނާ ކުޅުނު ވައިއާރްއެފްގެ ފިލްމުތަކުގެ ތެރޭގައި ޕަރަމްޕަރާ (1993) ޔޭ ދިއްލަގީ (1994)، 2005 ގެ "ސަލާމް ނަމަސްތޭ" އަދި 2007 ގެ "ތަރަ ރަމް ޕަމް" ހިމެނެ އެވެ.\nއިތުރު ލިޔުންތައް ބޮލީވުޑް އަމީތާބް ބައްޗަން ސައިފް އަލީ ޚާން އަބީޝަކް ބައްޗަން އައިޝްވާރްޔާ ރާއީ ޔާޝްރާޖް ފިލްމްސް ރާނީ މުކަރުޖީ\nރާނީ އާއި އަބީޝެކް އެކީގައި އަލުން ފެންނާނެ


Brazil ge jaleh gai 57 meehun maraalaifi\nބްރެޒިލްގެ ޖަލެއްގައި 57 މީހުން މަރާލާއިފި\nހަމަނުޖެހުން ހިންގި އަލްޓަމިރާ ޖަލުގެ ބޭރުގައި ބަޔަކު މަޑުކޮށްގެން: ޖަލުގެ މި ހަމަނުޖެހުމުގައި 57 މީހަކު ވަނީ މަރުވެފައި\nބްރެޒިލްގެ އުތުރުގައިވާ "އަލްޓަމިރާ ޖަލު" ގައި ހިނގި ހަމަނުޖެހުމެއްގައި 57 މީހުން މަރާލައިފި އެވެ. އެކަން ސްޓޭޓް ޕްރިޒަން ޗީފް ޖަރްބާސް ވަސްކޮންލެސް ވެސް ވަނީ ދުނިޔޭގެ މީޑިއާއަށް ކަށަވަރުކޮށް ދެއްވާފަ އެވެ.\nޖަލު ހަމަނުޖެހުމާބެހޭ ގޮތުން މައުލޫމާތު ދޭން ބޭއްވި ނޫސްވެރިންގެ ބައްދަލުވުމެއްގައި ވަސްކޮންލެސް ވިދާޅުވީ، ހަމަނުޖެހުން ހިނގާފައިވަނީ ޖަލު ބަންދުގައި ތިބި ދެ ގޭންގެއް މެދުގައި ކަމަށެވެ. އެ ހަމަނުޖެހުމުގައި މަރާލި 57 މީހުންގެ ތެރެއިން 16 މީހުން މަރާފައި ވަނީ ކަރުބުރި ކޮށްގެން ކަމަށްވެސް ވަސްކޮންލެސް ވިދާޅުވި އެވެ.\nވަސްކޮންލެސް ވިދާޅުވި ގޮތުގައި ދެ ގޭންގު މެެދުގައި ހަމަނުޖެހުން ހިނގާފައިވަނީ ހެނދުނު ނާސްތާގެ ތެރޭގަ އެވެ. ނާސްތާގެ ތެރޭގައި ހަމަނުޖެހުން އުފެދި ދެ ގޭންގުން ހަމަލާ ބަދަލުކުރީ އުލާއި ސަމުސާ އަދި މޭޒުގެ އިތުރުން ގޮނޑި ބޭނުން ކޮށްގެންނެވެ.\nފަސް ގަޑިއިރު ވަންދެން ހަމަނުޖެހުން ދިގު ދެމިގެން ދިޔަ ކަމަށް ވަސްކޮންލެސް ވިދާޅުވި އެވެ. އަދި ވިދާޅުވީ ހަމަނުޖެހުން ހިނގަން ފެށުމުން ޖަލު އޮފިސަރަުންނަށް ކެންޓީނަށް ނުވަދޭނެ ހެން ދޮރުމަތީގައި ގައިދީން އަލިފާން ރޯ ކޮށްފައިވާ ކަމަށެވެ.\nމީގެ ދެ އަހަރު ކުރިން 2017 ގައި ބްރެޒިލް ގައި ހިނގި ޖަލު ހަމަނުޖެހުމެއްގައި ވެސް ވަނީ 120 ގައިދީއަކު މަރުވެފައި ވެއެވެ. ބްރެޒިލްގެ ޖަލުތަކުގައި ބަންދު ކޮށްފައިވާ ގިނަ މީހުންނަކީ ގޭންގު މެމްބަރުންނަށް ވާތީ އިދިކޮޅު ގޭންގާ ހަމަނުޖެހުން ހިންގުމަކީ އާންމު ކަމަކެވެ


Enzy dhalhumas felivarugai bandhu kuran fashaifi\nއެންޒީ ދަޅުމަސް ފެލިވަރުގައި ބަންދު ކުރަން ފަށައިފި\nއެންސިސް ކުންފުނިން ވިއްކަމުން ގެންދާ އެންޒީ ދަޅުމަސް ފެލިވަރު ފެކްޓްރީގައި ބަންދު ކުރަން ފަށައިފި އެވެ.\nއެންސިސް ކުންފުނީގެ އޮފިޝަލަކު ވިދާޅުވި ގޮތުގައި ކުރިން ރާއްޖޭން ބޭރުން ބަންދުކޮށްގެން ގެންނަ ދަޅު މަސް ރާއްޖޭގައި ބަންދުކުރަން ފެށީ ދިވެހި އުފެއްދުންތެރިކަން އިތުރު ކުރުމުގެ ގޮތުން ކަމަށެވެ. އަދި ތައިލެންޑްގައި މަސް ބަންދު ކުރުމަށް ވުރެ ރާއްޖޭގައި މަސް ބަންދު ކުރުމުން އެކަމުގެ ފައިދާ މުޅި އިގްތިސާދަށް ކުރާނެ ކަމަށް ވެސް އޮފިޝަލް ވިދާޅުވި އެވެ.\n"ރާއްޖޭން ބޭރުން ގިނަ މީހުން ދަޅު މަސް ބަންދު ކުރަނީ އަގުވެސް ހެޔޮވީމަ. އެކަމަކު އަޅުގަނޑުމެން ބޮޑަށް ބެލީ ރާއްޖޭގައި ދަޅު މަސް ބަންދު ކުރުމަށް. އެކަމުން ރާއްޖެއަށް ފައިދާ ކުރާނެ،" އޮފިޝަލް ވިދާޅުވި އެވެ.\nއޮފިޝަލް ވިދާޅުވި ގޮތުގައި އެ ކުންފުނިން ފެލިވަރުގައި ދަޅު މަސް ބަންދު ކުރަނީ އެ ކުންފުންޏަށް މަސް ފޯރުކޮށްދީގެން ކަމަށެވެ.\n"މަސް ފޯރުކޮށް ދިނުމަށް ފަހު ޕެކިން ފީ އަޅުގަނޑުމެން ފޯރުކޮށް ދޭނީ،" އޮފިޝަލް ވިދާޅުވި އެވެ.\nއެންޒީ ފިހާރައިން ދޮންއަނދަރާދު މަގުގައި ހިންގަމުން އަންނަ އެންޒީ ފިހާރަ އިން ތެޔޮ މަސް ދަޅެއް ވަކިން ވިއްކަނީ 21ރ. އަށެވެ. އަދި ފެން މަސް ދަޅެއް ވިއްކަނީ 19ރ. އަށެވެ. އެންޒީގެ އޮފިޝަލް ވިދާޅުވި ގޮތުގައި މަސްވެރިންގެ ދުވަހުގެ މުނާސަބަތުގައި ފެލިވަރުގައި ބޭއްވި ފެއާގައި އެ ކުންފުނީގެ ދަޅު މަހަށް ބޮޑު ތަރުހީބެއް ލިބިގެން ގޮސްފައިވާ ކަމަށެވެ.އެންސިން ކުންފުނިން ދަނީ ދަޅު މަހުގެ އިތުރު އެންޒީ ބްރޭންޑުގައި ގިނަ ބާވަތްތަކެއް ބާޒާރުގައި ވިއްކަމުންނެވެ. އެ ބާވަތްތަކުގެ ތެރޭގައި ގިތެޔޮ މިރުސް ސޯސްވެސް ހިމެނެ އެވެ. އޮފިޝަލް ވިދާޅުވި ގޮތުގައި މި އުފެއްދުމަކީ ކަސްޓަމަރުގެ މެދުގައި އެންމެ މަގުބޫލު އެއް ބާވަތް ކަމަށެވެ.\n"ވަރަށް ބޮޑު ތަރުހީބެއް މި ބާވަތްތަކަށް ދަނީ ލިބެމުން،" އޮފިޝަލް ވިދާޅުވި އެވެ. އެންސިސްއިން ދަނީ ދަޅު މަހުގެ އިތުރުން ކޮކްނެޓް ބަޓަރާއި ކާށި ތެޔޮ ފަދަ ބާވަތްތައް ބާޒާރުގައި ވިއްކަމުންނެވެ. އަދި އެ ކުންފުންޏަކީ އެންމެ ގިނައިން ރާއްޖޭގައި މަހުގެ ބާވަތްތައް އުފައްދާ ވިއްކަމުން އަންނަ ކުންފުންޏެވެ.


Nasheed Isthiufaa Dhehvifahun Masverinnah Hama Ageh Nulibey - MP Hussain - Vaguthu\nނަޝީދު އިސްތިއުފާ ދެއްވިފަހުން މަސްވެރިންނަށް ހަމައަގެއް ނުލިބޭ – މެންބަރު ހުސައިން\nނަޝީދު އިސްތިއުފާ ދެއްވި ހިސާބުން މަސްވެރިންނަށް ހަމައަގު ނުލިބޭ ކަމަށާއި މަސްވެރިން ގަބޫލު ކުރާ ގޮތުގައި ނަޝީދު އިސްތިއުފާ ދެއްވި ހިސާބުން މަސްވެރިންގެ ޙައްޤުތައް ގެއްލެމުންދާ ކަމަށް ރައްޔިތުން މަޖިލީހުގެ ފަރެސްމާތޮޑާ ދާއިރާގެ މެންބަރު ޙުސައިން މުޙައްމަދު ލަޠީފް ވިދާޅުވެއްޖެއެވެ.\nކުރިން ޕީޕީއެމްގެ މެންބަރެއްގެ ގޮތުގައި މަސައްކަތް ކުރެއްވި ހުސައިން މިފަހަރު މަޖިލީހަށް ހޮވި ވަޑައިގެންނެވީ މިނިވަން މެންބަރެއްގެ ގޮތުގައެވެ.\nމަސްވެރިކަމާއި ބެހޭ ބިލަށް މަޖިލިސް ޖަލްސާގައި ވާހަކަފުޅު ދައްކަވަމުން ހުސައިން ވިދާޅުވީ ޤާނޫނެއް ހެދި ނަމަވެސް މައްސަލައަކީ ޤާނޫނުތަކާއި ޤަވައިދުތަކަށް އަމަލު ނުކުރެވުމުން ކަމަށެވެ.\nވޭތުވެދިޔަ ތަނުގައި ސަރުކާރުތަކުން ވަނީ މަސްވެރިންނަށް އިހުމާލުވެފައި ކަމަށް ހުސައިން ވިދާޅުވިއެވެ.\n"އަޅުގަނޑުމެން ކުރަން ޖެހިފައިވާ ކަމަށާއި ޒިންމާ އުފުލަން ޖެހޭ ފަރާތްތަ. މަސްވެރިންގެ ހާލު ބަޔާން ކުރަން ވެސް ދަތި. މަސްވެރިން ފިހާރަތަކުން ނަގަމުންދާ މުދަލަށް ފައިސާ ދެއްކޭނެ ގޮތެއް ނެތް. އެއީ މަސްވެރިންގެ މިއަދުގެ ހާލަތު ހުރި ގޮތުން ކުރިމަތިވެފައިވާ ކަންކަން. ސިޔާސީ ވާހަކަ ނުދައްކާ ހަޤީޤީ ވާހަކަދައްކަން އެބަޖެހޭ." ހުސައިން ވިދާޅުވިއެވެ.\nމަސްވެރިން ބާނާ މަހަށް ހައެއްކަ މަސްވެގެން ދާއިރު ވެސް ފައިސާ ނުލިބުމަކީ ބޮޑު މައްސަލައެއް ކަމަށާއި އެކަމުގެ ސަބަބުން މަސްވެރި އާއިލާތަކުގެ އިތުރުން ސަރުކާރަށް ވެސް ގެއްލުންތައް ލިބެމުންދާ ކަމަށް ހުސައިން ވިދާޅުވިއެވެ.\nއޭނާ ވިދާޅުވީ މައުމޫންގެ ވެރިކަން ނިމުނު ފަހުން މަސްބޯޓުތައް މަރާމާތު ނުކުރެވި ފޫވެއްޓިފައިވާ ކަމަށެވެ.\n"މަސްވެރިންގެ ހައްޤުގައި މަޖިލީހުން ކިތަންމެ މަސައްކަތެއް ކުރި ނަމަވެސް ތަންފީޒީ އިދާރާތަކުން އެކަށީގެންވާ މަސައްކަތެއް ނުކުރާނަމަ ނަތީޖާއެއް ފެނިގެން ނުދާނެ." ހުސައިން ވިދާޅުވިއެވެ.\nފަރެސްމާތޮޑާ ދާއިރާގެ މެންބަރު ޕީޕީއެމްއަށް ސޮއި ކުރައްވައިފި\nއޮގަސްޓް 19, 2019 10:38\nބަލަ ސޭކާ! މިފްކޯ ފުނޑާލާ ބިލިޔަން ޑޮލަރުން ދަރަނިވެރިކޮށްލާފަ ފައިބައިގެން ދިޔަ މީހެއްގެ ވާހަކަ ތިޔަ ދައްކަނީ! މިއޮތީ ކަލޭމެންގެ ބާރު! އަޅެ ހަމަ އަގު ދީބަލަ! 100 ދުވަހުގެ ބޮޑު ވަޢުދެއް އެއީ!\nއޮގަސްޓް 19, 2019 10:49\nވައިއަޅުވަންވިޔަސް ތަންކޮޅެއްބޮޑުވަރު، މައިފްރެންޑް މަހުގެ ހަމަ އަގަކީކޮބައިތަ؟\nއޮގަސްޓް 19, 2019 10:58\nސެމްބެއް މިއޮއްހާ ދުވަހު ކީ ޅެން ފަރެއްސަށ1ވީ\nއޮގަސްޓް 19, 2019 11:02\nމަސްވެރިންނާމެދު އޯގާތެރި ހިތަކުން ބައްލަވާލެއްވީތީ ޝުކުރިއްޔާ...\nއޮގަސްޓް 19, 2019 11:04\nމަސްވެރި ރަށެއްގެ ދަރިއެއް... ވަރަށް އުފާވެއްޖެ މަސްވެރިންނަށް ދެއްވެވި ސަމާލުކަމަށް.\nފަރެސްމާތޮޑާ އަކީ މަސްވެރި ރަށެއް މަސްވެރި ދާއިރާއެއްގެ ދަރިއެއް. ޝުކުރިއްޔާ--- ޙުސައިން މުޙައްމަދު ލަޠީފު ...\nއޮގަސްޓް 19, 2019 11:28\nމިހާރު ޑޮލަރުން އަގު ލިބޭތާ9މަސްފުރި ވިހަންވީއެވެ. ލަދުކޮބާތޯއެވެ.\nއޮގަސްޓް 19, 2019 11:49\nތެދެއް އޭނާ އިސްތިޢުފާދިންފަހުން މަސްވެރިން މަހަކައްނުފުރާ އެއީކޮންމެހެން ލާރިނުލިބޭމަސައްކަތެއް ކުރަންބޭނުންނުވާތީ\nކީތްތޯ ކުރާނީ. ނަޝީދުގެ އިސްތިއުފާއާއެކު ކަނޑުގެ ހުރިހާ މަސްތަކެއްވެސް ކަނޑުގެ އަޑިން މައްޗަކަށް ނާރާ. ހަމަ އެއްވެސް ވަރަކަށް ނާރަނީއޭ. ނުބޭނޭއެއްޗަކަށް ހަމައަގެއްވެސް ނުލިބޭނެ ނޫންތޯ؟ ދެން މިހާރު މިއޮތީ މަސްވެރިކަމާ ލައިގެންފާ. ބާނާ ކޮންމެ މަހަކަށް ޑޮލަރެއް. މަސްކިލޯއަކަށް 100 ރުފިޔާ!\nއޮގަސްޓް 19, 2019 12:01\nމީނަ ހަމަތޯ ބަލަން ނަޝީދާ ޖާބިރުގެ ޑްރިންކެދީބަލަ.. މީނަ މަޖުލިހަށް ކެންޕޭނުކުރީ ދެދައުރަށްވެސް ނަޝީދުގެ ސިޔާސަތާ ދެކޮޅު ޔާމީންގެ ސިޔާސަތު ވިއްކައިގެން.. މިފަހަރު ހޮވުނުފަހުން މާގާތުން ނަޝީދު ފެންނަންފެށީމަ މޮޔަގޮވެނީދޯ؟ނަޝީދުގެ ޖީބުން ވިއްޔާ މަސްވެރިންނަ ލާރިދިނީ.. މިހާރުވެސް ނަޝީދުގެ ވެރިކަމެ މިއޮތީ ތިދިން ލާރިއެ ދޭންވީނުން. އެކަމަށް ހުރަސްއަޅާނެ މުއައްސަސާއެ މަޖުލިހެ މީހަކުނެތް. ހުރިހާ ބާރަކާ އާރެ ނަޝީދުގެ އަތުގައޮތީ އިނގިލި އަބުރާލީމަ ނިމޭ ހުރިހާކަމެ.. ގައުމު ހިންގަނީ ނަޝީދު ބޭނުންވާގޮތަށް. ރަމްޒީ މީހެއް އިބޫއަކީ.. ރައްޔިތުންނަ ދޭންޖެހޭ މެސެޖްދެނީ ނަޝީދު ގެންނަ ބަދަލެ ގެންނަނީ ނަޝީދު އިބޫ ހުރީ މަންމަންވެފަ ހިއްސުނެތްފަދަ.. ގައުމާ ރައްޔިތުންގެ ހައްގުގަ ބަހެނުބުނެ ހައްޕުކިޔައިގެން... ދެން ކޮން ކޮހެއް މީނަ މިކިޔަނީ..


މިމަދަރުސާގެ ނަންބަރު IUL)GS34/2018/12) އިޢުލާނުގައިވާ މަޤާމުގެ ޝަރުތު އިސްލާހުކުރަން ޖެހުމާއި ގުޅިގެން އެ އިޢުލާން ބާޠިލްކޮށް އަލުން އެ މަޤާމަށް ކުރިމަތިލުމުގެ ފުރުޞަތު ހުޅުވާލަމެވެ.\n7. ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 ޖޫން 2018 ގެ 12:00ގެ ކުރިން، ށ. އަތޮޅު މަދަރުސާ އަށެވެ. ވަޒީފާއަށް އެދޭ ފޯމާއި ލިޔުންތައް [email protected] އީ-މެއިލް އެޑްރެސް މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 24 ޖޫން 2018 އާއި 27 ޖޫން 2018 އާ ދެމެދު، ށ. އަތޮޅު މަދަރުސާ ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޕަބްލިޝްކުރި ތާރީޚު: 12 ޖޫން 2018\nސުންގަޑި: 21 ޖޫން 2018 1200


BREAKING NEWS: Nasheed Ge Hukum Liyunee Fandiyaareh Noon, Hukum Liyunee Kaaku Kan Alhugandah Engey - Adeeb - Vaguthu\nނަޝީދުގެ ޙުކުމް ލިޔުނީ ފަނޑިޔާރެއް ނޫން، ޙުކުމް ލިޔުނު މީހާ އަޅުގަނޑަށް އެނގޭ – އަދީބު\nކުރީގެ ނައިބު ރައީސް އަހްމަދު އަދީބު ކްރިމިނަލް ކޯޓުން ނިކުންނަވަނީ – ވަގުތު އިމޭޖްސް : އަމީން ފަހްމީ\nކުރީގެ ރައީސް މުހައްމަދު ނަޝީދު 13 އަހަރަށް ޖަލަށް ލާން ކްރިމިނަކް ކޯޓުން އިއްވި ޙުކުމް ލިޔުނީ ފަނޑިޔާރު ނޫން ކަމަށާއި އެޙުކުމް ލިޔުނު މީހާ އެނގޭ ކަމަށް ކުރީގެ ނައިބު ރައީސް އަހްމަދު އަދީބު ވިދާޅުވެއްޖެއެވެ.\nއަދީބު މިހެން ވިދާޅުވީ އުއްތަމަ ފަނޑިޔާރަށް ފޮނުއްވި ސިޓީއެއްގައެވެ.\nއަދީބު ވިދާޅުވީ ރައީސް ނަޝީދުގެ މައްޗަށް ކުރެވުނު ހުކުރުމަކީ ޝަރުއީ ކޯޓެއްގެ ފަނޑިޔާރަކު ލިޔުނު ހުކުމެއް ނޫން ކަމަށާއި ހުކުމް ލިޔުނު ފަރާތް ވެސް އެނގިވަޑައިގަންނަވާ ކަމަށެވެ. ރައީސް ނަޝީދުގެ މައްސަލައިގައި "ފުރަތަމަ ޑްރާފްޓް ކުރެވުނު" ހުކުމުގައި އޮތީ 10 އަހަރު ދުވަހުގެ ޖަލު ހުކުމެއްކޮށް، ހުކުމް ތަންފީޒް ކުރުން3އަހަރު ދުވަހުގެ މުއްދަތަކަށް ފަސްކުރާ ގޮތަށް ކަމަށް އަދީބު ވިދާޅުވިއެވެ. ނަމަވެސް، އެ ހުކުމުގެ ލިޔުމަށް ބަދަލު ގެނައީ ކޮންފަރާތެއްގެ އަމުރަށް ކޮން ފަރާތަކުން ކަންވެސް އެނގިވަޑައިގަންނަވާ ކަމަށް އަދީބުގެ ސިޓީގައި ވިދާޅުވެފައިވެ އެވެ.\nއަަދީބު ވިދާޅުވެފައިވާ ގޮތުގައި ރައީސް ނަޝީދުގެ މައްޗަށް ކޮށްފައިވާ ހުކުމަކީ އެ މައްސަލަ ބެއްލެވި ފަނޑިޔާރުންނަށާއި، މުޅި އަދުލުއިންސާފުގެ ދާއިރާއަށް ނުފޫޒު ފޯރުވައިގެން ކޮށްފައިވާ ހުކުމެއްކަން ސާބިތުވާނޭ މައުލޫމާތު އެމަނިކުފާނުގެ އަތްޕުޅުގައި އެބަހުރި ކަމަށެވެ. އަދި އެކަމާ ގުޅޭގޮތުން ހާމަކުރެއްވުމަށް ފުރުސަތު ދީފިނަމަ ސުޕްރީމް ކޯޓުގައި އެކަން ސާބިތުވާނޭ މިންވަރަށް މައުލޫމާތު ހުށަހެޅުމަށް ތައްޔާރަށް ހުންނެވި ކަމަށް އަދީބު ވިދާޅުވެފައިވެ އެވެ.\nއަދީބު ވިދާޅުވީ ނަޝީދުގެ މައްޗަށް ޙުކުމް އިއްވީ ކާނަލް ނާޒިމްގެ ދިފާޢުގައި ނަޝީދު ނިކުމެ ވަޑައިގެންނެވުމުންނެވެ.\nޖުލައި 18, 2017 - 08:39\nޖުލައި 17, 2017 - 22:36\nކުއްވެރިން ކޮންމެވާހައެއްވެސް ދަށްކަފާނެ އެހެރީނު ޤާޒީ ހައްޔަރުކުރިމީވެސް ދަށްކަވާހަކަ ދެންއެހެންމީހުންގެ ބޮލަށްކަޑަން އުޅޭނެކަމެއްނެތް\nޖުލައި 17, 2017 - 16:29\nއަދީބަށް އަދަބުދޭންވީ 15 ފަހަރަކަށްވެސް ނޫނެވެ. އޭނަގެ ބޮލުގެ ކޮންމެ އިސްތައްޓަކަށް އަދަބުދޭންވީއެވެ. ގައުމު ފަސާދަކުރާމީހުންނަށް އެވަރުވެސް މަދެވެ.\nޖުލައި 17, 2017 - 08:52\nތީ އާ ވާހަކައެއް ނޫނެއްނު. ކަލޭ ގައްބަރުސިންގ ހެދިފަ އުޅުނު ދުވަސްކޮޅު މި ގައުމުގައި ހިނގިހާ ޖަރީމާއެއް ހިންގި މީހަކީ ކަލޭކަން ނުދަންނަނީ ކާކު؟\nޖުލައި 17, 2017 - 08:40\nކާނަލް ނާޒިމްއަށް އާއި އަދީބުގެ މަޤްބޫލުކަން ރައީސް ޔާމީން އަރިހުގައި އުފުލެމުންދިޔައީ އެއް މިންވަރަކަށް.އެހެންވެ ގައުމުގެ ނައިބްގެ މަގާމުން ޑރ.ޖަމީލް ބޭރުކުރުމުގައިވެސް ހުރީ އަދީބް.ކާނަލް ނާޒިމް ފުރޭމް ކުރުމުގައިވެސްހުރީ އަދީބް.ރައީސް ނަސީދު ޖަލަށް ހުކުމް ކުރުމުގައި އަދީބްގެ ހިއްސާ މާ ބޮޑުވާނެކަމަށް ގަބޫލުކުރެވޭ.އަދީބް ބާރުތައް ލިބުނު ދުވަހު އުޅުނީ ހާދަ ވެފައޭ...ކޮންމެ ކަމަކަށް ފެށުން އަންނަ ފަދައިން ނިމުންވެސް އަންނާނެ....\nޖުލައި 17, 2017 - 08:22\nތިޔަ ޙުކުމް ލިޔުނު މީހުން އަހަރެމެންނަށް އެނގޭ! އެއީ މައުމޫނާ ، އަދީބު\nޖުލައި 16, 2017 - 21:50\nރާއްޖޭގައި އަދީބު ތިބުނާގޮތުން ކަލޭ ޖަލަށް ލުމާއި ހަމައަށް ހިނގި ހުރިހާ ޖަރީމާއެއްގެ މޭސްތެރިއަކީ ބުރޯ ކަން ޝައްކެއްނެތްވަރަށް އެބަ ސާބިތުވޭ... 33 އަހަރު 66 އަހަރަށް ނުވަނީސް މައިތިރިވެ އޮވެބަލަ... ފުރުސަތު ދިނީމަ ބުރޯ ހުރީ ހަނު... ދެން މިހާރު ކީކޭ ތިކިޔަނީ.... ވ.ސަލާމް ދުއާއަކީ ތިހެން ތެޅި ހުރުން\nޖުލައި 16, 2017 - 19:44\nވިސްނުން ވަރައްމޮޅު ބޭނުމަކީ މިސަރުކާރު ވައްޓާލުން ހެދުނު ދޮގެއްހަދައިގެންވެސް މިސަރުކާރު ބަދަލު ކުރެވިގެން ނޫނީ މިޥެރިންނަށް ޖަލުން ސަލާމަތް ވުމުގެ ފުރުޞަތެއްނެތް ނޫނީޖެހެނީ ރާއްޖެއަށް އަލްވަދާއުކިޔަން އެވެސް ދޮގެއްހަދައިގެން މިމީހުންގެ މި ދޮގު ވެރިކަމުގެ މަޅީގައި ރަޔިތުން ނުޖެހުމަކީ ގައުމާއި ރައްޔިތުންނަށް އެންމެ ފައިދާހުރި ގޮތް ކަމުގައި ދަންނަވަން މިސަރުކާރުން ރައްޔިތުންނަށްތަކައި ގުރުބާންވާއިރު ރައްޔިތުންވެސް ސަރުކާރު ދެމެހެއްޓުމަށް މަސައްކަތް ކުރުން ރަނގަޅު\nޖުލައި 16, 2017 - 19:12\nތި ލިޔުއްވާ ބަޔާންތައް ގަބޫލު ކުރައްވާނީ ވެރިކަމުގެ ދަހިވެތި ކަމުގެ އުޅޭ މީހުންނާއި ރައްޔިތުންގެ ފައިސާއަށް ހިޔާނާތްތެރިވި މީހުންނާއި ސަރުކާރައް ދައްކަށްޖެހޭ ފައިސާ ނުދައްކައިޥޭތޯ އުޅޭމީހުންނެވެ. މިކަމުގައި މަތީމަގާމުތައް ބޭނުންވާ ފަރަތްތައްވެސް ގަބޫލުކޮއް ކަރުގެ މައިނާރު ވާންވާވަރަށް އަޑުގަދަ ކުރާނެ އަދި ރައްޔިތުމީހާވެސް ސިކުނޑިން ގަބޫލު ނުކުރިޔަސް އަންގައިން ގަބޫލު ކުރާ ބަޔަކު އުޅޭކަން ފާހަގަ ކުރެވޭ ހު\nކަލޯއަށް ހީވަނީތަ ނަޟީދު ވެރިކަމަށް އައިސް ކަލޯ ދޫކޮއްލާނެކަމަށް؟\nނުވާނެތިކަމެއް ހަމަހިލާ ނުވާނެ\nއަށްނަ ވެރިޔަކު ކަލޯ ދޫކުރިޔަސް\nއަހަރުމެން ކަލޯ ދުލެއްނުކުރާނަމޭ-\nޖުލައި 16, 2017 - 18:35\nރަގަޅު ހުރިހާ ހުކުމެއްވެސް ލިޔާނީ ޤާޒީގެ ސެކެއްޓްރީ އެބުނީ ރަނގަޅު ވާހަކައެއް\nއަބްދުލޯ ޟާހިދު( އެންޑީޕީ)\nޖުލައި 16, 2017 - 18:18\nއަޅުގަނޑުމެން ނަށްވެސް އިގޭ ޖަލުގަ އޮވެގެންވެސް ސިޓީ ބަޔާން ނެރޭ ގޮތައް ހުކުންވެސް ލިޔެވޭނެކަން... ހިތާމަހުރި\nޖުލައި 16, 2017 - 18:04\nމީގެން އެގުނީ އަދީބު ދޮގުހަދާކަން\nޖުލައި 16, 2017 - 17:30\nއަހަރެންނަމަ ބުނާނީ ނަޝީދަށް ހުކުމްކުރީ ފަނޑިޔާރެއްނޫނޭ، އަދި ފަޑިޔާރުގެއަކުން ވެސްނޫނޭ! ދެން މިކަހަލަ ވާހަކަ ދެއްކީމަބެސް އަޑުއަހާކަހަލަ މީހުން މިދިވެހި ފަސްގަޑުގަވެސް އުޅޭނެ!\nޖުލައި 16, 2017 - 16:54\nއަދީބު އެއިރުއޮތް ބާރާއި ނުފޫޒު ނަހަމަގޮތުގައި ބޭނުންކުރައްވައިގެން، ނާޒިމަށާއި، ނަޝީދަށް އަނިޔާދެއްވާފައި، މިއަދު ތިމާ ސަލާމަތްނުވީމާ، އެހެންމީހުންގެ ބޮލަށް ކަނޑާލަން މަސައްކަތް ކުރެއްވުމަށްވުރެ ރަނގަޅުވާނީ، ތިޔަ އިނާމާއެކު މައިތިރިވެ ހުންނެވުމެވެ. ތިމާގެ އަނިޔާވެރިކަމަށް މާތްﷲ ތިއޮތީ ބަދަލްދެއްވާފައެވެ. މީސްމީހުންގެ ބޮލުގައި ތިޔައިލްޒާމް އަޅުވަން ފެން ނެތްތަނެއްގައި ނުފެއްތެވުން ރަނގަޅުވާނެއެވެ.\nޖުލައި 16, 2017 - 23:00\nޖުލައި 16, 2017 - 16:44\nކޮންމެ މީހަކު ލިޔުނަސް ހުކުމް ކުރީ ފަޑިޔާރު... ބޯގަޅި\nޖުލައި 16, 2017 - 15:42\nއާ ހެއްކާ އެކު، ނަޝީދުގެ ހުކުމް އަލުން މުރާޖައާކުރަން ޖެހޭ ކަމަށް ކެނެރީގެ ނަޝީދުގެ ވަކީލުން ކަަމަށްވާ ލީގަލް އިންޑަސްޓްރީ ގައި އަލިފުބާ ޖަހާ ކުދިން ތައް ދަގަ ތިޔާ މައްސަލަ ހިފައިގެން ދަށު ކޯޓަށް. ދެން ދަށު ކޯޓް މަރުހަލާ ނިންމާ އަންނަގަ ހައި ކޯޓަށް. ދެން ހައި ކޯޓް މަރުހަލާ ނިންމާ އަންނަގަ ސްޕްރީމް ކޯޓަށް. މި ތިން މަރުހަލާ ނިމޭނީ6އަހަރުންނެވެ. ނާނާނާ ނާނާނާ ނާނާނާ މިކަން ރަނގަޅަށް ބެލޭނީ މިއިން ކޮންމެ މަރުހަލާ އެއްގައި2އަހަރު ދުވަސް މަދުވެގެން އިންވެސްޓިގޭޓް ކޮށްގެންނޭ. ދަގަ ތަމެން ކޯޓަަށް. ދަގަ ދަގަ ދަގަ ދަގަ..\nޖުލައި 16, 2017 - 15:33\nއާ ހެއްކާ އެކު، ނަޝީދުގެ ހުކުމް އަލުން މުރާޖައާކުރަން ޖެހޭ ކަމަށް ކެނެރީގެ ނަޝީދުގެ ވަކީލުން ބުނި ނަމަވެސް ތަމެންނަށް އަލަށް ލިބުނު ހެކިި ތަކަކީ އެއީ މިހާރު ތަމެންގެ ބްލެސިންގް ލިބިގެން ތަމެން ޖަލުން ކްރުއަލް މައިންޑް އުސޫލުން ރާއްޖޭން ބޭރަށް ފޮނުވަން އުޅުނު ބްރޯ ބުނާ އެއްޗެއް ނޫންތޭ. މީދޯ ތަމެން ބްރޯ ރާއްޖޭން ބޭރަށް ފޮނުވަން ތިހާ ވަރުން ފަޔަށް ހިނި އަރައިގެން 23 މިިލިއަނުން ޖެކް ޕޮޓް ކުޅެމުން ދިޔާ ކަމަކީ. މިރާއްޖޭގެ ޕަބްލިކް އެޑްމިނިސްޓްރޭޝަންގެ އެންމެ މަތީ ކޮންސްޓިޓިއުޝަނަލް ލޭޔަރ އަކީ އެއީ ސްޕްރީމް ކޯޓް އެވެ. ސްޕްރީމް ކޯޓުން ވަނީ ކެނެރީގެ ނަޝީދަށް ކޮށްފައިވާ ހުކުމް އެއީ ދަ ޕާރފެކްޓް ވާރޑިކްޓް އެއް ކަން ސްޕްރީމް ކޯޓުގެ ހުކުމް ތަކުގެ އިންވެންޓްރީން އެބަފެނެއެވެ. ސްޕްރީމް ކޯޓުގެ ހުކުމްސް ތަކަކީ އެއީ އެންމެ ފަހުގެ ނިންމުން ކަމަށް ގާނޫނު އަސާސީގެ 145 ވަނަ މާއްދާ ގެ (ނ) ގައި ވަނީ ވަރަށް ޑީޓެއިލް ކޮށް ބަޔާން ކޮށްފައޭ. ސޯ ދެން އެ ހުކުމް އަކީ އެއީ ބަދަލެއް އެކަކަށް ވެސް ގެނެވޭނެ ބަދަލެއް ނޫނޭ އެއީ ދެން އެޕީލް ވެސް ކުރެވޭނެ ކަމެއް ނޫނޭ. އެއޮތީ އެކޭސްގެ ޗެޕްޓަރ ލީގަލް ހުރިހާ ބެރިއަރސް ތައް ފަހަނައަޅާ ގޮސް އޭގެ ހެބިޓެޓް ތެރެއަށް ވަދެއެވެ. ދެން ގާނޫނީ ގޮތުން ކެނެރީގެ ނަޝީދަށް ކޮށްފައިވާ 13 އަހަރުގެ ހުކުމް އެއީ އަންޗޭންޖް ނޮން ޓެންޖިބެލް ހުކުމް އެކޭ ކުދިންނޭ. އިޓްސް ނޮން ޓެންޖިބުލް ދޯ.\nޖުލައި 16, 2017 - 14:53\nމޮޔަމީހާ އާ ބެހޭ އެއްވެސް މަޢޮލޫމާތެއް އެނގޭނަމަ ހާމަކޮއްލަދެއްވުން އެދެން\nބޭއިންސާފުން ތިކަންހަގައި ދިޔައިރު އަނގަމަޑުންލައިގެން ހުރީތީ .. އަދި އިތުރު3އަހަރު ބްރޯގެ ހުކުމަށް އިތުރުކުރުމަށް ފެނޭ... "ސްޕްރީމް ކޯޓ"\nޖުލައި 16, 2017 - 14:46\nޔާ ﷲ އަޅަމެން މި ވެރިކަމުން ސަލާމަތް ކޮށްދެވާންދެ.. އަދި ބޭއިންސާފު ޝަރީއަތް ކުރާ ފަޑިޔާރުންނައް ތެދުމަގު ދައްކަވާ އިބަ ރަސްކަލާނގެ ކޯފާއިން އަޅަމެން ސަލާމަތް ކޮށްދެވާށި'.. އާމީން\nޖުލައި 16, 2017 - 14:43\nހުކުމް ލިޔުނީ އެޑްމިން އޮފިސަރ، އިސްލާޙުކުރީ ޤާޟީ. މީ އެކަން ހިނގާގޮތަކީ، ކޮބާ މައްސަލައަކީ، ބުނެބަލަ ޢަބްދުﷲ ޤާޟީ ހައްޔަރު ނުކުރަމޭ، އެކަންކުރީ ތޮލްހަތޭ. އެ ނިމުނީއެއްނު.\nޖުލައި 16, 2017 - 14:41\nޖަލުގަތިބޭ ފާސިގުން ދައްކާ ވާހަކަ ގަބޫލުކުރަންޖެހޭތަ؟\nޖުލައި 16, 2017 - 16:20\nޖުލައި 16, 2017 - 14:33\nއަދި ކިރިޔާ ދޯ ކަލޭ. ނިދިން ހޭލެވުނީ ޖަލަށް ލީސްސުރެން ނިދާފަ ދޯ އޮތީ އެހެންވީމަތާ މިހާރު ތިހުރިހާ ވާހަކައެއްތި ދައްކަނީ\nޖުލައި 16, 2017 - 14:30\nކަލޭނު ކުރާނީ. ދެން ހަމަ ރީނދޫ މީހުންތައް ކެކި އަރާނެ މިކަމާވެސް. ކެކެކެކެކެ\nޖުލައި 16, 2017 - 14:24\nދެން ކިހާ ދެރަކަމެއް، ޖަލުގައި ހުންނަ މުޖްރިމެއް ދެއިރު ދެދަޅައަށް ބަޔާން ނެރި އެ ބަޔާންތައް މީޑިއާއިން ޖެހިލުމެއް ނެތި ބޭރުކުރަމުންދާތީ...! މިކަން ހުއްޓުވަން ވެއްޖެ. އޭނާއަށް އޭނާގެ ލޯޔަރުންނާ ބައްދަލު ކުރުން މަނާ ކުރަންވެއްޖެ. އަދި އެކަހެރި ބައްދަލުވުންތައް މައިތިރިކޮށް، އަބަދުވެސް އޮފިޝަލަކާ އެކު މެނުވީ ބައްދަލު ނުކުރެވޭ ގޮތް ހަދަން ވެއްޖެ. މުޅި ދައުލަތް ދަވާލައިގެން 30 އަހަރަށް ޖަލަށް ލީމާވެސް އަދިވެސް މައިތިރި ނުވެގެން މިއުޅެނީ...!\nޖުލައި 16, 2017 - 20:02\nޙަޖަމް ކޮއްލާ ދޭބަލަ ބަދިގޭ ކައްކަން ނޫނީ ގޮޅާނަގަން\nޖުލައި 16, 2017 - 14:21\nތިދައްކަނީ މޮޅުވާހަކަ ތިވާހަކަގަބޫލުކުރާ ނެ ތަނެއްނެތް މިހާރުތިއުޅެނީ މޮޅުކަމެއްކުރެވޭތޯ ނަޝީފު އެކުއްކުރީ ދިވެހިރައްޔަތުންކުރިމަތީގައި\nޖުލައި 16, 2017 - 14:09\nމީނަ އަޅެ ޖަލުގައި އޮވެގެން މިހާރު ކޮންހާ ސިޓީއެއް ފޮނުވާކަށްތަ؟؟؟ ކުރިން މި ވާހަކަ މިވާހަކަ ނުބުނީ ކީއްވެބާ؟؟؟\nޖުލައި 16, 2017 - 14:05\nތި ހުރިހާ ކަމެއް ކުރީ އަމިއްލައަށްނޫންތަ؟ . ދެން ކޮން ވާހަކައެއް މިހާރު؟\nއަދީބުވެސް ދެން ރަނޑަ ހާވަނީ ތި.. މީގެކުރިން ނޭގުނުކަމެއް މިހާރު އެނގުނީ.. މިއީ ވަޙީގެ ޒަމާނެއްވެސް ނޫނިއްޔާ...\nޖުލައި 16, 2017 - 14:03\nމިހާރަކަށް އައިސް އަދީބަށް ހާދަހާ ކަންކަން އެނގެންފަށައިފިޔޭދޯ، އެހެންވިއްޔާ އަދީބު އާއި ނަޝީދު އަކީ، ކުރިކުށަކާނުލައި އަދަބު ލިބެމުންދާ މައުސޫމު ކުދިންތާދޯ. ނޫން އެހެންނެއްނޫން، ކަލޭމެން ދެމީހުންނަކީވެސް މާތްﷲ ވަރަށް ބޮޑު ނިޢުމަތްތަކެއް ދެއްވި ދެމީހުން އެހެންނަމަވެސް ކަލޭމެން އެ ނިޢުމަތް ތަކަށް ޝުކުރުވެރި ނުވެ ބޮޑާވެގަތުމުން އެކަލާނގެ އެ ނިޢްމަތްތައް ކަލޭމެންގެ ކިބައިން ނިގުޅައިގަންނަވާ ނިކަމެތިކުރެއްވީ އެވެ. ވީމާ ދެންވެސް އަމިއްލަ އަށް ކުށް ގަބޫލުކޮށްގެން ކަލޭ ދައުލަތުން ވަގައްނެގި ލާރިތައްވެސް ދައުލަތައް ދައްކާ ޚަލާޞް ކޮށްގެން ފާޑުފާޑުގެ ބަޔާން ނުނެރި މައިތިރިވެގެން ހުރެވޭތޯ ބެލުންހުރި.\nޖުލައި 16, 2017 - 20:03\nތަންދޮރު ނޭނގުނަސް ކަލޭވެސް ވާނެ ކޮމެންޓުކުރަން\nޖުލައި 16, 2017 - 14:02\nމިފެންވަރުގެ މީހުނަށް ވަކީލުންނޭ ކިޔަން ހެޔޮވާނެތަ؟ ބްރޯ އަދީބު ހަމަ ބުނެލާ ބަހެއްގެ މައްޗަށް މިޖެހެނީ މިޤައުމުގެ ހުރިހާ ކަމެއް އެކޮޅުކޮޅުން ޖެހެން. ޙައިރާންވެ އަންތަރީސްވެދާނެ! ބަލަ ބްރޯ އެއީ މިޤައުމުގެ އުއްތަމަ ފަނޑިޔާރުތަ؟ ދޮގުވެރިއެއް، ވަގެއް، ގޭންގްސްޓަރ އެއް، ޓެރަރިސްޓެއް! އެފަދަ މީހަކު ދައްކާ ވާހަކަ ޤަބޫލުކުރުން އެއްކިބާގައި ބާއްވާފައި، އެވާހަކަ އަޑުއަހާނީވެސް މޮޔައިން!!\nޖުލައި 16, 2017 - 14:01\nބޭކާރު ވާހަކަ ނުދައްކާ ތިތަނުގަ އޮވެގެން އުމުރު ހޭދަކޮށްލާ.. ބޯތު އޮފް ޔު އާރ ސޭމް\nޖުލައި 16, 2017 - 13:52\nއަދި ކިރިޔާ މި އިނގުނީ ނަޝީދުގެ ހުކުމް ލިޔުނު މީހާ މި ކަލޭގެ ބާއްވަން ވާނީ މުޅި އުމުރު ޖަލުގައި. ނަޝީދު ވެރިކަމަށް އަޔަސް ދޫކޮށްގެން ނުވާނެ .. މީ ހަމަ ގޭންގް ސްޓަރ އެއް.\nޖުލައި 16, 2017 - 13:46\nމީދެން ކިހާބޮޑު ވެއްޖެ ކަމެށް މިކަލޭގެ މިގައުމު ފަސާދަ ކުރުމުގެ ކުރިން ވެއްޖެއްނު މިކަން ހުއްޓުވަން..\nޖުލައި 16, 2017 - 13:42\nހުކުމް ލއުނުމީހާ މަށައްވެސް އެގޭ، އެއީ މުޚްތާރާއި އަދީބް! މިހާރު ތި އުޅެނީ މާލެޢަރާ ޓީވީ ކުރިމައްޗައްނޭރިގެން! ތިމަންނަކަހަލަ ގަޅިންނެއްނޫން ދެން ތިބީވެސް!\nޖުލައި 16, 2017 - 13:38\nނާއިބު ރައީސްކަމަށް ކުފޫހަމަނުވާތީ، އެކަމުން ދުރުކޮށްފައިވާ މީހަކު ކޮންމެފަދަ އެއްޗެއްވެސް ބުނެފާނެއެވެ. ހިތާމައަކީ، ލޯޔަރުންގެ ޓީމެއް ގެންގުޅޭމީހާވެސް ލޯޔަރުންގެ ރައުޔު ނުހޯދައި ހިތުހުރިގޮތަކަށް ޕަބްލިކަށް މެސެޖްދޭކަމެވެ.\nޖުލައި 16, 2017 - 13:35\nއަދީބު ދެން ކިޔާފާނެ ކޮންމެ އެއްޗެކޭ. ޖަލުން ސަލާމަތް ވާނީ ތިމާ ހެއްދެވި ފަރާތް ދެކެ ބިރުގަނެ އެފަރާތައް ތައުބާވެ އިހްލާސްތެރިކަމާ އެކު ދުއާ ކޮއްގެން. މިހާރު ތި ނަޝީދު އަދީބް ބޭނުންކޮއްގެން މި ގައުމު ފަސާދަ ކުރަން އެއުޅެނީ. ކީއްވެ މިއަދު ތިހަނެ ކިޔަނީ؟ ޖަލުގަވެސް މިހާރު މީޑި އާއެއް ހުޅުވީތަ؟ ޙުކުމް ކުރަންވީ ގޮއް الله ތައަލާ އެއޮތީ ކީރިތި ޤުރުއާން ގައި އންގަވާފަ. އެކަލާނގެ ތަގްދީރު ގައިވާ ގޮތައް ކޮންމެ ކަމެއްވެސް ވާނީ. އިންސާނުން ހެއްދިވި ފަރާތަކީ الله ތައަލާ. މިހާރު ދެން އަންނި އެއުޅެނީ ގޮތްހުސްވެގެން. އެނާ އެއީ الله ތައަލާ އަށާއި ކީރިތި ރަސޫލާ އައް ފުރއްސާރަ ކޮއްފަ ހުރި މީހެއް. ދުނިޔޭގަ އޭނާ އެކުރި ނުބައި އަމަލު އޭނާޔައް ދައްކާވާށި. ހެޔޮވިސްނުން ދެްއްވާށި. އާމީން\nޖުލައި 16, 2017 - 13:33\nގައިމު އިއްޔެގާ 15 ޖުލައި 2017 އަންނީ މިނިކުފާނު ވިދާޅުވި ތިމަންނާގެ ޝަރީއަތުގެ އިތުރު ތަފްސީލު މާދަމާ ހާމަ ކުރައްވާނެކަމަށް. އެކަމަކު އަދީބުގެ ސިޓީގެ ތާރީޚަކީ 16 ޖުލައި 2017. މިވާގޮތަކީ މީ ޖަލުން އަދީބު ލިޔުނު ސިޓީއެއްތޯ، މަނިކުފާނު ނުވަތަ މަނިކުފާުންގެ ޓީމުން ލިޔުނު ސިޓީއެއްތޯ.. މިވަނީ ކިހިނެއް؟ މަޖާ ގޭމެއް މީ.. މިހުރީ ބަލަން..\nޖުލައި 16, 2017 - 13:31\nކަލޯ އަދީބޫ.. އޭރު ތިކަމެއް ރޭވިއިރު ތި އަދީބު ހުރީ އެކަމުގެ އެންމެ ކުރީގަ.. މިހާރު މާ ރަނގަޅުވެ އެއްވެސް ކަމެއް ނުކުރާ މީހަކަށް ވާން އުޅޭނެ ކަމެއް ނެތް. މިހާރު ތިވާން އުޅޭގޮތް އިނގޭ..އިންތިހާބު އަންނަންވާއިރަށް ސލާމަތް ވާންވެގެން ހުރިހާ ކަމެއް ރޔ ބޮލަށް ޖަހަނީ.\nޖުލައި 16, 2017 - 13:25\nބްރޯ އަކީ ހުރިހާ އެއްޗެއް ދަންނަ ދަންނަ ބޭލަކަލެއް. ދެރަކަމަކީ ވަގުތު ފާއިތުވީމަ ހުރިހާ ވާހަކައެއް ކިޔައިދޭން އުޅޭތީ.\nޖުލައި 16, 2017 - 13:21\nއަދީބު ކޯޓަށްދޭ ހެކިބަހެއް މިހާރު ބަލައިނުގަންނާނެ. ދޮގާމަކަރުން ފުރިފައިވާ މީހަކުދޭ ހެކިބަސް ގަބޫލް ނުކުރެވޭނެ. މިނިވަންކަމާއެކު މައުލޫމާތު ހާމަކުރެވެން އޮތްވަގުތު އެކަން ނުކޮށްފައި ޖަލުގެ ތޭރިތަކުތެރެއަށް ދިޔައީމަ ދެންކޮން ވާހަކައެއް ދައްކާކަށް.\nޖުލައި 16, 2017 - 13:19\nމިހާލަތުގައި އުއްތަމަފަނޑިޔާރު ހަނުހުންނަވައިގެން ނުވާނެ. މިއީ މިކަންކަން ބައްލަވައި އިންސާފު ޤާއިމްކޮށްދެއްވަންވީ ވަޤުތު. އެކަން ނުވަންޏާމު ދުރަށް ޖެހިވަޑައިގަންނަވަންވީ ވަގުތު. ތަނެއްގައި ޢަދުލުއިންސާފު ނެތިއްޖެނަމަ އެތަނެއް ހަލާކުވެ ދިއުން ދުރެއް ނުވާނެ.\nޖުލައި 16, 2017 - 13:18\nމީނާ މިހާރު މިދައްކާ ވާހަކަ ދެެއްކުމުގެ ބޭނުމެއް ނެތް ވަގުތު ފާއިތުވެއްޖެ އަނެއްކާ އޭރުގަ އެކަންވެފަ އޮތީ ސީދާ އަދީބުގެ ރޭވުމުގަ އަވަސްއަރުވާލައިގެން ކުރިކަމެއް ގޮތުގަ 25. އަހަރަށްވުރެ ދިގު ހުކުމެއްގަ ޖަލުގަ މަށަށް ހުންނަންޖެހުނު ނަމަ ތިޔަށްވުރެ މާމޮޅެތި ވާހަކަ ދައްކާނަން ޚިޔާލެއް ފިކުރެއް ނެތް ދެއްތޯ ތިތާ އޮންނަން ޖެހުނީމަ؟\nޖުލައި 16, 2017 - 13:13\nއަދީބު ކުރިން ތިވާހަކަތައް ދެއްކިނަމަ ގަބޫލުކުރެވުނީސް.މިހާރު ތިޔަކިޔާ އެއްޗެއް ދިމަލެއްނުވޭ.މިނިވަން ވާނެކަމުގެ ފޮނިހުވަފެން ދައްކައިގެން އަދީބުލައްވާ ވާހަކަ ހެދުމުގެ ބޭނުމެއް މިޔަދަކުނެތް.\nޖުލައި 16, 2017 - 13:10\nކުރީގެ ނާއިބް ރައީސް އަޙުމަދު އަދީބު ޢަބްދުލްޣަފޫރު މިހާރު ދައްކަވާ ވާހަކަފުޅުތަކުން ދޭހަވަނީ އެމަނިކުފާނުގެ ބުއްދިފުޅހު މިހާރު ފުރިހަމަ ނޫންކަން!\nޖުލައި 16, 2017 - 13:02\nއަދީބުގެ މިވާހަކަތަކުގަ މާ އޮށްޓަރެއްނެތް އެދުވަސްވްރު ސަރުކާރުން ޖަރީމާއެއް ހިނގާފައިވާނަމަ އެޖަރީމާއެއްގެ އެންމެ އިސް މީހުންގެތެރޭ އަދީބު ހިމެނޭކަމީ އަދީބުގެ މިވާހަކަތަކުން ވަރަށް ސާފުކޮށް އެނގިގެންދާކަމެއް އަދީބު ދައްކ ާވާހަކަތަކާ ޢަމަލްތަކަށްބަލާއިރު އަދީބުގެބަސްމަގު ރަނގަޅުކަމަކަށް ޤަބޫލެއް ނުކުރެވޭ ހަމަ އެއާއެކުއަދީބުގެ ގުނާ ޢަދަދަު ނުކުރެވޭ ވިޔަފާރިތަކާ މުދަލާ ފައިސާ ކުއްލި ގޮތަކަށް ލިބިގެން ދިޔަގޮތް އެއީ ހަމަ ޞައްހަމަގުން ހިނގާފައިވާކަމެއްބާ؟؟؟؟\nޖުލައި 16, 2017 - 12:59\nދެންބުނަން ވީނުން ދޯ\nޖުލައި 16, 2017 - 12:56\nއަދީބު ކަލެއަކީ އިޚްލާޞްތެރި ތެދުވެރި ވަފާތެރިއެއްނަމަ އާރާ ބާރާއި މަޤާމު އޮތްއިރު އެކަމާ ދެކޮޅު ހަދާ އެވާހަކަތައް މީޑިއާއާ ހިއްސާކުރާނެއެވެ. މިއަދު ތިޔަ ވާހަކަ ތިޔަދައްކަނީ ކަލޭއާ އިނދިކޮޅު ފަރާތްތަކުގެ ތާއީދު ހޯދާށެވެ. މިހާރު ކަލެއަކަށް އިތުބާރެއް ނުކުރެވެއެވެ.\nޖުލައި 16, 2017 - 12:54\nޚkobaaa.. mioh soatu beyluny...\nޖުލައި 16, 2017 - 12:52\nހެހެ ބޮޑު މޮޔަޔާ. ނާޒިމްގެ ގެއައް ބަޑިވެއްދިމީހާ އެނގެޔޭ އެވާހަކަ ކިޔާދޭނަމޭ ކޯޓުން ފުރުސަތު ލިބިއްޖިއްޔާއޭ ބުނީމާ ރައީސް ޔާމީން ވިދާޅުވީ ނާޒިމްގެ އާއިލާއިން އެކަން ކޯޓައް ހުށަހަޅާށޭ ބުނީމާ އެމްޑީޕީން އަވަހައް އަދީބުލައްވާ ބަޔާން ނެރުއްވީ އަންނިގެ ވާހަކަވެސް އެގެޔޭ ބުނާށޭކިޔާފަ.\nސަލްމާ / ފޯއްމުލައް\nޖުލައި 16, 2017 - 12:51\nރިޔާސީ އިންތިޚާބަށް އަންނި ނެރެން ކުރާ ކަންތައްތައް މި ފެންނަނީ! މިހާރު މި ދެމީހުން ދެމީހުނަށް ރާވައި ގޮތްތަކެއް ހަމަޖައްސަނީއެވެ. އެކަކު އަނެކަކު ސަލާމަތްކުރަން ސްޓަންޓް ޖައްސަނީއެވެ. އޭރުން ރިޔާސީ ޓިކެޓް އަންނިއަށް ، ރަނިންމޭޓަކަށް މިކަލޭގެ!\nޖުލައި 16, 2017 - 12:46\nތިހުރިހާ ކަމެއް އެނގޭއިރުވެސް ސީދާ ރިލްވާނަށް ކަންތައް ވީގޮތް އެނގޭމީހާ ކީއްވެ ނުބުނެ ތިހުންނަކީ\nޖުލައި 16, 2017 - 12:38\nތެޅިފޮޅެނީ! އަމިއްލަޔަށް ބޭޒާރުވަނީ!\nޖުލައި 16, 2017 - 12:36\nދެން ނިކަން ރައީސު ޔާމީނު ބުނެބަލަ އަނގަފުޅާކޮށްފަ އިސްޕްރިންގް ކޯޓަށް މައްސަލަ ހުށަހަޅާށޭ!\nޖުލައި 16, 2017 - 12:32\nސުޕްރީމް ކޯޓުގެ ހުކުމް ރިވިއު ކޮށްދިނުމަށް ގޮވާލަަނީއޭ އިދިކޮޅު ފަރާތް ތަކުން ބުނުމުން މަމެން އެކަން ރަނގަޅަށް އިންގްލިޝް ޑިކްޝަނަރީން އެވޯރޑްގެ ރިއަލް މީންސް ބެލިއިރު ރިވިއު ކުރުމަކީ އެއީ ލިޔެފައި އޮންނަ އެއްޗެއް ބަލާ، ބަލާ، ބަލާ، ބަލާ، ބަލާ، ބަލާ، އެލިޔެފައި އިން އެއްޗެއް ހިތު ދަސް ކުރުމޭ އެއީ އެއްގޮތަކަށް ވެސް ސްޕްރީމް ކޯޓުން އެކަން ކުރާށޭ ނޫނޭ ވައްޑޭ އެބުނަނީ. ވައްޑޭ އެބުނަނީ އިލްހާމް މެން އަދި ވެސް ދިއްދޫ ލަތީ މެން ފަދަ ގާނޫނު ތަކަށް މުޅިން އާ ކުދިން ސްޕްރީމް ކޯޓުން ނެރުނު ހުކުމް ބަލާ ބަލާ ބަލާ ބަލާ ހިތުދަސްކުރާށޭ ކުދިންނޭ. ސްޕެޝަލީ ޕީޕީއެމް ގެ އެމްޕީން ތެރޭން އެކްސްޕޯރޓެޑް ޕެޓިޝަން ގައި ސޮއި ކުރި 10 ކުދިން ސްޕްރީމް ކޯޓުން ނެރުނު ހުކުމް ބަލާ ހިތު ދަސް ކުރާށޭ، ކުރާށޭ ކުރާށޭ ކުދިންނޭ. އޯއް ޔޭއް. އައި ކުޑް ލައިކް އިޓް ޓިލް ދަ ޑޭ ދެޓް އައި ޑައި ޑައި ޑައި ޑާއި ޑާއި ޑާއި ޑާއި..\nޖުލައި 16, 2017 - 12:30\nމަޖްލީހުން ފާސްކުރަންވީ "ކުށްވެރިވުމުން އިސްތިސްނާވާ މީހުންނާ ބެހޭ ޤާނޫނު" މިނަން ކިޔާ ޤާނޫނެއް! އެޤާނޫނުގައި ޖަހަންވާނެ ކެނެރީގޭ މުޙައްމަދު ނަޝީދު، ޤާސިމް އިބްރާހީމް، ފާރިސް މައުމޫން، ތިމަރަފުށީ ޢަބްދުﷲ ރިޔާޒް، ކާނަލް ނާޒިމް، ބްރޯ އަދީބު، ކޮޅުފުށީ ޢިމްރާން ޢަބްދުﷲ، މައުމޫން ޢަބްދުލްޤައްޔޫމް، މިމީސްމީހުންނަކީ މަޢުޞޫމް މީހުންކަމާއި، މިއިން އެއްވެސް މީހަކު ކިތަންމެ ބޮޑު ކުށެއް ކުރިއަސް އެމީހުން ކުށްވެރި ނުވާނެކަމަށް! މިއީ މިމީހުން ބޭނުންވެގެން އުޅޭ ގޮތަކީ! މިކަމަށްޓަކައި މިމީހުން މިހާރު ޤައުމުގައި ހައިޖާނު އުފައްދައި، ފަސާދަ ކުރަމުންދަނީ! ޤާސިމް އިބްރާހީމް ހިންގަމުން އެގެންދަނީ ކޮންފަދަ ބޮޑެތި ޖަރީމާތަކެއް؟ ސަރުކާރަށް ދައްކަންޖެހޭ އެތައް ސަތޭކަ މިލިއަން ޑޮލަރެއް ނުދައްކާހުރުން އެއީ ކޮންފަދަ ބޮޑު ޖަރީމާއެއް؟ ރައްޔިތުންގެ ސިޔާސީ ޕާޓީއެއް ކަމުގައިވާ ޖުމްހޫރީ ޕާޓީ، ވިލާގެ ސެކްޝަނެއްގެ ގޮތުގައި ހިންގުން އެއީ ކޮންފަދަ ބޮޑު ޖަރީމާއެއް؟؟ މިހެންގޮސް ކިތައް ކަންތައް؟؟\nޖުލައި 16, 2017 - 12:29\nނަޝީދު ބޮލަށް ޗިޕްޖަހައިގެން ހިމާޔަތް ހޯދަން ރާވަނީދޯ؟ މިހާރުތަ އެނގެނީ ތިވާހަކަ ދައްކަން. ހުރިހާކަމެއް ޔާމީނު ބޮލަށް ކަނޑާލަން ވާހަކަ ދެއްކިޔަސް ސަލާމަތެއްނެތް!\nޖުލައި 16, 2017 - 12:26\nޢެންމެން ނައްވެސް އެނގޭ ލިޔެފައޮތިެްޔާ ލިޔާނީ އަދީބުކަން...\nޖުލައި 16, 2017 - 12:25\nމިހާރު ދެން އަދީބަށް ނޭގޭ އެއްވެސްކަމެއްނެތް. މާނައަކީ ހުރިހާކަމެއްގައި ފުރިހަމައަށް އަދީބުވެސް ބައިވެރިވެފައިވާކަން. މިއޮއްހުރިހާދުވަހު ސިއްރުކޮށްގެން ހުރީމާ އެކަމުގެ އަދަބު އަދީބަށް ލިބެންޖެހޭނެކަމަށް ޤަބޫލުކުރަން.\nޖުލައި 16, 2017 - 12:24\nބަލަ ތިޔަކަން އެންމެންނަށްވެސް އިނގެއޭ. ސަރުކާރުން ހިނގި ހުރިހާ ޖަރީމާއެއްވެސް ހިންގީ އަދީބުލައްވާކަން. އަދި އެހެން ވުމަކުން އަދީބު ކުށުން ބަރީއްއައެއް ނުވާނެ.\nޖުލައި 16, 2017 - 12:23\nޖުލައި 16, 2017 - 12:22\nއެއްމެނަށް އިނގޭ ތިކަން. ކޯޓްގައި ތިބޭ ކުދިން ލިޔަނީ.. އެހެންވިއްޔާ ރިލުވާންއަށް ވޯގޮތްވެސް އިނގޭނެތާ މީ ރަނގަޅު ވަގުތު ބުނެލަން..\nމީނަގެ ލަދުހަޔާތް ކޮބައިތަ؟؟ އޭރު ދެއަތް ފޭކޮށް މާ ގައްޑާ މީހަކަށް ހެދިގެން އުޅުނީ. މިހާރު ދެން މާ ރަނގަޅުމީހެއްކަމަށް ހެދެން އުޅޭނެކަމެއްނެތް.\nޖުލައި 16, 2017 - 12:20\nއަދީބުގެ ބަލި މާރަނގަޅަށްވެސް ދެނެގަނެވިއްޖެ. ސިނކުޑިއަށް ބޭސް ކުރަންވީ\nޖުލައި 16, 2017 - 12:19\nއަދީބު ހަމަ ރަނގަޅަށްވެސް ދުނިޔެއިން މޮޔަވެއްޖެ


SunOnline: Gaddafi dhevvi faisaa Sarkozy campaign akah haradhu kuri kamuge thuhumathaa gulhigen dhauvaa koffi\nގައްޒާފީ ދެއްވި ފައިސާ ސަރުކޯޒީ ކެމްޕޭނަކަށް ހަރަދު ކުރި ކަމުގެ ތުހުމަތާ ގުޅިގެން ދައުވާކޮށްފި\nރުގިއްޔާ މުހައްމަދު މޫސާ 17 Oct 2020, 06:25\nފްރާންސުގެ ކުރީގެ ނިކޮލަސް ސަރުކޯޒީގެ މައްޗަށް ވަނީ ފައިސާއާ ގުޅުން ހުރި ދައުވާތަކެއް ކޮށްފަ -- ފޮޓޯ: ރޮއިޓާސް\nޕެރިސް (އޮކްޓޯބަރު 17): ފްރާންސުގެ ކުރީގެ ރައީސް ނިކޮލަސް ސަރުކޯޒީ 2007 ވަނަ އަހަރުގެ ރިޔާސީ ކެމްޕޭނުގައި ލީ ބިޔާގެ ކުރީގެ ލީޑަރު މުއައްމަރުލް ގައްޒާފީ ދެއްވި ފައިސާތަކެއް ހަރަދު ކުރެއްވި ކަމަށް ކުރެވޭ ތުހުމަތުތަކާ ގުޅިގެން އޭނާގެ މައްޗަށް ދައުވާކޮށްފި އެވެ.\nފްރާންސުން ތަހުގީގު ކުރާތާ ދިގު މުއްދަތެއް ވެފައިވާ ލީބިޔާގެ ފައިސާގެ މައްސަލާގައި 2018 ވަނަ އަހަރު ސަރުކޯޒީގެ މައްޗަށް ވަނީ ކޮރަޕްޝަނާއި ގަވާއިދާ ހިލާފަށް ކެމްޕޭނަށް ހަރަދު ކުރެއްވުމާއި ހިޔާނާތުން ހޯދާފައިވާ ފައިސާއިން ފައިދާ ނެންގެވުމުގެ ދައުވާކޮށްފަ އެވެ. އަދި މިހާރު އޭނާގެ މައްޗަށް ވަނީ ކުށެއް ކުރުމަށް ހެދި އެއްބަސްވުމުގައި ބައިވެރިވުމުގެ ދައުވާކޮށްފަ އެވެ.\nޕްރޮސެކިއުޓަރުން ތުހުމަތު ކުރާ ގޮތުގައި ސަރުކޯޒީގެ ރިޔާސީ ކެމްޕޭނަށް އެހީވުމުގެ ގޮތުން ގައްޒާފީގެ ސަރުކާރުން ދިން އެތައް މިލިއަން ޔޫރޯސް ސަރުކޯޒީ އާއި އޭނާގެ އަރިސް ފަރާތްތަކުން ގަބޫލު ކުރި އެވެ.\nއެ މައްސަލަ ފެންމަތިވީ 2012 ވަނަ އަހަރު އިންވެސްޓިގޭޓިވް ވެބްސައިޓެއް ކަމަށްވާ މީޑިއާޕާޓްއިން އާއްމު ކުރި ލިޔެކިޔުންތަކަކާ ހެދި އެވެ. އެ ލިޔެކިޔުމުގައިވާ ގޮތުން ސަރުކޯޒީއަށް 50 މިލިއަން ޔޫރޯސް ދެއްވުމަށް ގައްޒާފީ އެއްބަސްވެވަޑައިގެންނެވި އެވެ.\nނަމަވެސް 2007އިން 2012އަށް ވެރިކަން ކުރެއްވި ސަރުކޯޒީ އެ ތުހުމަތުތައް ދޮގު ކުރެއްވި އެވެ.\nމީގެ އިތުރުން ސަރުކޯޒީގެ މައްޗަށް ވަނީ އޭނާގެ ސިޔާސީ ޕާޓީއާ ގުޅުން ހުރި ތަހުގީގަކާ ބެހޭ ގޮތުން މައުލޫމާތު ހޯއްދެވުމަށް މެޖިސްޓްރޭޓަކަށް ރިޝްވަތު ހުށަހެޅުއްވި ކަމުގެ ތުހުމަތުގައި ދައުވާކޮށްފަ އެވެ. އަދި 2012 ވަނަ އަހަރުގެ ރިޔާސީ ކެމްޕޭނަށްވެސް ގަވާއިދާ ހިލާފަށް ފައިސާ ހަރަދު ކުރެއްވި ކަމުގެ ތުހުމަތުގައި ދައުވާކޮށްފަ އެވެ.×\nސަރުކޯޒީގެ މައްޗަށް އިތުރު ދައުވާއެއް ކޮށްފި


ވަން ބާޒާރު؛ މާލޭގެ ހޯލްސޭލް ވިޔަފާރިއަށް ތަފާތު ފިހާރައެއް – Mikal News\nރާއްޖެއަށް ތަފާތުއެކި ބްރޭންޑްތަކުގެ މުދާ އެތެރެކޮށް މާކެޓުކުރަމުންދާ ސިބްކޯގެ ފަރާތުން “ވަން ބާޒާރު”ގެ ނަމުގައި ތަފާތު ކޮންސެޕްޓެއްގެ ހޯލްސޭލް މާޓެއް މާލޭގައި ހުޅުވައިފިއެވެ. ދުނިޔޭގެ އެކިކަންކޮޅުތަކުން އިމްޕޯޓްކޮށްފައިވާ ކޮލިޓީ ރަނގަޅު އަދި ގިނަ ބައެއްގެ މަގުބޫލުކަން ލިބިފައިވާ ފަރާތުއެކި ބާވްތަބާވަތުގެ އެއްފުރާޅެއްގެ ދަށުން އެކަށީގެންވާ ހެޔޮއަގެއްގައި “ވަން ބާޒާރު” އިން ލިބިގެންދާނެކަމަށް ސިބްކޯއިން ހާމަކުރެއެވެ.\nއާންމުކޮށް ހުންނަ ހޯލްސޭލް ވިޔަފާރިތަކާއި ޚިލާފަށް ވަން ބާޒާރަކީ ޖާގައިގެ ގޮތުން ތަނަވަސް އަދި ޒަމާނީ ވިޔަފާރިއާ ގުޅޭގޮތަށް ކަސްޓަމަރުން މާޓަށް ޒިޔާރަތްކޮށް ހަރުތައް ބަލައިލާ އެބޭފުޅަކު ޚިޔާރުކުރައްވާ މުދާ ސީދާ އަމިއްލައަށް ނެންގެވޭނެ ގޮތަށް ފަރުމާކުރެވިފައިވާ މާޓެކެވެ.\nއާއްމު އުސޫލެއްގެ ގޮތުން އިރުއޮއްސުމުން ހޯލްސޭލް ވިޔަފާރިތައް ބަންދުކުރަމުން ދިޔަނަމަވެސް ގަނޑުކޮށް މުދާ ނަންގަވާ ފަރާތްތަކަށާއި ކުދި އަދި މެދުފަންތީގެ ވިޔަފާރިކުރައްވާ ފަރާތްތަކަށް ވަން ބާޒާރުގެ ސަބަބުން ގިނަގުނަ ފައިދާތަކެއް ވާނެއެވެ. ކާރުބާރު ބޮޑު މާލޭގެ ހޯލްސޭލް ބާޒާރު ސަރަހައްދާއި ދުރުގައި ފާމުދޭރިމަގުގައި، މ. ގްލޯރީ އާގޭގައި ވަން ބާޒާރު ހުޅުވިފައި ހުންނާނީ ހެނދުނު9އިން ރޭގަނޑު9އަށެވެ. އެއާއެކު ވިޔަފާރީގައި އަވަދިނެތި އުޅުއްވާ ފަރާތްތަކަށް ރޭގަނޑުގެ ވަގުތުވެސް އެތަނަށް ޒިޔާރަތްކޮށް ލުއިފަސޭހަކަމާއެކު ވިޔާފާރިކުރުމުގެ ތަޖުރިބާކޮށްލެވޭނެއެވެ.\nސިބްކޯއަކީ ފުޅާދާއިރާއެއްގައި ފާއިތުވި5އަހަރު ތެރޭގައި ރާއްޖޭން ބޭރުން ގިނަ ބާވަތްތަކެއްގެ މުދާ އިމްޕޯޓްކޮށް ރާއްޖޭގެ އެކި ކަންކޮޅުތަކަށް މުދާ ފޮނުވަމުންދާ ކުންފުންޏެކެވެ. އެ ކުންފުނީގެ ޕްރީމިއަމް ބްރޭންޑްތަކުގެ ތެރޭގައި އަލްމުދިޝް، ފްރެޝް، މަމީޕޮކޯ ޕޭންޓްސް، ޑެޑީ ނޫޑްލްސް، ޑިއުރަސަލް، ފަލަކް، ގުޑްޑޭ، ނެސިއޮނާލް، ސެލްޕަކް، ޓެޓްލީ އަދި ވޮންޑާ ހިމެނެއެވެ.\nސިބްކޯގެ ހޯލްސޭލް ފިހާރަތައް ހުޅުވިފައި ހުންނަނީ މާލެ، ފުވައްމަލައް އަދި އައްޑޫ ސިޓީގައެވެ. މީގެ އިތުރުން މިދިޔަ އަހަރު އެކުންފުނީގެ ފަރާތުން ފެމިލީ ގްރޯސަރ ނަމުގައި ޖަނަވަރީ މަގުގައި ޒަމާނީ ސުޕަރމާޓެއް ހުޅުވާފައި ވެއެވެ. ވަން ބާޒާރަކީ އެ ކުންފުނިން ރާއްޖޭގައި ހުޅުވި ފަސް ވަނަ ފިހާރައެވެ.\nގުޅުންހުރި މައުލޫތައް:ވަން ބާޒާރު, ސިބުކޯ


vnews - Maldives Marine Expo Technology Ministry in endorse koffi\nމޯލްޑިވްސް މެރިން އެކްސްޕޯ، ޓެކްނޮލޮޖީ މިނިސްޓްރީން އެންޑޯސް ކޮށްފި\nމިނިސްޓަރ އޮފް ކޮމިއުނިކޭޝަން ސައިންސް އެންޑް ޓެކްނުލޮޖީ މަލީހް ޖަމާލް ނެޝެނަލް ބޯޓިން އެސޯސިއޭޝަންގެ ނައިބު ރައީސް އިސްމާއިލް ހަމީދް އާއި ލިޔުން ހަވާލު ކުރެއްވުންފޮޓޯ : މޯލްޑިވްސް މެރިން އެކްސްޕޯ\nފަސް ވަނަ މޯލްޑިވްސް މެރިން އެކްސްޕޯ މިނިސްޓްރީ އޮފް ކޮމިއުނިކޭޝަން ސައިންސް އެންޑް ޓެކްނޮލޮޖީން އެންޑޯސް ކޮށްފިއެވެ.\nމޯލްޑިވްސް މެރިން އެކްސްޕޯއަކީ ނެޝަނަލް ބޯޓިން އެސޯސިއޭޝަންގެ ފަރާތުން ބާއްވާ އެކްސްޕޯއެކެވެ. މިއެކްސްޕޯ އިންތިޒާމު ކުރަނީ ބްލަކް ޕްރައިވެޓް ލިމިޓެޑުންނެވެ.\nމިނިސްޓަރ އޮފް ކޮމިއުނިކޭޝަން ސައިންސް އެންޑް ޓެކްނޮލޮޖީ މުހައްމަދު މަލީހު ޖަމާލް ވަނީ މޯލްޑިވްސް މެރިން އެކްްސްޕޯ އެންޑޯސް ކުރިކަމުގެ ލިޔުން ދެއްވާފައެވެ. ނެޝަނަލް ބޯޓިން އެސޯސިއޭޝަންގެ ފަރާތުން ލިޔުމާ ހަވާލުވެވަޑައިގަތީ އެ އެސޯސިއޭޝަންގެ ނާއިބުރައީސް އިސްމާއިލް ހަމީދެވެ.\nއަދި މި ރަސްމިއްޔާތުގައި ބްލަކްގެ ފަރާތުން މިިނިސްޓްރީއަށް ވަނީ ހަނދާނީ ފިލައެއް ދީފައެވެ. ބްލަކްގެ ފަރާތުން ފިލާ ހަވާލުކޮށްދެއްވީ ބްލަކްގެ މެނޭޖިން ޑިރެކްޓަރ އިސްމާއިލް ހުޝާމެވެ.\nމި ރަސްމިއްޔާތުގައި ވާހަކަ ދައްކަވަމުން ނެޝަނަލް ބޯޓިން އެސޯސިއޭޝަންގެ ނާއިބުރައީސް އިސްމާއީލް ހަމީދު ވިދާޅުވީ ދިވެހިރާއްޖެއަކީ މެރިން ޓެކްނޮލޮޖީގެ ލާމަސީލު ގައުމަކަށް ހެދުމަށްޓަކައި ދާއިރާގައި ހަރަކާތްތެރިވާ ފަރާތްތަކަށް ފުރުސަތުތައް ލިބިގެންދާނެ ކަމަށެވެ.\nމިފަހަރުގެ މޯލްޑިވްސް މެރިން އެކްސްޕޯ ބާއްވަނީ ބްލަކް ޕްރައިވެޓް ލިމިޓެޑާ ގުޅިގެން މެރިން ޓެކްނޮލޮޖީ ތީމް ބޭނުންކޮށްގެންނެވެ. މި އެކްސްޕޯ ބޭއްވުމަށް ހަމަޖެހިފައިވަނީ 18 ސެޕްޓެމްބަރުން 20 ސެޕްޓެމްބަރުގެ ނިޔަލަށެވެ.\nމޯލްޑިވްސް މެރިން އެކްސްޕޯ އަކީ އެއް ތަނަކުން މެރިން އިންޑަސްޓްރީގެ އެކި ދާއިރާތަކުގެ އުފެއްދުންތަކާ ޚިދުމަތްތައް ދައްކާލުމަށް ކުރިއަށް ގެންދާ އެކްސްޕޯއެކެވެ.


SunOnline: Filadhoo youth center ge masaihakaih ninmaalaifi\nފިއްލަދޫ ޔޫތް ސެންޓަރުގެ މަސައްކަތް ނިންމާލައިފި\nޢަބްދުﷲ އައިމަން 25 Jun 2020, 15:04\nފިއްލަދޫގެ ޔޫތް ސެންޓަރުގެ އެތެރެ ހޯލު --- ފޮޓޯ/ޓްވިޓާ\nހއ. ފިއްލަދޫގެ ޒުވާނުންގެ އެންމެ ބޮޑު އެދުމެއްގެ ގޮތުގައި ފާހަގަ ކުރި ޔޫތް ސެންޓަރުގެ މަސައްކަތް ނިންމާލައިފި އެވެ.\nކުޅިވަރާ ބެހޭ ވަޒީރު އަހުމަދު މަހްލޫފް އެ މަގާމާއި ހަވާލުވުމަށްފަހު 2018 ވަނަ އަހަރުގެ ޑިސެމްބަރު މަހު ފިއްލަދޫއަށް ވަޑައިގެންފައިވާ އިރު އޭރު އެ ރަށުގެ ޒުވާނުންގެ އެންމެ ބޮޑު އެދުމެއްގައި ފާހަގަ ކޮށްފައިވަނީ އެ ރަށުގައި ޔޫތް ސެންޓަރެއް އެޅުމަށެވެ.\nއަދި އެ ދަތުރުގައި މިނިސްޓަރު މަހްލޫފް ވައުދުވެވަޑައިގެން ސެންޓަރުގެ މަސައްކަތް އެ ރަށުގެ ކައުންސިލުން އިއުލާން ކޮށްގެން ކުރިއަށް ގެންގޮސް މިހާރު ނިންމާލެވިފައިވާ ކަމަށް މިނިސްޓަރު މިއަދު ވަނީ ވިދާޅުވެފަ އެވެ.\nމަހްލޫފް މިއަދު ޓްވީޓް ކުރައްވަމުން ވިދާޅުވީ، ޔޫތް ސެންޓަރުގެ މަސައްކަތް މިހާރު ނިމިފައިވާ ކަމަށާއި، އެ ސެންޓަރުގައި ބަހައްޓާ ކުޅިވަރު ސާމާނުތަކާއި އެހެނިހެން ބައެއް ތަކެތި ބެހެއްޓުމުގައި ވެސް މިނިސްޓްރީގެ ފުރިހަމަ އެއްބާރުލުމާއި އެހީތެރިކަން ލިބިވަޑައިގަންނަވާނެ ކަމަށެވެ.\nމީގެ އިތުރުން މި ސެންޓަރުގެ މަސައްކަތް ކުރިއަށް ގެންދިއުމުގައި ކެލާ ދާއިރާގެ މަޖިލިސް މެމްބަރު އިބްރާހިމް ޝަރީފްއާއި އެ ރަށުގެ ކައުންސިލުގެ ފަރާތުން ވެދެއްވި އެހީތެރިކަމަށް ވެސް މަހްލޫފް ވަނީ ޓްވީޓުގައި ޝުކުރު އަދާ ކުރައްވާފަ އެވެ.\nފިއްލަދޫގެ މި ސެންޓަރުގެ މަސައްކަތަށް ސަރުކާރުން ހަތަރު ލައްކައަށް ވުރެން ގިނަ ރުފިޔާ ހަރަދުކޮށްފައިވާނެ ކަމަށް ޔޫތް މިނިސްޓްރީން ވަނީ ބުނެފަ އެވެ.\n"ޒުވާނުން ވާންވީ ކުރިމަގަށް ވިސްނާ ބަޔަކަށް"


Samaaluvey! Paasword akee kulheykulhey ehcheh noon\nސަމާލުވޭ! ޕާސްވޯޑަކީ ކުޅޭކުޅޭ އެއްޗެއް ނޫން\nއެކި އެކި ނަންނަމުގަ، އެކި މީހުންނަށް ގުޅައިގެން ރީލޯރޑާއި، ރާސްޓަސް ނުވަތަ އެތަކެއް ރުފިޔާއެއް ނަހަމަ ގޮތުގައި ނުހޯދާ ދުވަހެއް މިހާރު މަދުވާނެވެ. ކޮންމެވެސް ގުރުއަތަކުން އިނާމް ލިބިގެން އެ އިނާމް ރައްދު ކޮށްދިނުމަށް ނޫންނަމަ ހުސްނުވާ އާސަންދަ އިން ހުސްނުވެ ހުރި ބާކީ ބައި ހޯދުމަށް، ބޭންކުން ގުޅައިގެން ކޭސް ކާރޑްގެ ނަމްބަރ ރަނގަޅުތޯ ބަލަން އަދި ނުވިތާކަށް މިހާރުވަނީ އިންޓަނެޓްބޭންކިން، އަދި މޯބައިލް ބޭންކިންގެ އެހީތެރިކަންވެސް ފޯރު ކޮށްދޭން ފަށާފައެވެ. ބޭނުމަކީ މަކަރާއި ހީލަތުން ހަމަ ލާރި ހޯދުމެވެ.\nދިވެހިންނަކީ ޒަމާނީ ޓެކްނޮލަޖީ އަށް ކައިރި ޤައުމު ތަކަށްވުރެ އަވަހަށް ޙިޒުރަ ކުރާބައެކެވެ. ކޮންމެ ދިވެއްސެއް އަތުގަވެސް (ސުމާރޓް) ފޯނެއް މިހާރު އެބައޮތެވެ.\nދައްކަން ޖެހިފަ މިވަނީ ފޭސްބުކް، އީމެއިލް އަދި އިންޓަނެޓުން ލިބޭ އެކި އެކި ޙިދުމަތްތަކަށް (އޮންލައިން ވިޔަފާރި) ނުވަތަ ގެންގުޅޭ ފޯނު ހުޅުވަންވެސް ލިޔަން ފަސޭހަ ޕާސްވޯޑެއް ބޭނުކުރާ ވާހަކައެވެ.\nމަސްޙޫރް އެންޓިވައިރަސް އުފައްދާ ކުންފުނި ކެސްޕާރސްކީގެ ފަރާތުން އިހަކަށްދުވަހު އާންމުކުރި ގޮތުގައި ކޮންމެ7މީހަކުން އެކަކު ހުރިހާ ކަމަކަށްވެސް ބޭނުން ކުރަނީ އެއް ޕާރސްވޯޑެކެވެ. ޒަމާނާއި އެކު ކޮންމެ މީހަކީވެސް ޕާސްވޯޑް ތަކަކާއި އެކު ދިރިއުޅެންޖެހިފަވާ މީހެކެވެ. ގެޔަށް ވަންނަ ދޮރު ހުޅުވުމަށްވެސް މިއަދު ޕާސްވޯރޑް ޖަހަން ޖެހޭ މީހުން މަދެއް ނޫނެވެ.\nރަށުގަ ހުރި ހަލީމަ ދައިތަ ވެސް ކޭސް ކަރޑުން ލާރި ނަގަނީ ޕިން ނަމްބަރެއް ޖަހައިގެންޏެވެ. އެއްބަޔަކު ޕިން ނަމްބަރ ކިޔަސް އަނެއް ބަޔަކު ޕާރސްވޯޑް ކިޔަސް މި ކުރެވެނީ ހަމަ އެއްކަމެވެ.\nކެސްޕާރސްކީގެ ހޯދުން ތަކުން ދައްކާ ގޮތުގައި 12 ޕަސެންޓް މީހުން ނަކީ އެއްވެސް ވަރަކަށް ވިސްނާލުމެއްނެތި ހަމަ ވަރަށްވެސް ފަސޭހަ ޕާރސްވޯޑް ނުވަތަ ޕިން ނަމްބަރ ޖަހާ ބަައެކެވެ. އެގޮތުން އަކުރު ތަކާއި އެކު ނަމްބަރ ނުވަތަ އެއްވެސް ސައިން ކީއެއް ބޭނުން ނުކުރާ މީހުންޏެވެ. އަދި 57 ޕަސެންޓް މީހުންނަކީ އެމީހުން ބޭނުން ކުރާ ޕާސްވޯޑާއި ޕިން ނަމްބަރ ފޯނުގަ ނުވަތަ ކަރުދާސް ކޮޅެއްގަ ލިޔެގެން ގެންއުޅޭ މީހުންނެވެ.\nއެހެން ކަމުން ވައްކަމުގެ، ވައްޓަފާޅި ބަދަލްވެފަވާ (ސުމާޓް) ވަގުން އެދަނީ ކޮންމެ ދުވަހަކުވެސް (އީ ސުޓައިލް) އަށް ވައްކަން ކުރަމުންޏެވެ.\nސަބަބަކީ ބައެއް މީހުންނަށް ވެބްސައިޓް ހުރިގޮތަށް ނަކަލްކޮށް އެހެން ނަމެއްގަ ހޯސްޓްކޮށްގެން މީހުންގެ ޒާތީ މައުލޫމާތާއި ސިއްރު ޕާސްވޯޑްތައް ހޯދާކަން އަދިވެސް ރެއަކާ ނުލުމެވެ.\nފޭސްބުކްގެ އަސްލު ސިފައަށް މުޅި ސޮފްހާ އިންގޮތަކަށް ނަކަލް ކޮށްލައިގެން ޕާސްވޯރޑް އަދި ނަމާއި އެހެނިހެން މައުލޫމާތު އަޅުން ލިޔަން ބުނުމާއި އެކު ރަނގަޅަށް މިވާގޮތެއް ބަލާނުލައި ހުރިހާ މައުލޫމާތެއް ލިޔަމުންދާއިރު އިންޓަނެޓް ބޭންކިންގ ބޭނުން ކުރުމަށް ޖެހި ނަމާއި ޕާސްވޯރޑްވެސް އަލުން ޖެހުމަށް ހަމަ ބޭންކޮ އޮފް މޯލްޑިވްސްގެ ނަކަލެއް މިހާރުވެސް އެދަނީ ބޭނުން ކުރަމުންޏެވެ. އެހެން ކަމުން ހުރިހާ ކަމަކަށް އެއް ޕާސްވޯޑެއް ބޭނުން ކުރާ މީހުންގެ ހުރިހާ ފައިސާ އަކާއި ދުނިޔެއަށް ފޮރުވާފަ ހުރި ހުރިހާ ސިއްރެއް މަދު ސިކުންތު ކޮޅެއްގެ ތެރޭގައި ގެއްލިގެން ދިއުމަކީ ވަރަށްވެސް ކައިރި ކަމެކެވެ.\nހުރިހާ ކަމަކަށް އެއް ޕާސްވޯރޑެއް ބޭނުން ކުރާނަމަ އަވަހަށް އެކަން ހުއްޓާލާށެވެ. ވިޔަފާރިއާއި ސިއްރުތައް ހިފެހެއްޓުމަށް ޖަހާ ޕާސްވޯރޑަކީ ދެވަނަ ފަރާތަކަށް ލިޔަން، ނުވަތަ ފަސޭހައިން ޖަހާލެވޭނެ އެއްޗެއް ކަމުގައި ނަހަދާށެވެ. ވީހާވެސް ވަރުގަދަ (ދެވަނަ ފަރާތަަކަށް) ހޯދުމަށް އުންދަގޫ ޕާސްވޯޑެއް ކަމުގައި އަވަހަށް ހަދާށެވެ. އަތުގަ އޮތް ސުމާޓްފޯނެކޭ އެއްފަދައިން މީހާވެސް ސުމާޓްވާންވީ ވަގުތު މިވަނީ ޖެހިފައެވެ. އެހެން ގޮތެއް ދެންނެތެވެ.


Aamir Khan distribution viyafaari ah vannanee | Mihaaru\nއާމިރު ފުރަތަމަ ޑިސްޓްރިބިއުޓްކުރާ ފިލްމަކީ އެސްޓްރޮނޯޓް ރާކޭޝް ޝަރުމާގެ ބައޮޕިކް ކަމަށް ބެލެވޭ\nއާމިރު ޚާން ޑިސްޓްރިބިއުޝަން ވިޔަފާރިއަށް ވަންނަނީ\n13 ސެޕްޓެމްބަރ 2017 - 06:57\nއާމިރު ޚާނަކީ ވަރަށް ޖެހިލުންކުޑަ އެކްޓަރެކެވެ. އޭނާއަށް އިންޓަނޭޝަަނަލް އަދި އިންޑިޔާގެ ބޮކްސް އޮފީހުގައި ލިބެމުންދާ ކާމިޔާބީގެ އަސްލަކީ ވެސް އޭނާގެ ޖެހިލުން ކުޑަ ކަމެވެ. އެ ފިލްމުތައް ކާމިޔާބު ކުރުމަށްޓަކައި އާމިރު ވަރަށް ބުރަކޮށް އެއްވެސް ބިރެއްނެތި މަސައްކަތްތައް ކުރުމެވެ.\nއާމިރުގެ ފަހުގެ ގިނަ ފިލްމުތަކަކީ ބްލޮކްބަސްޓާގެ ދަރަޖަ ލިބިފައިވާ ފިލްމުތަކެވެ. އެހެންކަމުން އެ ފިލްމުތަކުން އޭނާއަށް ގިނަ އަދަދެއްގެ ފައިސާ ލިބުމުގެ އިތުރުން އޭނާއަކީ އެންމެ ވިކޭ އެކްޓަރުކަން ވެސް އާމިރު ވަނީ ސާބިތު ކޮށްދީފަ އެވެ. ނަމަވެސް މި ހުރިހާ ކަމަކަށް ވުރެ ވެސް އާމިރު ދެން ކުރަން ރާވާފައިވާ ކަންތައްތަކަކީ އޭނާގެ ވާދަވެރިންގެ ރޭގަނޑުގެ ނިދި ގެއްލިގެންދާ ވަރުގެ ކަމެކެވެ. އެއީ ފިލްމު ޑިސްޓްރިބިއުޓްކުރުމުގެ މަސައްކަތް އަމިއްލަ އަށް ފެށުމެވެ.\nފިލްމު އުފެއްދުމުގެ ހުރިހާ މަރުހަލާއެއްގައި ވެސް މަސައްކަތް ކުރުމަކީ އާމިރު ބޭނުންވާ ގޮތެވެ. އެހެންކަމުން އެންމެ ފަހުން އޭނާ ނިންމާފައިވާ މި ނިންމުމަކީ އޭނާގެ ޕްރޮޑަކްޝަން ބެނާ އާމިރު ޚާން ޕްރޮޑަކްޝަންސްގެ ކުޑައިގެ ދަށުން ޑިސްޓްރިބިއުޝަން ވިންގެއް ގާއިމް ކުރުމެވެ. މިކަމުގެ ސަބަބުން އޭނާގެ ފިލްމުތައް ޑިސްޓްރިބިއުޓްކުރުމަށް ދާ ޚަރަދު ވަރަށް ބޮޑުތަން ކުޑަވެގެން ދާނެ އެވެ. އަދި އިންވެސްޓްމަންޓްގެ ފައިދާ ލިބޭލެއް ވެސް އިތުރުވެގެން ދާނެ އެވެ. މީގެ ސަބަބަން މުޅި އަހަރު ތެރޭ އެންމެ ގިނަ އާމްދަނީ ލިބޭ އެކްޓަރަކަށް އޭނާ ވެގެން ދާނެ އެވެ.\nނަމަވެސް އޭނާ ޑިސްޓްރިބިއުޓްކުރުމުގެ މަސައްކަތް ފަށާނީ ކޮން ފިލްމަކުން ފެށިގެން ކަމެއް އަދި ޔަގީން ނުވާ ކަމަށް އިންޑިޔާގެ ނޫސްތަކުން ބުނެ އެވެ. ލަފާ ކުރެވެނީ ރާކޭޝް ޝަރުމާގެ ބައޮޕިކް ވެގެން ދާނީ އާމިރު ފުރަތަމަ ޑިސްޓްރިބިއުޓްކުރާ ފިލްމަށް ކަމަށެވެ. ސަބަބަކީ އޭނާގެ ދެން އެންމެ އަވަހަށް ރިލީޒްކުރާ ފިލްމު "ސީކްރެޓް ސުޕަސްޓާ" ޑިސްޓްރިބިއުޓްކުރުން ޒީ ސްޓޫޑިއޯސް އާ ހަވާލު ކޮށްފައިވާތީ އެވެ. އަދި "ތަގްސް އޮފް ހިންދުސްތާން" ޑިސްޓްރިބިއުޓްކުރަނީ ޔާޝްރާޖް ފިލްްމްސް އިން ކަމަށް ވާތީ އެވެ.\nއާމިރު ޑިސްޓްރިބިއުޓްކުރުމުގެ ވިޔަފާރިއަށް ވަނުމަކީ ބޮލީވުޑްގައި މިހާރު އޭނާއާ އެންމެ ވާދަކުރާ އެކްޓަރުންގެ ތެރޭގައި ހިމެނޭ ޝާހްރުކް ޚާނާއި ސަލްމާން ޚާން އަދި އަކްޝޭ ކުމާރު ފަދަ ތަރިންނަށް ވުރެ ވެސް އޭނާ މާ ކުރި އަރައިގެން ދާނެ ކަމެއް ކަމަށް ބެލެވެ އެވެ. މިހާރު ވެސް އާމިރަކީ އެކްޓިން، ޕްރޮޑަކްޝަން، ޑައިރެކްޝަން އަދި ޓީވީ އިންޑަސްޓްރީގައި ވެސް މަސައްކަތް ކުރާ އެކްޓަރެކެވެ. އަ


Raajje ah tourism fair eh muhinmu vanee keehve?\nރާއްޖޭން ބައިވެރިވި ފެއާއެއްގެ ތެރެއިން- ފޮޓޯ: ސަނީ ސައިޑް\nއަވަށްޓެރި އިންޑިޔާގައި ބާއްވާ "އޯޓީއެމް" އާއި "އައިއިޓީއެމް" ފެއާ މުޅި ޓޫރިޒަމް ދާއިރާ ދަންނާނެ އެވެ. އަދި މި މިއަށްވުރެ ރާއްޖެއާ ދުރަށް ދުރަށް ޖެހިލާނަމަ "އެރެބިއަން ޓްރެވަލް މާޓް" މެދުއިރުމަތީގައި އޮންނަ އެންމެ މަގުބޫލު ޓްރެވަލް ފެއާ އެވެ. މިފެއާތަކުގެ ސަބަބުން އެ ގައުމުތަކަށް ގިނަ ފައިދާތަކެއް ކުރެ އެވެ. ނަމަވެސް ރާއްޖޭގެ ޓޫރިޒަމަށް 44 އަހަރު ފުރި 45 އަހަރަށް ފައި ނަގާއިރު މިފަދަ އެއްވެސް ކަމެއް ރާއްޖެއަކު ނެތެވެ. މިއީ ކިހާ މުހިންމު ކަމެއް ހެއްޔެވެ؟ ރާއްޖެ އަށް ޓޫރިޒަމް ފެއާއެއް މުހިންމު ވަނީ ކީއްވެގެން ހެއްޔެވެ؟\n"ރާއްޖޭގެ ޓޫރިޒަމަށް މިހާރު ބަލާއިރު އެންމެ މުހިންމު އެއް ކަމަކީ ޓޫރިޒަމް ފެއާއެއް ރާއްޖޭގައި އިންތިޒާމުކުރުމަކީ،" ރާއްޖޭގެ ޓޫރިޒަމް އެއް ބާނީ ކަމަށްވާ މަޝްހޫރު ވިޔަފާރިވެރިޔާ، ޗަމްޕާ ހުސެއިން އަފީފު ވިދާޅުވި އެވެ.\nޓޫރިޒަމް ފެއާތައް ދުނިޔޭގެ އެކި ގައުމުތަކުގައި އިންތިޒާމު ކުރުމުގެ މައިގަނޑު ސަބަބަކީ ގައުމު ޕްރޮމޯޓް ކުރުމެވެ. ހާއްސަކޮށް ޓޫރިޒަމް ދާއިރާގައި އުޅޭ ވިޔަފާރިތަކަށް މީގެން ލިބޭ ފައިދާ ގެނެސް ދިނުމެވެ. މި ފަދަ ފެއާތަށް އިންތިޒާމު ކުރުމުގެ ލިބޭ އެއް ފައިދާއަކީ ގައުމުގެ މަގުބޫލުކަން މަތިވުމެވެ. ފެއާ އިންތިޒާމުކުރާ ފަރާތުން ގިނަ އަދަދެއްގެ ޓުއާ އޮޕަރޭޓަރުން ގެނައުމުން އެ މީހުންނާއި ޓޫރިޒަމް ދާއިރާގައި މަސައްކަތް ކުރާ މީހުން ބައްދަލުވެ ގުޅުން ބަދަހިވާން ފުރުސަތަކަށްވެ އެވެ. މީގެ އިތުރުން އަނެއް ފައިދާ ލިބޭނީ ޓޫރިޒަމް ދާއިރާގައި އުޅޭ ކުދި ވިޔަފާރި ތަކަށް ހުޅުވޭ ދޮރުތަކެވެ.\nޓޫރިޒަމްގައި އުޅޭ ހުރިހާ ކުންފުނި ތަކަކީ ބޭރުގެ ފެއާތަކަށް ގޮސް އެ މީހުންގެ ޕްރޮޑަކްތައް ވިއްކޭ ފަދަ މާލީ ގާބިލްކަން ހުރި ކުންފުނިތަކަކަށް ނުވެ އެވެ. އެހެންވެ ގައުމުތަކުގައި ފެއާތައް އިންތިޒާމު ކުރުމުން މިފަދަ ކުންފުނިތަކަށް ވެސް ޓުއާ އޮޕަރޭޓަރުންނާ ބައްދަލުކޮށް މަޝްވަރާ ކުރުމުގެ ދޮރު އުޅުވިގެން ދެ އެވެ. މީގެ އިތުރުން ރާއްޖެއަށް މިފަދަ ފެއާއެއް މުހިންމުވާ އަނެއް ސަބަބަކީ ރާއްޖޭގެ ފުޅާވަމުންދާ ޓޫރިޒަމަށް ޕްރޮމޯޓް ކުރުމެވެ.\nސަރުކާރުން ދަނީ މި ދައުރުގައި އިތުރު 50 ރިސޯޓު މާކެޓަށް ގެންނަން ދަނީ މަސައްކަތް ކުރަމުންނެވެ. މިގޮތުން މިދިޔަ އަހަރު 11 ރިސޯޓެއް ވަނީ ހުޅުވިފަ އެވެ. އަދި މި އަހަރު ވެސް އިތުރު ރިސޯޓުތަކެއް ހުޅުވާނެ އެވެ. އެހެންވެ މިފަދަ ފެއާއެއްގެ މުހިންމުކަން ރާއްޖެއަށް މުހިންމުކަން ބޮޑެވެ. ސަބަބަކީ ފަޅުތައް ހިއްކައިގެން ގިނަ ރިސޯޓުތަކެއް މާކެޓަށް ނެރޭއިރު މި ތަންތަނުގެ އޮކިއުޕެންސީ ހިފެހެއްޓުމެވެ.\nޓީޓީއެމް ފެއާ ބާއްވަނީ މިހެންވެ!\nޓްރެވަލް ޓްރޭޑް މޯލްޑިވްސް (ޓީޓީއެމް) ގެ ނަމުގައި ފެއާ ބޭއްވުމުގެ މައިގަނޑު މަގުސަދަކީ ވެސް މިއީ އެވެ. ޓީޓީއެމް ފެއާ ބާއްވަނީ ފެއާ ބާއްވައިގެން 2020 ވަނަ އަހަރުގެ ނިޔަލަށް ދެ މިލިއަން ޓޫރިސްޓުން ރާއްޖެ އަށް ގެނައުމަށެވެ. އަދި މީގެ ސަބަބުން ދައުލަތުގެ އާމްދަނީ 3.5 ބިލިއަނަށް އުފުލައިލުމަކީވެސް ފެއާ އިންތިޒާމު ކުރުމުގެ އެއް މަގުސަދެވެ. މި އިވެންޓު ބާއްވަނީ މިމަހުގެ 12-13 ދެދުވަހު އެވެ.\nމި ފެއާއަށް ރާއްޖެ އާއި ރާއްޖޭން ބޭރުގެ 150 ޓްރެވަލް އެޖެންޓުންނާއި 100 ރިސޯޓު/ ޓޫރިސްޓު ހޮޓާތަކުގެ އިސް ވެރިން އަދި 50 ނޫސްވެރިންނާއި ޕީއާރު ފާމްތަކުން ބައިވެރިވާނެ އެވެ. މި ފެއާ އިންތިޒާމުކުރާ މޯލްޑިވްސް ގެޓަވޭސްއިން ވަނީ މި ފެއާ ޕްރޮމޯޓް ކުރަން ދުނިޔޭގެ ގިނަ ގައުމުތަކަށް ދަތުރުކޮށް، ފެއާތަކުގައި ބައިވެރިވެފަ އެވެ.\nދެން އޮތް ސުވާލަކީ މިގޮތަށް އެންމެ ފެއާއެއް ބާވައިގެން މަގުސަދު ހާސިލްވާނެތޯ ކުރެވޭ ސުވާލެވެ. ފަހަރުގައި ފުރަތަމަ ފެއާއިން މަގުސަދު ހާސިލް ނުވެދާނެ އެވެ.ނަމަވެސް މިފެއާ ކާމިޔާބުކަމާއެކު ބޭއްވިއްޖެނަމަ ރާއްޖޭގެ މަރުކާއެއް އުފަންވާނެއެވެ. ނަތީޖާއަކީ ކޮންމެ އަހަރު މި އިވެންޓު ބާވައިފިނަމަ އެހެން ފެއާތައް ގޮތަށް ދުނިޔޭގެ ޓޫރިޒަމްގެ ދުރުމި ރާއްޖެއަށް އަމާޒުވުމެވެ. މިހެންވެ ޓޫރިޒަމް ދާއިރާގެ ގިނަ ބަޔަކު ޓީޓީއެމް ފެއާގައި ވަނީ ބައިވެރިވެ އެވެ. އަދި މިފެއާއަށް "ޕޮޒިޓިވް ނަޒަރަކުން" ބަލަނީވެސް މިހެންވެ އެވެ.\nޓީޓީއެމް ފެއާ ބެހޭ ގޮތުން ޓޫރިޒަމްގެ އެއް ބާނީ ކަމަށްވާ މުހައްމަދު އުމަރު މަނިކު (އެމްޔޫމަނިކު) ވިދާޅުވީ ޓީޓީއެމް ފެއާއަކީ މި ވަގުތަށް ރާއްޖެއަށް މުހިންމުކަން ބޮޑު ޓޫރިޒަމް ފެއާއެއް ކަމަށެވެ.\n"ރާއްޖޭގެ ޓޫރިޒަމަކަށް މިފަދަ ފެއާއެއްގެ މުހިންމުކަން ވަރަށް ބޮޑު. ހާއްސަކޮށް ޕްރައިވެޓް ސެކްޓާއިން މިފަދަ ކަމެއް އިންތިޒާމު ކުރާތީ އެކަމަށް މަޓީ [މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީޒް] އިން އެއްބާރުލުން ދޭން ބޭނުންވޭ. މިފަދަ ފެއާއެއް އިތުރަށް ކުރިއަރުވަން ބޭނުންވޭ،" މަޓީގެ ޗެއާމަންކަން ވެސް ކުރައްވަމުން ގެންދަވާ އެމްޔޫމަނިކު ވިދާޅުވި އެވެ.\nރާއްޖޭގެ ޓްރެވަލް އެޖެންޓުގެ ޖަމިއްޔާ (މަޓާޓޯ) އިން ވެސް ބުނެފައިވާ ގޮތުގައި މިފަދަ އިވެންޓުތައް ރާއްޖޭގައި ބާއްވަން ޖެހެ އެވެ.\nމަޓާޓޯގެ ރައީސް އަބްދުﷲ ގިޔާސް ވިދާޅުވީ ހުރިހާ ފަރާތްތަކުން މިފަދަ އިވެންޓުތަކަށް ފުރިހަމަ އެއްބާރުލުން ދޭން ޖެހޭ ކަމަށެވެ. އަދި މިފަދަ އިވެންޓެއް ބާއްވާއިރު ފުރިހަމައަށް ބޭއްވުން މުހިންމުކަން އޭނާ ފާހަގަ ކުރެއްވި އެވެ.\n"މިފަދަ ފެއާއެއް ރާއްޖޭގައި ބާއްވަން ޖެހޭ ކަމަށް އަބަދުވެސް އަޅުގަނޑުމެން ބުނާ ވާހަކައެއް މިއީ. ހާއްސަކޮށް މިފަދަ ހަރަކާތެއް ބާއްވާނަމަ ގިނަ އަދަދެއްގެ ޓްރެވަލް އެޖެންޓުނާއި ޓުއާ އޮޕަރޭޓަރުން ރާއްޖެ ގެންނަން ޖެހޭ،" އަބްދުﷲ ވިދާޅުވި އެވެ.\nކޮންމެއަކަސް ޓޫރިޒަމް ފެއާއެއް އެންމެ މުހިންމުކަން ރާއްޖެއަށް ބޮޑެވެ.އަދި ޓޫރިޒަމް ދާއިރާއިން ތިބީ ޓީޓީއެމްއަށް ނަޒަރު ހުއްޓާލައިގެންނެވެ.


Roadies Real Heroes Arun kaamiyaabu kohfi\nރޯޑީސް ރިއަލް ހީރޯސް، އަރުން ކާމިޔާބުކުރުން--\nއެމްޓީވީ އިން ދައްކަމުން އަންނަ މަޝްހޫރު ޝޯ، ރޯޑީސް ރިއަލް ހީރޯގެ 16 ވަނަ ސީޒަން، ރަފްތާރުގެ ގޭންގަށް ނިސްބަތްވާ އަރުން ޝަރްމާ ކާމިޔާބުކޮށްފިއެވެެ.\nރޯޑީސްއަކީ ގޭންގު ލީޑަރުންތަކަށް ބައިވެރިން ބަހާލައިގެން ކުރިއަށް ގެންދާ ޝޯއެކެވެ. އެގޮތުން ޝޯގެ ކުޅިވަރުތައް އޮންނާނީ ގޭންގުތަކަށް ބަހާލައިގެންނެވެ.\nއަރުން ޝޯ ކާމިޔާބު ކުރީ ޕްރިންސް ނަރޫލާގެ ގޭންގަށް ނިސްބަތްވާ ދެ ބައިވެރިން ކަމަށްވާ ބިދާން ޝްރެސްތާ އާއި އަންކިތާ ޕަތަކްއާ ވާދަކޮށެވެ.\nކަޝްމީރަށް ނިސްބަތްވާ އަރުންއަކީ ވައިލް ކާޑް ބައިވެރިއެއްގެ ގޮތުގައި ޝޯގެ މެދު ތެރެއިން އެ ޝޯއާ ގުޅުނު ބައިވެރިއެކެވެ. އުމުރުން 21 އަހަރުގެ އަރުން ޝޯގެ ތެރެއިން ފެނިގެންދިޔައީ ވަރަށް ވަރުގަދަ ބައިވެރިއެއްގެ ގޮތުގައެވެ.\nއިންޑިއާގެ ނޫސްތަކަށް އަރުން ބުނީ ޝޯގެ މެދު ތެރެއިން ޝޯއާ ގުޅެން ލިބުމުން ދަތިތައް ކުރިމަތިވި ކަމަށެވެ. އެގޮތުން ކްލާހެއްގެ މެދު ތެރެއިން ކްލާހަށް ދިއުމުން ރައްޓެހިން ލިބުމުގައި ދަތިވި ކަމަށެވެ. އެގޮތުން އެހެން އެންމެން އެއްކޮށް އުޅޭއިރު އޭނާ ބާކީވެފައި އިންނަން ޖެހުމައި ޝޯއާ ގުޅުމާއެކު އެންމެން އޭނާއާ ދެކޮޅަށް ގުޅިގެން ވޯޓުލާ ބޭރުކޮށްލަން މަސައްކަތް ކުރިކަމަށް އަރުން ބުންޏެވެ.\nމަޝްހޫރު ޓީވީ ތަރި ރަންވިޖޭ ސިންގް ހުށަހަޅާ އެ ޝޯގެ ގޭންގް ލީޑަރުންނަކީ ނެހާ ދޫޕިއާ އާއި އިންޑިއާގެ މަޝްހޫރު ޑީޖޭ ނިކިލް ޗިންނައްޕާ އަދި އެކްޓަރު ޕްރިންސް ނަރޫލާގެ އާއި މަޝްހޫރު މިއުޒިކް ކޮމްޕޯސަރު އަދި ރެޕާ ރަފްތާރުގެ އިތުރުން އިންޑިއާގެ ކުރީގެ ހޮކީ ކުޅުންތެރިޔާ ސަންދީޕް ސިންއެވެ.\nމިއީ އެ ޝޯ ރަފްތާރުގެ ގޭންގަށް ނިސްބަތްވާ ބައިވެރިއަކު ކާމިޔާބު ކުރި ފުރަތަމަ ފަހަރެވެ. މިދިޔަ ދެ ސީޒަން ވެސް ޖެހިޖެހިގެން ކާމިޔާބު ކުރީ ނެހާ ނަމަވެސް މިފަހަރު އެންމެ ފުރަތަމަ ކެޓީ ނެހާގެ ގޭންގުގެ ބައިވެރިންނެވެ.\nއެމްޓީވީ ރޯޑީސް އެކްސްޓްރީމް


ފެރީ ލޯންޗަށް ރާޅު އަރައި އަންހެނަކު ކަނޑަށް ވެއްޓި މަރުވި ހާދިސާގައި ރައީސް ތައުޒިޔާ ވިދާޅުވެއްޖެ |\nފެރީ ލޯންޗަށް ރާޅު އެރި ހާދިސާގައި މަރުވި މަރިޔަމް ނާހިދާ\nމާލެއިން ފުރައިގެން ވާވު އަތޮޅަށް އިއްޔެ ދަތުރުކުރި ފެރީ ލޯންޗަކަށް އެރި ރާޅަކާއެކު އޭގެން ދަތުރުކުރި 33 އަހަރުގެ އަންހެނަކު މަރުވެ، އޭނާގެ ދަރިއަކު ގެއްލުނު ހާދިސާއާ ގުޅިގެން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ތައުޒިޔާ ފޮނުއްވައިފިއެވެ.\nރައީސް ކުރެއްވި ޓްވީޓެއްގައި ވިދާޅުވީ އެ ލޯންޗުގައި ދަތުރުކުރި 12 މީހުންގެ ތެރެއިން "ހާދިސާގައި ނިޔާވި މަރިޔަމް ނާހިދާގެ މަރުގެ ޚަބަރު އަޅުގަނޑު އެހީ ނުހަނު ފުން ހިތާމައާ އެކުގައި" ކަމަށާއި "ނާހިދާގެ ފުރާނައަށް ހެޔޮ ރަޙްމަތް ލައްވައި ގެއްލުނު ކުޑަ ދަރިފުޅަށް ހެޔޮގޮތް މިންވަރު ކުރެއްވުން އެދި ﷲގެ ޙަޟްރަތުގައި ދުޢާ ދަންނަވަން" ކަމަށެވެ.\nމިއަދު ހަވީރު ހިނގި ކަނޑުމަތީގެ ހިތާމަވެރި ހާދިސާގައި ނިޔާވި މަރިޔަމް ނާހިދާގެ މަރުގެ ޚަބަރު އަޅުގަނޑު އެހީ ނުހަނު ފުން ހިތާމައާ އެކުގަ. ނާހިދާގެ ފުރާނައަށް ހެޔޮ ރަޙްމަތް ލައްވައި ގެއްލުނު ކުޑަ ދަރިފުޅަށް ހެޔޮގޮތް މިންވަރު ކުރެއްވުން އެދި ﷲގެ ޙަޟްރަތުގައި ދުޢާ ދަންނަވަން.\n— Ibrahim Mohamed Solih (@ibusolih) October 16, 2021\nރައީސް ސޯލިހުގެ އިތުރުން ކުރީގެ ރައީސް މައުމޫން އަބްދުލްގައްޔޫމުވެސް ވަނީ ތައުޒިޔާ ވިދާޅުވެފައެވެ.\nރައީސް މައުމޫންގެ ޓްވީޓުގައި ވިދާޅުވެފައިވެއެވެ. "ގެއްލުނު ލޯބިލޯބި ކުޑަކުއްޖާ ހެޔޮޙާލުގައި ހުއްޓާ ފެނުމުގެ އުފާ ޤައުމަށް މިންވަރު ކުރައްވާށި!"\nމިއަދު ހިނގި ހިތާމަވެރި ކަނޑުގެ ޙާދިސާގައި ނިޔާވި މަރިޔަމް ނާހިދާގެ ފުރާނައަށް މާތް ﷲ ހެޔޮރަޙްމަތް ލައްވާށި! އަދި ގެއްލުނު ލޯބި ލޯބި ކުޑަކުއްޖާ ހެޔޮޙާލުގައި ހުއްޓާ ފެނުމުގެ އުފާ ޤައުމަށް މިންވަރު ކުރައްވާށި! އާމީން!\n— Maumoon Abdul Gayoom (@maumoonagayoom) October 16, 2021\nއެމް.އެން.ޑީ.އެފުން ބުނި ގޮތުގައި އޮޅުވެލި ރިސޯޓު ކައިރިން ލޯންޗަށް އެރި ރާޅާއެކު ކަނޑަށް ވެއްޓުނީ ނާހިދާ އާއި އޭނާގެ ދެ ކުދިންނެވެ. އޭގެ ތެރެއިން ނާހިދާ އާއި އެއް ކުއްޖަކު ފެނުނު އިރު ނާހިދާ ވަނީ މަރުވެފައެވެ. އެ ދެމައިން ވަނީ ގުރައިދޫ ސިއްހީ މަރުކަޒަށް ގެންގޮސްފައެވެ.\nއެ ލޯންޗަކީ ވާވު އަތޮޅު ފެރީ ލޯންޗު ކަމަށްވާ "ޑްރީމް ސްޕީޑް-2"އެވެ. ލޯންޗު ދަތުރުކުރީ މާލެއިން ވ. ފުލިދުއަށެވެ.\nއެ ލޯންޗުގައި ފިލްމީ ތަރި ރިޝްމީ އާއި ރަވީ ފާރޫގު ވެސް ދަތުރުކުރިއެވެ. އެ މީހުން ވަނީ ގުރައިދުއަށް ގެންގޮސްފައެވެ.\nރަވީގެ ފޯނު ވަނީ ކަނޑަށް ވެއްޓި ގެއްލިފައެވެ. ރިޝްމީއާ "އަދިވެސް" އިން ވާހަކަ ދެއްކުނު ނަމަވެސް އެ ހާދިސާގެ ވާހަކަ މީޑިއާއަށް ކިޔައިދޭން ރިޝްމީ ބޭނުމެއްނުވިއެވެ.\nހާދިސާ ހިނގި ސަރަހައްދު -ކުރެހުން: އެމް.އެން.ޑީ.އެފް\nފުލުހުންނާއި އެމް.އެން.ޑީއެފުން ބުނީ ގެއްލުނު ހަތަރު އަހަރުގެ ކުއްޖާ ހޯދުމުގެ މަސައްކަތް ކުރަމުން އަންނަ ކަމަށެވެ.\nއިއްޔެ ހަވީރު މި ހާދިސާ ހިނގައިފައި ވަނީ މުޅި ރާއްޖެއަށް ވިއްސާރަވެ، ވަޔާއި ކަނޑުތައް ގަދަވުމުން ދަތުރުވެރިން ސަމާލުވުމަށް އިންޒާރުތައް ނެރެފައި ވަނިކޮށެވެ.\nސްކޫލްތައް ހަފުތާއަކަށް ބަންދުވުމުން ގިނަ ބަޔަކު ވަނީ ރަށްރަށަށް ދާން ފަށައިފައެވެ.


SunOnline: Japan ge verikan kuraa party ah aa leaderaku hovaifi\nރުގިއްޔާ މުހައްމަދު މޫސާ 14 Sep 2020, 13:40\nޖަޕާނުގެ ވެރިކަން ކުރާ ޕާޓީން ވަނީ އާ ލީޑަރު ކަމަށް ޗީފް ކެބިނެޓު ސެކްރެޓަރީ ޔޮޝިހިދޭ ސުގާ ހޮވާފަ -- ފޮޓޯ: އީޕީއޭ\nޓޯކިޔޯ (ސެޕްޓެމްބަރު 14): ޖަޕާނުގެ ވެރިކަން ކުރާ ލިބެރަލް ޑިމޮކްރެޓިކް ޕާޓީ (އެލްޑީޕީ)ގެ ލީޑަރު ކަމަށް އެގައުމުގެ ޗީފް ކެބިނެޓު ސެކްރެޓަރީ ޔޮޝިހިޑޭ ސުގާ ހޮވައިފި އެވެ.\nއެލްޑީޕީން އާ ލީޑަރަކު ހޮވީ އެ މަގާމުގައި ހުންނެވި ބޮޑުވަޒީރު ޝިންޒޯ އަބޭގެ ހާލުކޮޅު ގޯސްވުމާ ގުޅިގެން އޭނާ ވެރިކަމުން ދުރަށް ޖެހިވަޑައިގަންނަވަން މިދިޔަ މަހު ނިންމެވުމުންނެވެ. އަދި ޖަޕާނުގެ ޕާލިމެންޓުގެ އަގުލަބިއްޔަތު އޮންނަނީ އެލްޑީޕީއަށް ކަމުން، އާ ބޮޑުވަޒީރު ހޮވުމަށް އަންނަ ބުދަ ދުވަހު ބާއްވާ ވޯޓުގައި އެ މަގާމަށް ހޮވޭނީ ސުގާ ކަމަށް ބެލެވެ އެވެ.\nއެއަށް ފަހު އަންނަ އަހަރުގެ ސެޕްޓެމްބަރު މަހު ޕާލިމެންޓު އިންތިހާބު ބާއްވަން ދެން ސުގާ ބޮޑުވަޒީރުކަން ކުރައްވާނެ އެވެ.\nއެލްޑީޕީގެ 535 ޕާލިމެންޓު މެމްބަރުންނާއި ޑެލިގޭޓުންގެ މެދުގައި މިއަދު ނެގި ވޯޓުގައި ލީޑަރު ކަމަށް ސުގާ އައްޔަން ކުރުމަށް 377 މީހަކު ވޯޓު ދިނެވެ. އަދި އޭނާއާ ވާދަ ކުރެއްވި ދެ ބޭފުޅުންގެ ތެރެއިން އެގައުމުގެ ކުރީގެ ފޮރިން މިނިސްޓަރު ފޫމިއޯ ކިޝިދާއަށް 89 ވޯޓު ލިބުނު އިރު ކުރީގެ ޑިފެންސް މިިނިސްޓަރު ޝިގެރޫ އިޝިބާއަށް ލިބުނީ 68 ވޯޓެވެ.\nއަބޭގެ މުޝީރެއްގެ ގޮތުގައި ގިނަ އަހަރުތަކެއް ވަންދެން މަސައްކަތް ކުރައްވާފައިވާ ސުގާ އެލްޑީޕީގެ ލީޑަރު ކަމަށް ވާދަ ކުރައްވާނެކަން އިއުލާން ކުރެއްވި އިރު އޭނާ ވަނީ އަބޭގެ ސިޔާސަތުތައް ތަންފީޒު ކުރެއްވުމުގައި ކުރިއަށް ވަޑައިގަންނަވާނެ ކަމަށް ވިދާޅުވެފަ އެވެ.\nޖަޕާނުގެ ބޮޑުވަޒީރުކަން އަބޭ އެންމެ ފުރަތަމަ ކުރެއްވީ 2006 އިން ފެށިގެން އެއް އަހަރުވަންދެނެވެ. އެފަހަރު އޭނާ މަގާމުން އިސްތިއުފާ ދެއްވީ، ބޮޑުގޮހޮރު ދުޅަވެ، ފާރުވުމަށް މަގުފަހިކުރާ ބައްޔެއް ކަމަށްވާ އަލްސަރޭޓިވް ކޮލައިޓިސްގެ ސަބަބުން ހާލުކޮޅު ދެރަވުމުންނެވެ. އޭގެ ފަހުން 2012ގައި އޭނާ އަނެއްކާ ވެރިކަމަށް ވަޑައިގެންނެވީ އެ ބައްޔަށް މީގެ ކުރިން ލިބެން ނެތް ބޭހެއް ބޭނުން ކުރައްވަން ފެއްޓެވުމަށް ފަހުގަ އެވެ. ނަމަވެސް އަބޭގެ ހާލުކޮޅު އަނެއްކާ ވެސް ދެރަވުމުން، އަންނަ އަހަރު އޭނާގެ ދައުރު ނިމުމުގެ ކުރިން އިސްތިއުފާ ދެއްވަން ނިންމެވީ އެވެ.\nފުކުޝީމާ ނިއުކްލިއާ ޕްލާންޓުގެ ފެން ކަނޑަށް ބޭރު ކުރަނީ\nޖަޕާނުން ދޭ ލޯނުގެ އެއްބަސްވުމުގައި ސޮއިކޮށްފި


Kudhinnah tharukaaree kaandheynee kihineh?\nކުދިންނަށް ތަރުކާރީ ކާންދޭނީ ކިހިނެތް؟\nމޭވާ އާއި ތަރުކާރީ ކެއުމަށް ލޯބި ޖެއްސިދާނެ --\nބައެއް ކުޑަކުދިންނަކީ ކެއުމާ ދުރު ކުދިންނެވެ. ހާއްސަކޮށް ތަރުކާރީ އާއި މޭވާގެ ބާވަތްތަކާ މާ ބޮޑަށް ދުރުވެ ޕްރޮސެސްޑް ޖަންކް ފުޑްސް ކާންބޭނުންވާ ކުދިން ވެސް ތިބެ އެވެ. ކުޑަކުއްޖާ ހެދި ބޮޑުވަމުން އަންނަ އިރު ކޮންމެ ދުވަހަކު ރެއިންބޯގެ ހުރިހާ ކުލައެއް ހަމަވާހެން ތަރުކާރީ އާއި މޭވާ ކާން ދިނުމުގެ މުހިއްމު ކަން އެނގުނަސް އެކަމާ ގަޔާ ނުވާ ކުދިންނަށް ކާން ދޭނީ ކިހިނެތް ހެއްޔެވެ؟ ގަދަކަމުން ކާންދޭން މަސައްކަތް ކުރުމުގެ ބަދަލުގައި މި އުކުޅު ތައް ބޭނުން ކޮށްގެން މޭވާ އާއި ތަރުކާރީ ކެއުމަށް ލޯބި ޖެއްސިދާނެ އެވެ.\nމިއީ ސަރާ އޯކްވެލްް ސްމިތު ލިޔެފައިވާ "ދަ ޖެންޓަލް އީޓިންގް ބުކް" ގައި ހިމަނާފައި ހުރި ޓޮޕް ޓިޕްސް އެވެ.\nގަދަކަމުން ކާންދޭން ނޫޅޭ\nތަރުކާރީ ނޫނަސް އެއްވެސް ކެއުމެއް ކާންދޭން މަސައްކަަތް ކުރާއިރު ކުޑަކުއްޖާ ރޮއްވާފައި ގަދަކަމުން ކާންދޭން މަސައްކަތް ނުކުރާށެވެ. ކާން ދޭން މަސައްކަތް ކުރާ ވަގުތު ކެއުމުން އަތް ޖަހާ، ހިތްވަރު ދިނުމުން ގަޔާވެގެން ކާނެ އެވެ. އަދި، ކެއުމަށްފަހު ޑެޒާޓް އަކަށް އެ ކުއްޖާ އަށް ކަމުދާ ފޮނި އެއްޗެއް ދޭނެ ކަމަށް ބުނުމުން އެކަމަށް އިންތިޒާރުކޮށް އަވަހަށް ތަރުކާރީ ކޮޅު ހުސްކޮށްލުންވެސް އެކަށީގެންވެ އެވެ.\nކުޑަކުދިންނަށް އެންމެ ކަމު ނުދާ ތަރުކާރީ ތަކުގެ ތެރޭގައި ބްރޮކޮލީ ހިމެނޭ. އެހެންނަމަވެސް ބްރޮކޮލީ އަކީ ފައިދާ ބޮޑު ތަރުކާރީ އެއް --\nއަދަބު ދިނުމާ ދުރުވޭ\nނުކާންވެގެން އެކި ވައްތަރު ޖެއްސުމުން އަަދަބު ދީ ހެދުމުން އެ މައްސަލަ ވާނީ އިތުރަށް ގޯހެވެެ. އަދަބު ނުދީ އެ ކުއްޖާ އަށް ވަގުތު ކޮޅެއް ދިނުމަށްފަހު އަަލުން ކާންދޭން މަސައްކަތް ކުރާށެވެ. މައްސަލަ އަށް ކޮންމެވެސް ވަރެއްގެ ހައްލެއް ލިބޭނެ އެވެ. އެހެންނަމަވެސް މިކަމުގެ ހައްލަކީ ގަދަ ކަމުން އަދަބު ދީގެން ކާން ދިނުމެއް ނޫނެވެ.\nކެއުމަކީ މަޖާ ކަމަކަށް ހަދާ\nކޮންމެ ދުވަހެއްގެވެސް ކާ ގަޑި އަކީ އެ ކުއްޖާ އެންމެ އިންތިޒާރު ކުރާ ވަގުތަަށް ހެދިދާނެ އެވެ. މިއީ ފަސޭހައިން ކުރެވޭނެ ކަމެއް ނޫނަސް މިއީވެސް ކުރެވިދާނެ ކަމެކެވެ. ކައްކަން ފެށުމުގެ ކުރިން ތަރުކާރީ އާއި މޭވާ ގަންނަން ދާއިރު މާރުކޭޓު ސަރަހައްދަށް އެކުގައި ގޮވައިގެން ދާށެވެ. ނޫނީ ފިހާރައަކަށް ގޮސްވިޔަސް އެއްޗެހި ގަންނައިރު އެ ކަންކަމުގައި ކުއްޖާ ބައިވެރި ކުރާށެވެ. އަދި ގަނެގެން އައިސް ތަރުކާރީ ދޮވެ ސާފް ކުރުމުގައިވެސް ބައިވެރި ކުރާށެވެ.\nގެއިން ބޭރުގައި ދަަނޑުވެރިކަން ނުކުރެވޭނަމަ އިންޑޯ ޕްލާންޓްސްވެސް ހެއްދިދާނެ --\nމީގެ އިތުރުން، ގޭގައި ތަރުކާރީ އިންދެން ހުންނަ ނަމަ ތަރުކާރީ އާއި މޭވާ އާ ބެހޭ މައުލޫމާތު ކިޔައިދެމުން އެކަމުގައި ބައިވެރި ކުރާށެެވެ. އެ ކުދިންނަށްވެސް ތަރުކާރީގެ މުހިއްމުކަން ދަަސްވެ ގަޔާވެގެން ކުރާ ކަމަކަށް ވާނެ އެވެ. އަދި ދަަނޑުވެރިކަން ކުރާ ގޮތާއި އެކަމުގައި ހުރި މަޖާ ކަމުގެ އިތުރުން ގުދުރަތީ މޭވާ އާއި ތަރުކާރީގެ މުހިއްމު ކަން އެނގޭނެ އެވެ. މީގެ ސަބަބުން ކުޑަކުދިންގެ ސްކްރީން ޓައިމް އާ ދުރުވެ ކެއުމާވެސް ގާތް ވާނެ އެވެ.


Coalition Leaderunge Bahdhaluvun Komme Mahaku Ehfaharu Baavvanee\nއިދިކޮޅު ލީޑަރުން މިއަދު ބޭއްވި ބައްދަލުވުމުގެ ތެރެއިން---\nކޯލިޝަން ލީޑަރުންގެ ބައްދަލުވުން ކޮންމެ މަހަކު އެއްފަހަރު ބާއްވަނީ\nގުޅިފައިވާ ޕާޓީތަކުގެ އިސްވެރިންގެ ބައްދަލުވުން ކޮންމެ މަހަކު އެއް ފަހަރު ބާއްވަން ނިންމައިފިއެވެ.\nއެގޮތަށް ނިންމާފައިވަނީ ކޯލިޝަންގެ ހަތަރު ޕާޓީގެ އިސްވެރިން ހޮޓެލް ޖެންގައި މިއަދު ބޭއްވި ބައްދަލުވުމުގައެވެ. އެ ބައްދަލުވުމުގައި ކުރީގެ ރައީސް މުހައްމަދު ނަޝީދާއި ކުރީގެ ރައީސް މައުމޫން އަބްދުލް ގައްޔޫމާއި، ޖޭޕީގެ ލީޑަރު ގާސިމް އިބްރާހީމާއި، އަދާލަތުގެ ރައީސް ޝެއިހް އިމްރާން އަބްދުﷲ އަދި އިންތިހާބީ ރައީސް އިބްރާހީމް މުހައްމަދު ސޯލިހާއި ނައިބް ރައީސް ފައިސަލް ނަސީމް ވެސް ބައިވެރިވެވަޑައިގެންނެވިއެވެ.\nހޮޓެލް ޖެންގައި ދެ ގަޑިއެއްހާ އިރަށް ދެމިގެން ދިޔަ ބައްދަލުވުމަށްފަހު އިންތިހާބީ ރައީސް އިބޫ ވިދާޅުވީ މަހަކު އެއް ފަހަރު ބާއްވާ އެ ބައްދަލުވުމުގައި ގައުމުގައި ހުރި ބޮޑެތި ކަންތައްތަކާ މެދު މަޝްވަރާކޮށް ކޯލިޝަންގެ ފަރާތުން އެމަނިކުފާނަށް ލަފާ އަރުވަމުން ގެންދާނެ ކަމަށެވެ. އޭގެ އިތުރުން މިއަދުގެ ބައްދަލުވުމުގައި ކެބިނެޓު އެކުލަވާލުމައި ބެހޭ ގޮތުން މުހިއްމު ނިންމުންތަކެއް ވެސް ނިންމިފައިވާ ކަމަށް އިބޫ ވިދާޅުވިއެވެ.\nރައީސް މައުމޫން ވިދާޅުވީ މިއަދު ބޭއްވުނީ މުހިއްމު ބައްދަލުވުމެއް ކަމަށާއި ކޮންމެ މަހަކު އެއް ފަހަރު ބައްދަލުވުން ބާއްވާ ލީޑަރުން މަޝްވަރާ ކުރައްވާނެ ކަމަށެވެ. ބައްދަލުވުމާއި ބެހޭ ގޮތުން ވާހަކަ ދައްކަވަމުން ކުރީގެ ރައީސް ނަޝީދު ވިދާޅުވީ މުހިއްމު ކަންތައްތަކަކަށް އެއްބެސްވެވިފައިވާ ކަމަށެވެ. އޭގެތެރޭގައި އިންތިހާބީ ރައީސް އިބޫއަށް އިތުބާރު ކުރެވޭ މީހުން ކެބިނެޓަށް ނެގުމަށް އެއްބަސްވެވިފައިވާ ކަމަށް ރައީސް ނަޝީދު ވިދާޅުވިއެވެ.\nމިއީ އިދިކޮޅު ހަތަރު ލީޑަރުން އެއްތަނަކުން ބައްދަލުވި ފުރަތަމަ ފަހަރެވެ. ނިމިދިޔަ ރިޔާސީ އިންތިހާބުގައި ހަތަރު ލީޑަރުން އެއްބައިވެ އެއް ކެންޑިޑޭޓަކު ނެރުނު ނަމަވެސް ހަތަރު ލީޑަރުން އެބޭފުޅުންނަށް އިއްވާފައިވާ ހުކުމްތަކުގެ ސަބަބުން ބައްދަލު ކުރެވޭ ގޮތް ވަނީ ނުވެފައެވެ.\nކުރީގެ ރައީސް މުހައްމަދު ނަޝީދު އަމިއްލަފުޅަށް އަރުވާލެވިގެން ލަންޑަނުގައި ހުންނެވި އިރު، ގާސިމް ހުންނެވީ އަމިއްލައަށް އަރުވާލެވިގެން ޖަރުމަނުގައެވެ. ޝެއިހް އިމްރާން ޖަލު ހުކުމެއް ތަންފީޒު ކުރައްވަމުން ގެންދެވި އިރު، މިދިޔަ ފެބުރުއަރީ މަހުން ފެށިގެން ރައީސް މައުމޫން ވެސް ހުންނެވީ ޖަލުގައި ބަންދުކޮށްފައެވެ.\nގުޅިފައިވާ ޕާޓީ ތަކުގެ ޑީލަރުން ގެ ޑީލް ތައް ކިހިނެތްވާނެބާ. މިގައުމު ނުނީ ހަތަރޔ ރައީސުން ތިބޭ ގައުމެއް މިދުިޔޭގަ އެބައޮތްބާ؟


"މިއީ ފެޝަނެއް ނޫން - ސްކޫލް ލޯގޯ ޖެހި މާސްކް އެޅުން މުހިއްމެއް ނޫން" "މިއީ ފެޝަނެއް ނޫން - ސްކޫލް ލޯގޯ ޖެހި މާސްކް އެޅުން މުހިއްމެއް ނޫން"\n"މިއީ ފެޝަނެއް ނޫން - ސްކޫލް ލޯގޯ ޖެހި މާސްކް އެޅުން މުހިއްމެއް ނޫން"\nހިތަދޫ ސްކޫލް ދަރިވަރުން / ފައިލް ފޮޓޯ: ހިތަދޫ ސްކޫލް\nކޯވިޑް-19 އިން ރައްކާތެރިވުމަށް އެޅެން އޮތް އެންމެ މުހިއްމު އެއް ފިޔަވަޅަކީ މާސް އެޅުމެވެ. އެހެންކަމުން ކޯވިޑް-19އާ ގުޅިގެން ސްކޫލްތައް ބަންދުކޮށްފައި އޮތުމަށްފަހު ސްކޫލް ހުޅުވޭއިރު މިބަލިން ރައްކާތެރިވުމަށްޓަކައި ދަރިވަރުން މާސްކް އެޅުމަށް އެޑިއުކޭޝަން މިނިސްޓްރީންވަނީ މަޖުބޫރުކޮށްފައެވެ. މިއާއެކު ބައެއް ފަރާތްތަކުން މިވަނީ ސްކޫލް ޔުނިފޯމްގެ ކުލައާއި ލޯގޯ ބޭނުންކޮށްގެން މާސްކް ހަދާ ވިއްކަން ފަށާފައެވެ.\nކޯވިޑް-19 އަކީ ގައިން ގަޔަށް އަރާ ބައްޔަކަށް ވުމާއެކު އެ ބަލިން ރައްކާތެރިވުމަށް މާސްކް އެޅުމަށް ސިއްޙީ މާހިރުން ދަނީ އިލްތިމާސްކުރައްވަމުންނެވެ. ޚާއްސަކޮށް ރާއްޖޭގައި މިހާރު މިބަލި ފެތުރެންފަށާފައިވާއިރު ބޭރަށް ނުކުންނަ އިރު މާސްކް އެޅުމަކީ މުހިއްމު ކަމެކެވެ.\nކޯވިޑް- 19 އާ ގުޅިގެން ސްކޫލްތައް ބަންދުކުރުމަށް ފަހު ސްކޫލްތައް އަލުން ހުޅުވުމަށް މިހާރު ދަނީ ތައްޔާރުވަމުންނެވެ. އެގޮތުން އަންނަމަހުގެ 1 ވަނަ ދުވަހު ސްކޫލްތައް ހުޅުވުމަށް އެޑިއުކޭޝަން މިނިސްޓްރީން ވަނީ ނިންމަވާފައެވެ. އަދި ސްކޫލްތައް ހުޅުވާއިރުވެސް އެންމެ ބޮޑު ސަމާލުކަމެއްދޭނީ ދަރިވަރުންގެ ސިއްޙީ ރައްކާތެރިކަން ކަށަވަރުކުރުމަށް ކަމަށް އެޑިއުކޭޝަން މިނިސްޓްރީން ވަނީ ވިދާޅުވެފައެވެ.\nއެގޮތުން ސްކޫލްތައް ކޮންމެ ދުވަހަކު ޑިސްއިންފެކްޓް ކުރުމާއި ސްކޫލްތަކުގައި ރަނގަޅަށް އަތްދޮވެވޭނެ އިންތިޒާމް ހަމަޖެއްސުމާއި ހުންބެލޭނެ އިންތިޒާމް ހަމަޖެއްސުމަށް އެޑިއުކޭޝަން މިނިސްޓްރީން ސްކޫލްތަކަށް ވަނީ އަންގާފައެވެ. މިކަންތައްތަކުގެ އިތުރުން އެންމެ ޚާއްސަ އަދި އެންމެ މުހިއްމު ކަމެއްގެ ގޮތުގައި ފާހަގަވެގެންދަނީ ދަރިވަރުން ސްކޫލަށް ދާއިރާއި ސްކޫލްގައި އުޅޭ ހުރިހާ ވަގުތުތަކުގައި މާސްކް އަޅައިގެން އުޅުމަށް ނިންމުމެވެ.\nދަރިވަރުން ސްކޫލަށް ދާއިރު އަޅާ މާސްކު ހުންނަންވާނެ ކަމަށް އެޑިއުކޭޝަނުން މިނިސްޓްރީން އާންމުކޮށްފައިވާ މިންގަނޑުގައިވާ ގޮތުން މާސްކް ތައްޔާރުކޮށްފައި ހުންނަންވާނީ ތިން ލޭޔަރއަކަށެވެ. އަދި ސްކޫލަށް ދާއިރު އަޅައިގެން ހުންނަ މާސްކްގެ އިތުރަށްވެސް މާސްކެއް ދަރިވަރުން ގެންދަންޖެހެއެވެ. ސްކޫލްތައް އަލުން ފެށުމަށް އެންމެ 13 ދުވަހަށްވަނީ ވެފައެވެ. އެހެންކަމުން ދަރިވަރުން ސްކޫލަށް ފޮނުވުމަށް ބެލެނިވެރިން ތައްޔާރުވަމުންދާއިރު ދަރިވަރުންނަށް ބޭނުންވާ މާސްކް ތައްޔާރުކޮށް މާސްކް ހޯދުމުގެ މަސައްކަތްވެސްދަނީ ކުރަމުންނެވެ.\nކޯވިޑް-19 އިން ރައްކާތެރިވުމަށް މާސްކަކީ މުހިއްމު ދައުރެއް އަދާކުރާ އެއްޗަކަށްވުމުން މިދުވަސްވަރު އެންމެ ޑިމާންޑު ބޮޑު އެކައްޗަކަށް ވެފައިވަނީ ވެސް މާސްކެވެ. މިދަނޑިވަޅުގައި ވިޔަފާރީގެ އުޞޫލުން މިފަދަ މާސްކްތައް ތައްޔާރު ކޮށް ބަޔަކު ދަނީ ވިއްކަމުންނެވެ. އެގޮތުން ސްކޫލް ޔުނިފޯމްގެ ކުލަޔާއި ސްކޫލްގެ ބެޖު ހަރުކޮށް މާސްކްހަދާ ބައެއް ފަރާތްތަކުން އެކި އަގުތަކުގައި ދަނީ ވިއްކަމުންނެވެ. ސްކޫލްތަކުގެ ލޯގޯ ޖަހައިގެން މާސްކް ތައްޔާރުކޮށް ވިއްކަމުންދާ މިދަނޑިވަޅުގައި އެޑިއުކޭޝަން މިނިސްޓްރީންވަނީ ހުއްދަނެތި މިގޮތަށް ސްކޫލްތަކުގެ ލޯގޯ ބޭނުންކުރަމުންދާތީ މިކަން ކުށްވެރިކުރައްވާފައެވެ.\nއެގޮތުން ރާއްޖޭގެ ސްކޫލުތަކުގައި ބޭނުންކުރަމުން އަންނަ ބެޖުތަކަކީ އެ މިނިސްޓްރީގެ ފިކުރީ މުދަލެއްކަމަށާއި ސްކޫލު ޔުނިފޯމުގައި ބޭނުންކުރުމަށް ފަރުމާކޮށްފައިވާ ބެޖުތައް އެހެން އެއްވެސް ކަމެއްގައި ބޭނުންކުރަން ވާނީ އެ މިނިސްޓްރީގެ ހުއްދަ ލިބިގެންކަމަށް އެޑިއުކޭޝަން މިނިސްޓްރީންވަނީ ވިދާޅުވެފައެވެ.\nސްކޫލުތަކުގެބެޖު ޖަހައިގެން ބަޔަކު ހަދާފައިވާ މާސްކު ތަކެއް --- ފޮޓޯ: ސޯޝަލް މީޑިއާ\nމިވަގުތަކީ ވިޔަފާރީގެ އުޞޫލުން މިތަކެތި އުފައްދާ ވިއްކާ އަދި ގަންނަން ވީ ވަގުތެއް ނޫނެވެ.\nބައެއް ފަރާތްތަކުން ވިޔަފާރި އުޞޫލުން މާސްކް ވިއްކުމާ މިކަމާ ދޭތެރޭ ބެލެނިވެރިން އަމަލުކުރަންވީ ގޮތްތަކާ މެދު ވާހަކަދައްކަވަމުން އެޑިއުކޭޝަން މިނިސްޓަރ ޑރ. އައިޝަތު އަލީ ވިދާޅުވީ ކޮންމެހެން އަގުބޮޑެތި މާސްކްތަކާއި އެކި ގޮތްގޮތަށް ޑިޒައިންކޮށްފައިވާ މާސްކްތައް އަޅާކަށް ނުޖެހޭކަމަށެވެ. ޤައުމަށް ދިމާވެފައިވާ މިފަދަ ދަނޑިވަޅެއްގައި ދަރިވަރުންނަށްވެސް އިޤްތިޞާދު ކުރުމަށް ދަސްކޮށްދީ ވީހާވެސް އަގޮ ހެޔޮ އާދައިގެ ފޮތިން ތައްޔާރުކޮށްފައިވާ މާސްކް ބޭނުން ކުރުމަށް މިނިސްޓަރވަނީ އިލްތިމާސްކުރައްވާފައެވެ.\n"މިއީ ފެޝަނަކަށް އަޅާ މާސްކްތަކެއް ނޫން. މިއީ ދަރިވަރުންގެ ސިއްޙީ ރައްކާތެރިކަމަށްޓަކައި ނިންމާފައިވާ ނިންމުމަށް . ކޮންމެހެން މާސްކްތައް ވާކަށް ނުޖެހޭ ސްކޫލް ޔުނިފޯމް ކުލައިން ތައްޔާރުކޮށްފައިވާ މާސްކަށް. އަދި ސްކޫލްގެ ލޯގޯވެސް ޖަހާކަށް ނުޖެހޭނެ." އެޑިއުކޭޝަން މިނިސްޓަރ ޑރ. އައިޝަތު އަލީ ވިދާޅުވިއެވެ.\nއެޑިއުކޭޝަން މިނިސްޓަރ މީގެ ކުރިން ވިދާޅުވެފައި ވަނީ މާސްކަކީ ސްކޫލް ޔުނިފޯމްގެ ބައެއްކަމަށެވެ. އެހެންނަމަވެސް އޭގެ މާނައަކީ ސްކޫލް ޔުނިފޯމްގެ ކުލައާއި ބެޖް ބޭނުންކޮށްގެން ތައްޔާރުކޮށްފައިވާ މާސްކް އަޅާށެކޭ ނޫނެވެ. އެޑިއުކޭޝަން މިނިސްޓްރީން ވަކި ހުއްދައެއްގެ މަތިން ސްކޫލް ބެޖް ވިއްކުމާއި ޔުނިފޯމް ތައްޔާރުކުރުމަށް ހުއްދަދީފައިވަނީ ވަކި ސްޓެންޑަޑެއްގައި ހިފެހެއްޓުމަށެވެ. ބައެއް ފަރާތްތަކުން މިގޮތަށް މާސްކްތައް ތައްޔާރުކޮށް ވިއްކަމުން ދިޔުމާ ގުޅިގެން ބައެއް ސްކޫލްތަކުން މިހާރު ވަނީ މިގޮތައް ތައްޔާރުކޮށްފައިވާ މާސްކްތައް ބޭނުންކުރުން މަނާވެސް ކޮށްފައެވެ.\nކޯވިޑް-19 އިން ރާއްކާތެރިވުމަށް ފުރަތަމަ ބޭނުންކުރަމުން ދިޔައީ ސަރޖިކަލް މާސްކެވެ. އެހެންނަމަވެސް މި މާސްކްތައް ލިބުމުގައި ދަތިވުމާއި އަގުބޮޑުވުމުގެ ސަބަބުން ބަޔަކު ފޮތިން މާސްކް ތައްޔާރުކޮށް ބޭނުންކުރަމުންދެއެވެ. އަދި ޑޮކްޓަރުންވެސް ވަނީ ފޮތި މާސްކް ބޭނުން ކުރިނަމަވެސް އެއިން ގެއްލުމެއް ނުލިބޭނެކަން ފާހަގަކުރައްވާފައެވެ. އެހެންނަމަވެސް ފޮތި މާސްކް ބޭނުންކުރާއިރު މާސްކް ރަނގަކަށް ދޮވުމަށް ފަހު ބޭނުންކުރުމަށް ވަނީ އިލްތިމާސްކުރައްވާފައެވެ. އަދި ފޮތި މާސްކް ތައްޔާރު ކުރުމުގެ ގައިޑްލައިނެއްވެސް ހެލްތު ޕްރޮޓެކްޝަން އެޖްންސީންވެސްވަނީ އެކުލަވާލާފައެވެ. އެގޮތުން މާސްކް ތައްޔާރު ކުރާއިރު ދޭއް ނުވަތަ ތިން ލޭޔަރ ހިމަނައިގެން މާސްކްކަތް ތައްޔާރުކުރުމަށް ގައިޑްލައިންގައި ވަނީ ހިމަނާފައެވެ.\nއަދި އެ މާސްކަކީ އަނގަޔާއި ނޭފަތް ރަނގަޅަށް ނިވާވާވަރަށް ތައްޔާރުކޮށްފައިވާ މާސްކަކަށް ވާންޖެހެއެވެ. މީގެ އިތުރުން އަޅައިގެން ހުންނަ މާސްކަކީ ރަނގަޅަށް ނޭވާލެވޭވަރަށް ތައްޔާރުކޮށްފައިވާ މާސްކަކަށްވެސް ވާންޖެހެއެވެ.\nދެން އޮތީ ސްކޫލްތައް ހުޅުވޭއިރު މިގޮތަށް ތައްޔާރުކޮށްފައިވާ މާސްކްތައް ދަރިވަރުން ބޭނުންކުރޭތޯ ނުވަތަ ނޫންތޯ ބެލުމެވެ. ކޮންމެއަކަސް ކޯވިޑް 19 އިން ރައްކާތެރިވުމަށް ދަރިވަރުން ސްކޫލަށް ދާންޖެހޭނީ މާސްކް އަޅައިގެންނެވެ. އެނޫން ގޮތަކަށް ދަރިވަރުން ސްކޫލްތަކަށް ނުވައްދާނެއެވެ.


India Meehaku Boss Ge4Aharu Ge Dharifulhu Rape Kurumah Fahu Maraalaifi - Vaguthu\nއިންޑިއާ މީހަކު ބޮސްގެ ހަތަރު އަހަރުގެ ދަރިފުޅު ރޭޕް ކުރުމަށްފަހު މަރާލައިފި\nރޭޕް ކުރުމާއި ޖިންސީ ގޯނާ ކުރުން ހައްދުފަހަނައަޅާފައިވާ އިންޑިއާގައި އަނެއްކާވެސް އުމުރުން އެންމެ ހަތަރު އަހަރުގެ އަންހެން ކުއްޖަކު ރޭޕް ކުރުމަށް ފަހު މަރާލައިފިއެވެ.\nމިހާދިސާ ހިނގީ ވެރިރަށް ނިއުދިއްލީ އާއި 50 ވަރަކަށް މޭލު ދުރުގައި އޮންނަ އަވަށެއްގައެވެ. ފުލުހުން ބުނާ ގޮތުގައި އަންހެން ކުއްޖާ ރޭޕް ކުރުމަށް ފަހު މަރާލުމުގެ ޖަރީމާ ހިންގާފައި ވަނީ އުމުރުން 24 އަހަރުގެ ފިރިހެނެއް ކަމަށްވާ ވިރެންދާރް އެވެ.\nވިރެންދާރް އަކީ މަރުވި އަންހެން ކުއްޖާގެ ބައްޕަގެ ފިހާރައެއްގައި މަސައްކަތް ކުރާ މީހެކެވެ. އޭނާ އަންހެން ކުއްޖާގެ އަތުގައި ހިފައިގެން ހިނގާފައިދާ މަންޒަރު ފެންނަ ފުޓޭޖެއް ފުލުހުން ވަނީ ހޯދާފައެވެ.\nފުލުހުން ބުނީ ވިރެންދާރް އަންހެން ކުއްޖާ ގެންގޮސް ރޭޕް ކުރުމަށް ފަހު އަންހެން ކުއްޖާ މަރާލީ ވަޅިއަކުން އެކުއްޖާގެ ހަށިގަނޑު ވަރަށް ބޮޑަށް ޒަހަމް ކޮށްލައިގެންނެވެ.\nމިހާދިސާ ހިނގީ މިދިޔަ ބުރާސްފަތި ދުވަހު އެވެ. ވިރެންދާރް އަކީ އަންހެން ކުއްޖާގެ ބައްޕަ ކައިރީގައި ނުވަ އަހަރު ވަންދެން މަސައްކަތް ކޮށްފައިވާ މީހެކެވެ. ވިރެންދާރް އަންހެން ކުއްޖާ ގޮވައިގެން މީހުން ނޫޅޭ ސަރަހައްދަކަށް ގޮސްފައި ވަނީ ބުރާސްފަތި ދުވަހު ހެނދުނު އެވެ. އަންހެން ކުއްޖާ ގެއްލިގެން ފުލުހުންނަށް މައްސަލަ ރިޕޯޓް ކުރީ ބުރާސްފަތި ދުވަހު ހަވީރު އެވެ.\nވިރެންދާރް ވެސް އަންހެން ކުއްޖާ ގެއްލިގެން އެކުއްޖާ ހޯދަން އާއިލާ މީހުންނާއި އެކު މަސައްކަތް ކުރިއެވެ. އަންހެން ކުއްޖާ އާއި އެކު ވިރެންދާރް ހިނގާފައިދާ މަންޒަރު ފެންނަ ވީޑިއޯއެއް ލިބުމާއި އެކު ފުލުހުން ވަނީ ވިރެންދާރް ހައްޔަރުކޮށްފައެވެ.\nއޭނާ ހައްޔަރު ކުރުމުން އޭނާ ވަނީ އަންހެން ކުއްޖާގެ ހަށިގަނޑު އޮންނާނެތަން ކިޔައިދީ ކުށަށް އިއުތިރާފް ވެފައެވެ.\nއިންޑިއާގައި ރޭޕް ކުރެވޭ އަންހެނުންގެ ތެރެއިން 13 އިންސައްތަ އަކީ 11 އަހަރު ނުފުރޭ ކުޑަކުދިންނެވެ. އޭގެތެރެއިން 94.6 އިންސައްތަ މީހުން ރޭޕް ކުރަނީ އެކުދިންނާއި ވަރަށް ގާތުގައި އުޅޭ މީހުންނެވެ.\nޖޫން 4, 2018 23:55\nއަންދާ ގާނޫނު.. އެމީހުންގެ ގެރި ކަލާންގެ ރޭޕު ކޮބަލަ..\nޖޫން 5, 2018 06:41\nގެރިއެއް ރޭޕްކޮށްފިއްޔާ ނިމުނީ. ޢުލު ބައިންދާނެ އެބަޔަކު....ސާބަސް މޯދީ ސަރުކާރު..ރޭޕް ސަރުކާރު....\nޖޫން 5, 2018 10:26\nގޮތެއްފޮތެއްނުހުރޭ ތިވަރުކުޑަކުއްޖަކު ރޭޕްކޮށްމަރާލުމުން ލިބޭނީކޮންފައިދާއެއް\nލިބޭނީ ބޮޑުގެއްލުމެއް އެއީބޮސްގެދަރިފުޅަށްވީމަ ބޮސްގެދަރިފުޅުނޫންނަމަވެސްތިކަހަލަނުބައި\nޖަރީމާހިންގައިގެން ކުރާނެފައިދާއެއްނޯންނާނެ ގެރިއެއްރޭޕްކޮށްމަރާނުލީ ކުޑައިންސާކަށްވުރެ\nގެރީގެ ޚާއްޞަކަންބޮޑުވެފަ ލިބޭނެއަދަބު ބޮޑުވެދާނެތީކަމަށްވެދާނެ\nޖޫން 5, 2018 12:52\nއިންކުރެޑިބަލް އިޑިއޮޓިކް ގެރި ކަލްޗަރ\nޖޫން 7, 2018 15:53\nހަމަ ތެދެއް ތިޔައިންޑިޔާ މީހުން ނަށް ކުރަން އެގޭހާވެސް ކަމަކީ ކުޑަކުދިން ރޭޕް ކުރުން . ޢެހެންތާވާނީ އިންސާނުންނަށް ވުރެ ގެރި މުހިންމު ބައެއް ވިއްޔާ


"Rehnaa Hai Terre Dil Mein 2" gaives Dia aai Madhavan\n"ރެހެނާ ހެ ތޭރެ ދިލް މޭ 2"ގައިވެސް ދިއާ އާއި މާދަވަން\nދިއާ އާއި މަދާވަން\n"ރެހެނާ ހެ ތޭރެ ދިލް މޭ" އަކީ 2000 ގެ އަހަރު ތަކުގައި ނުކުތް އެންމެ ރޮމެންޓިކް އަދި އެންމެ ރީތި އެއް ފިލްމެވެ. ފިލްމުގެ ނަމުގެ މާނައިގައި ބުނާ ފަދައިން ބެލުންތެރިންގެ ހިތްތަކުން މި ފިލްމު ވަނީ ޖާގަ ހޯދާފަ އެވެ. މި ފިލްމުގައި ދިއާ މިރްޒާ ކުޅެފައިވަނީ ރީނާ ކިޔާ އަންހެންކުއްޖެއްގެ ރޯލެވެ. އަދި މާދަވަން ކުޅުނީ މެޑީ ކިޔާ ކެރެކްޓާ އެކެވެ. މި ފިލްމުން އެންމެ ފާހަގަ ކޮށްލެވުނު އެއް ކަމަކީ ދިއާ އާއި މާދަވަންގެ ކެމިސްޓްރީ އެވެ.\nފިލްމު ރިލީޒްކުރިތާ 19 އަހަރު ފުރިފައިވާއިރު ވެސް ބެލުންތެރިންގެ ހިތުގައި މި ފިލްމު ބިންވަޅު ނެގިފައި ވުމުގެ އެއް ސިއްރަކީ މި ދެ ތަރިންގެ ގުޅުން ފިލްމުގައި ދައްކުވައިދީފައިވާލެއް ފުރިހަމަ ކަމެވެ.\nފަހުގެ ޚަބަރުތައް ބުނާ ގޮތުން މި ފިލްމުގެ ދެ ވަނަ ބައެއް "ރެހެނާ ހެ ތޭރެ ދިލް މޭ 2" ގެ ނަމުގައި އުފައްދަން މިހާރު ދަނީ ރާވަމުންނެވެ. މި ފަހަރުގެ ފިލްމުގައި ވެސް ފެންނާނީ ހަމަ ދިއާ އާއި މާދަވަން ކަމަށް ވެސް ޚަބަރުތައް ބުނެ އެވެ.\nމި ފިލްމު އުފެއްދުމުގެ ކަންތައްތަކުގައި އުޅޭ މީހަކު އިންޑިޔާގެ ނޫހަކަށް ބުނެފައިވާ ގޮތުގައި މިހާރު ފިލްމަށް ރަނގަޅު ސްކްރިޕްޓެއް ވެސް ވަނީ ލިބިފަ އެވެ. އަދި މިއީ އެންމެންނަށް ވެސް ވަރަށް ކަމުދާނެ ކަހަލަ ވާހަކައެއް ކަމަށާއި ދިއާ އާއި މާދަވަން ކުޅޭނީ ހަމަ ފުރަތަމަ ފިލްމުގައި ވެސް ކުޅުނު ކެރެކްޓާތައް ކަމަށް އޭނާ ބުންޏެވެ.\n"މިހާރު ސްކްރިޕްޓް އޮތީ ފައިނަލް ސްޓޭޖުގައި،" އޭނާ ބުންޏެވެ.\nތަންކޮޅެއް ކުރިން ދިއާގެ ލައިވް ޗެޓް އެއްގައި "ރެހެނާ ހެ ތޭރެ ދިލް މޭ" ގެ ސީކުއަލް އެއް އުފެއްދުމުގެ ކަންތައް ކުރިޔަށް ދާ ކަމަށް ބުނެފައި ވެއެވެ. މި ފިލްމުގައި ފެނިގެން ދާނީ މެޑީ އާއި ރީނާ ލޯބި ކާމިޔާބު ކުރުމަށްފަހު ގުޅި ދެން ފާއިތުވީ އަހަރުތަކުގައި ހިނގާ ކަންތައް ތަކެކެވެ.\nފުރަތަމަ ފިލްމުގައި ދައްކާފައިވާ މެޑީ އާއި ރީނާގެ ލޯބީގައި ހުރި މައުސޫމް އަދި ހިތްގައިމު ގޮތް ދެ ވަނަ ފިލްމުގައި ވެސް ދަމަހައްޓުމަކީ އޭނާ ބޭނުންވާ ގޮތް ކަމަށް ވެސް ދިއާ ބުންޏެވެ.


Basic journalism koahun 1 vana aa eku Hamdhoonaa ah noosverikamuge dhaairaage scholarship eh - AO News\nސަދަން ކޮމިޔުނިޓީ އެމްޕަވަރމެންޓް އެސޯސިއޭޝަން އޮފް މޯލްޑިވްސް (ސްކީމް) ގެ ގދ. ޗެޕްޓަރ އާއި އޭއޯ ނިއުސް ގުޅިގެން ގދ. ތިނަދޫގައި ކުރިއަށް ގެންދިޔަ ބޭސިކް ޖާނަލިޒަމް ކޯހުން ހޯދި އެއްވަނަ އާއެކު ނޫސްވެރިކަމުގެ ދާއިރާއިން ރާއްޖޭން ބޭރުގައި މަތީ ތައުލީމު ހާސިލް ކުރުމުގެ ފުރުސަތު ތިނަދޫ ފައިވްރޯޒް ހަމްދޫނާ ހަސަން އަށް ދީފިއެވެ.\nހަމްދޫނާއަށް ވަނީ މި ކޯހުން ލިބުނު ވަނަ އާއެކު އިންޑިއާގެ ދިއްލީގައި ޖާނަލިޒަމް އިން ޑިޕްލޮމާ ކޯހެއްގައި ބައިވެރިވުމަށް ފުރުސަތު ހޯދާދީފައެވެ. މީގެ އިތުރުން ގދ. ގެ ތިނަދޫ ބިއުރޯގައި މަސައްކަތް ކުރުމުގެ ފުރުސަތުވެސް އޭއޯ އިން ވަނީ ހަމްދޫނާއަށް ދީފައެވެ.\nއޮކްޓޯބަރު މަހުގެ 10 ވަނަ ދުވަހުން ފެށިގެން އޮކްޓޯބަރ 23 ގެ ނިޔަލަަށް ތިނަދޫގައި ކުރިއަށް ގެންދިޔަ ޖާނަލިޒަމް ކޯހުގައި 22 ފަރާތަކުން ވަނީ ބައިވެރިވެ ކޯސް ފުރިހަމަ ކޮށްފައެވެ. މި ދަރިވަރުންގެ ތެރެއިން ނޫސްވެރިކަމުގެ ދާއިރާގައި އަމަލީ މަސައްކަތް ކޮށް ކުރިއަށް ދިއުމަށް ބޭނުންވާ ހުރިހާ ދަރިވަރުންނަށް އޭއޯ އިން ވަނީ އެ ފުރުސަތު ހޯދާދީފައެވެ. އަދި އެ ދަރިވަރުންނާއެކު ގދ.ގައި އޭއޯ ޗެނަލްގެ މަސައްކަތް ފަށައި ހުވަދޫ ބަހުރުވައި ޚަބަރު ކިޔުމާއި ޕްރޮގްރާމު ހުށަހެޅުމުގެ މަސައްކަތް ވަނީ ރަސްމީކޮށް ފަށާފައެވެ.\nއޭއޯ ނިއުސް އިން މީގެ ކުރިންވެސް އައްޑޫގައި ނޫސްވެރިން ތަމްރީނު ކުރުމުގެ ގިނަ ޕްރޮގްރާމު ތަކެއް ހިންގާ ގިނަ ޒުވާނުންތަކެއް މިދާއިރާއަށް ނެރެދީފައިވާއިރު މިދިޔަ ސެޕްޓެމްބަރު މަހުގައި ވަނީ ފުވައްމުލަކުގައި މިފަދަ ކާމިޔާބު ޕްރޮގްރާމެއް ހިންގާފައެވެ. އަދި މިއީ އޭއޯއިން ގދ. ގައި ހިންގި މިފަދަ ފުރަތަމަ ޕްރޮގްރާމެވެ.\nނޫސްވެރިން ތަމްރީން ކުރުންސަދަން ކޮމިޔުނިޓީ އެމްޕަވަރމެންޓް އެސޯސިއޭޝަންސްކީމް ގދ. ޗެޕްޓަރ\nއޭއޯ ނިއުސް އިން ދެކުނުގެ4އަތޮޅުގެ 115 ޒުވާނުން ނޫސްވެރިކަމުގެ ދާއިރާއިން ތަމްރީނުކޮށްފި


FEYDHOO ROVVAALUMAHFAHU MARADHOO FINAL AH\nމިހާރު މީދޫގައި ހިގަމުންދާ އައްޑޫސިޓީ އަންޑަރ 20 ޔޫތު ޗެލެންޖް ކަޕް ފުޓްބޯޅަ މުބާރާތުގެ ފައިނަލަށް ފޭދޫޓީމް ރޮއްވާލުމަށްފަހު މަރަދޫޓީމް ދަތުރުކޮށްފިއެވެ.\nފޭދޫޓީމް ރޮއްވާލުމަށްފަހު މަރަދޫޓީމް ފައިނަލަށް ދަތުރުކުރީ މިއަދު މިދެޓީމް ބައްދަލުކޮށް ކުޅުނު މެޗް 3-3 ގެ ނަތީޖާއަކުން އެއްވަރުވެ މަރަދޫޓީމަށް 11 ޕޮއިންޓް ލިބިގެންނެވެ.\nމިއަދުގެ މެޗުން މޮޅުވެގެން ނޫންގޮތަކަށް ފައިނަލަށް ދެވެންނެތް ފޭދޫޓީމުން މިމެޗްގެ ފުރަތަމަ ހާފްގައި 2-0 ގެ ނަތީޖާއަކުން ކުރިހޯދާފައިވުމުން ގިނަބަޔަކު ހީކުރީ މިއަދުގެމެޗުން ފަސޭހަކަމާއެކު ފޭދޫޓީމް ކާމިޔާބުކޮށް ފައިނަލުން ޖާގަހޯދާނެކަމަށެވެ.\nއެހެންނަމަވެސް މެޗްގެ ދެވަނަ ހާފްގެ ކުޅުމުގައި މަރަދޫޓީމުން3ލަނޑު ޖަހައިގެން 3-2 ގެ ލީޑެއް ހޯދިއެވެ. ފޭދޫޓީމުން އެޓީމުގެ3ވަނަ ލަނޑު ކާމިޔާބުކޮށް މެޗްގެ ނަތީޖާ ހަމަހަމަ ކުރެވުނީ މެޗްގެ އެންމެ ފަހު މިނިޓްގެ ތެރޭގައެވެ.\nމިއަދުގެ މެޗްގައި ފޭދޫޓީމުން ކާމިޔާބުކުރި ފުރަތަމަ ލަނޑު މެޗްގެ 34 ވަނަ މިނިޓްގައި ކާމިޔާބުކޮށްދީނީ ޝިޔާހުއެވެ. އެޓީމުގެ ދެވަނަ ލަނޑުގެ އޭގެ ދެމިނިޓްފަހުން 36 ވަނަ މިނިޓްގެ ތެރޭގައި ކާމިޔާބުކޮށްދިނީ ހާމީއެވެ.\nމިމެޗްގެ ފުރަތަމަ ހާފްގެ ކުޅުން ނިމުނީ 2-0 ގެ ނަތީޖާއަކުން ފޭދޫޓީމް ކުރި ހޯދައިގެންނެވެ.\n2-0 ގެ ނަތިޖާއަކުން ދެރަވެފައި އޮތުމުން މަރަދޫޓީމުން ދެވަނަ ހާފްގެ ކުޅުން ފެށީ ވަރަށް ބޮޑުތަން ރަގަޅުކޮށްގެންނެވެ. ނަތީޖާއެއްގެ ގޮތުން މިމެޗްގެ ދެވަނަ ހާފްގެ ކުޅުން ފަށައިގެން ދެވަނަ މިނިޓްގައި މަރަދޫޓީމުން ވަނީ ލަނޑެއް ކާމިޔާބުކޮށް މެޗްގެ ނަތީޖާ 2-1 އަށް ބަދަލުކޮށްފައެވެ. މިލަނޑު އެޓީމަށް ކާމިޔާބުކޮށްދިނީ އައިކުއެވެ. އަދި އެޓީމުގެ ދެވަނަ ލަނޑު ދެވަނަ ހާފްގެ 32 ވަނަ މިނިޓްގައި ކާމިޔާބުކޮށްދީ މެޗްގެ ނަތީޖާ ހަމަހަމަ ކޮށް ދިނީވެސް އައިކުއެވެ.\nމަރަދޫޓީމުން ގާތްގާތުގައި ދެލަނޑު ޖަހާ މެޗްގެ ނަތީޖާ ހަމަހަމަ ކުރުމުން ފޭދޫޓީމް ވަރަށް ބޮޑަށް ޕްރެޝަރަށް ވެއްޓިގެން ދިޔަތަން ފެނުނެވެ. އެހެންކަމުނ އޭގެ ފައިދާ މަރަދޫޓީމުން ނަގާ ދެވަނަ ހާފްގެ 40 ވަނަ މިނިޓްގައި އެޓީމުގެ3ވަނަ ލަނޑު ކާމިޔާބުކޮށް މެޗްގެ ލީޑު ހޯދިއެވެ. މިލަނޑު އެޓީމަށް ކާމިޔާބުކޮށްދިނީ އަބްދުﷲ ލައުސަންއެވެ.\nމަރަދޫޓީމުން ދެވަނަ ހާފްގެތެރޭގައި3ލަނޑު ޖަހައިގެން މެޗްގެ ލީޑު ހޯދުމުން ފޭދޫޓީމުން މެޗްގެ ނަތީޖާ ހަމަހަމަކޮށް އަދިމެޗުން މޮޅުވުމަށް ވަރަށް ބޮޑަށް ކުރިއަށް ޖެހި މަސައްކަތް ކުރަމުން ގޮސް މެޗްގެ 90 ވަނަ މިނިޓްގައި އެޓީމުގެ3ވަނަ ލަނޑު ކާމިޔާބުކޮށް މެޗްގެ ނަތީޖާ ހަމަހަމަކުރިއެވެ.\nއެހެން ނަމަވެސް މެޗްގެ އިތުރުވަގުތުގެ ގޮތުގައި ދެއްކި4މިނިޓްގެ ކުޅުން ނިމިގެން ދިޔައިރުވެސް ފޭދޫޓީމަށް އިތުރު ލަނޑެއް ކާމިޔާބު ނުކުރެވި މެޗް ނިމިގެން ދިޔައީ 3-3 ގެ ނަތީޖާއަކުން އެއްވަރުވެގެންނެވެ.\nއައިކް- މަރަދޫޓީމަށް މިއަދުގެ މެޗްގައި ދެލަނޑު ކާމިޔާބުކޮށްދީ މެޗްގެ މޮޅު ކުޅުންތެރިޔާގެ މަގާމް ހޯދި- ފޮޓޯ : ލުބުނާ\nމިނަތީޖާއިން މެޗްގެ ނިމިގެން ދިއުމުން 11 ޕޮއިންޓާއެކު ޕޮއިންޓްގެ ގޮތުން 1 ވަނަ ލިބިގެން މަރަދޫޓީމްވަނީ މިމުބާރާތުގެ ފައިނަލަށް ދަތުރުކޮށްފައެވެ. މިމެޗުން އެއްވަރުވުމުން 8 ޕޮއިންޓް ލިބި ފޭދޫޓީމަށް ލިބެނީ ޕޮއިންޓް ޓޭބަލްގެ4ވަނައެވެ.\nމިމުބާރާތުގެ ފައިނަލްގައި މަރަދޫޓީމާ ވާދަނުކުރާނެ ޓީމަކަށް ހޮވިފައިވަނީ ހިތަދޫއެފްސީއެވެ. ހިތަދޫ އެފްސީ ފައިނަލަށް ހޮވުނީ މީދޫޓީމާއި ޕޮއިންޓްގެ ގޮތުން އެއްވަރުވެ ގޯލްގެ ތަފާތުން ކުރިލިބިގެންނެވެ. ހިތަދޫ އެފްސީއަށާ މީދޫޓީމަށްވެސް ލިބިފައިވަނީ 10 ޕޮއިންޓެވެ.\nހިތަދޫއާއި މަރަދޫ ބައްދަލުކުރާ ފައިނަލްމެޗްގެ ކުޅުން އޮންނާނީ އަންނަމަހުގެ2ވަނަ ދުވަހު ހަވީރު މީދޫ ބޯޅަ ދަނޑުގައެވެ. މިދެޓީމް މިމުބާރާތުގައި ބައްދަލުކޮށް ކުޅުނު މެޗް 3-2 ގެ ނަތީޖާއަކުން ކާމިޔާބުކުރީ މަރަދޫޓީމެވެ.\nމިއަދު ކުޅެވުނު މިމެޗްގެ މޮޅު ކުޅުންތެރިއަކަށް ހޮވިފައިވަނީ މިއަދުގެ މެޗްގައި މަރަދޫޓީމަށް2ލަނޑު ކާމިޔާބުކޮށްދިން އައިކުއެވެ.\nމަރަދޫޓީމް ފޮޓޯ : މަރަދޫ އެފްސީ ފޭސްބުކް ޕޭޖް\nދިވެހިންގެ ތެރެއިން ގިނަ ބައެއްގެ އިޚްތިރާމާއި ލޯބި ހޯއްދަވާފައިވާ ކުރީގެ ރައީސް މުހައްމަދު ނަޝީދު ސަރުކާރުގެ އިސްލާމިކް މިނިސްޓަރުކަންވެސް ...\nގދ.ފަރެސްމާތޮޑާގައި މި ސަރުކާރުން އަޅާ އެއާޕޯޓާއެކު އެ ސަރަޙައްދުގައި ސީޕްލޭން ހަބެއްވެސް ޤާއިމް ކުރެވިގެން ދާނެ ކަމަށް ރައީސުލްޖުމްޖޫރިއްޔާ ...